Обява за провеждане среща за обществена консултация на Доклада за Екологична оценка /ДЕО/ на Стратегическия план за развитие на земеделието и селските райони в Република България за периода 2023 – 2027 г.

На основание Наредбата за извършване на екологична оценка за планове и програми УВЕДОМЯВАМЕ всички заинтересовани физически и юридически лица, че е изготвен и е предмет на консултации със заинтересованата общественост Доклад за Екологична оценка /ЕО/ на Стратегическия план за развитие на земеделието и селските райони в Република България за периода 2023 – 2027 г. Считано от 30.09.2022 г. Доклада за ЕО и всички приложения към него са на разположение на интересуващите се в сградата на Министерство на земеделието: гр. София, бул. „Христо Ботев“ № 55, всеки работен ден от 09.00 ч. до 17.30 ч., както и на Интернет страницата на Министерство на земеделието, рубрика „Политики и програми“, под-рубрика „Програма за развитие на селските райони“, раздел „Работни програми и графици“. Становищата и мненията по Доклада за ЕО могат да се депозират до провеждане на срещата за обществено обсъждане в Министерство на земеделието на адрес гр. гр. София, бул. „Христо Ботев“ № 55, по електронна поща на адрес: [TPPetrova@mzh.government.bg](mailto:TPPetrova@mzh.government.bg), или по време на самата среща.

Срещата за обществено обсъждане на Доклада за ЕО на Стратегическия план за развитие на земеделието и селските райони в Република България за периода 2023 – 2027 г., ще се проведе на 31.10.2022 г. от 10.00 часа в сградата на Министерство на земеделието: гр. София, зала „Голям Колегиум“. За контакти от страна на Възложителя: дирекция „Развитие на селските райони“, тел. (02) 985 11 590, имейл: [TPPetrova@mzh.government.bg](mailto:TPPetrova@mzh.government.bg)

Съобщение за провеждане на консултации по Доклада с екологичната оценка може да видите на Интернет страницата на Министерство на земеделието, рубрика „Политики и програми“, под-рубрика „Програма за развитие на селските райони“, раздел „Работни програми и графици“.