**НЕТЕХНИЧЕСКО РЕЗЮМЕ**

**НА**

**ДОКЛАД ЗА ЕКОЛОГИЧНА ОЦЕНКА НА**

**СТРАТЕГИЧЕСКИЯ ПЛАН ЗА РАЗВИТИЕ НА ЗЕМЕДЕЛИЕТО И СЕЛСКИТЕ РАЙОНИ В Р.БЪЛГАРИЯ**

**ЗА ПЕРИОДА 2023 – 2027 Г.**

**Възложител: Министерство на земеделието**

*2022 г.*

***СЪДЪРЖАНИЕ:***

[1. ВЪВЕДЕНИЕ 7](#_Toc115270849)

[***1.1.*** ***Обща информация*** 7](#_Toc115270850)

[2. ИНФОРМАЦИЯ ЗА КОНТАКТ С ВЪЗЛОЖИТЕЛЯ 7](#_Toc115270851)

[***2.1.*** ***Име, седалище и единен идентификационен номер на юридическото лице:*** 7](#_Toc115270852)

[***Лице за контакт съобразно Договор за възлагане:*** 7](#_Toc115270853)

[3. ОПИСАНИЕ НА СЪДЪРЖАНИЕТО НА ОСНОВНИТЕ ЦЕЛИ НА СПРЗСР И ВРЪЗКА С ДРУГИ СЪОТНОСИМИ ПЛАНОВЕ И ПРОГРАМИ 8](#_Toc115270854)

[***3.1.*** ***Основание за изготвяне на СПРЗСР*** 8](#_Toc115270855)

[***3.2.*** ***Основни цели и предвиждания на СПРЗСР 2023-2027г.*** 9](#_Toc115270856)

[***3.3.*** ***Алтернативи за СПРЗСР*** 51](#_Toc115270857)

[***3.4.*** ***Връзка на СПРЗСР с други съотносими планове, програми и стратегии*** 52](#_Toc115270858)

[4. ТЕКУЩО СЪСТОЯНИЕ НА ОКОЛНАТА СРЕДА И ЕВЕНТУАЛНО РАЗВИТИЕ БЕЗ ПРИЛАГАНЕТО НА СПРЗСР 52](#_Toc115270859)

[***4.1.*** ***Текущо състояние на околната среда*** 52](#_Toc115270860)

[4.1.1. Атмосферен въздух и климат 52](#_Toc115270861)

[4.1.2. Повърхностни и подземни води 58](#_Toc115270862)

[4.1.3. Геоложка среда, земни недра, Сеизмична опасност 67](#_Toc115270863)

[4.1.4. Почви и земеползване 68](#_Toc115270864)

[4.1.5. Ландшафт 71](#_Toc115270865)

[4.1.6. Отпадъци 71](#_Toc115270866)

[4.1.7. Опасни химични вещества и предприятия с висок и нисък рисков потенциал 74](#_Toc115270867)

[4.1.8. Вредни физични фактори 74](#_Toc115270868)

[4.1.9. Горски територии 75](#_Toc115270869)

[4.1.10. Биологично разнообразие 78](#_Toc115270870)

[4.1.11. Културно-историческо наследство 81](#_Toc115270871)

[4.1.12. Материални активи 82](#_Toc115270872)

[4.1.13. Население и човешко здраве 83](#_Toc115270873)

[4.1.13. Социални аспекти 87](#_Toc115270874)

[***4.2.*** ***Евентуално развитие на околната среда без прилагането на СПРЗСР*** 88](#_Toc115270875)

[5. ХАРАКТЕРИСТИКА НА ОКОЛНАТА СРЕДА ЗА ТЕРИТОРИИ, КОИТО ВЕРОЯТНО ЩЕ БЪДАТ ЗНАЧИТЕЛНО ЗАСЕГНАТИ С РЕАЛИЗАЦИЯТА НА СПРЗСР 91](#_Toc115270876)

[***5.1.*** ***НЕМ, биоразнообразие и горски територии*** 92](#_Toc115270877)

[***5.2.*** ***Зони за защита на водите, съгласно чл. 119а, ал. 1 от закона за водите*** 92](#_Toc115270878)

[5.2.13. Зони, повлияни от плана 97](#_Toc115270879)

[5.2.14. Зони с риск от наводнения 98](#_Toc115270880)

[***5.3.*** ***Подземни води*** 98](#_Toc115270881)

[***5.4.*** ***Обекти, които подлежат на здравна защита и обекти със специфичен хигиенно-охранителен статут*** 98](#_Toc115270882)

[*6.* СЪЩЕСТВУВАЩИ ЕКОЛОГИЧНИ ПРОБЛЕМИ, УСТАНОВЕНИ НА РАЗЛИЧНО НИВО, ИМАЩИ ОТНОШЕНИЕ КЪМ СПРЗСР ВКЛЮЧИТЕЛНО ОТНАСЯЩИТЕ СЕ ДО РАЙОНИ С ОСОБЕНО ЕКОЛОГИЧНО ЗНАЧЕНИЕ, КАТО ЗАЩИТЕНИТЕ ЗОНИ ПО ЗАКОНА ЗА БИОЛОГИЧНОТО РАЗНООБРАЗИЕ 99](#_Toc115270883)

[7. ЦЕЛИ НА ОПАЗВАНЕ НА ОКОЛНАТА СРЕДА НА НАЦИОНАЛНО И МЕЖДУНАРОДНО РАВНИЩЕ, ИМАЩИ ОТНОШЕНИЕ КЪМ СПРЗСР И НАЧИН, ПО КОЙТО ТЕЗИ ЦЕЛИ И ВСИЧКИ ЕКОЛОГИЧНИ СЪОБРАЖЕНИЯ СА ВЗЕТИ ПОД ВНИМАНИЕ ПРИ ИЗГОТВЯНЕТО НА ПРОГРАМАТА И СТРАТЕГИЯТА 99](#_Toc115270884)

[8. ВЕРОЯТНИ ЗНАЧИТЕЛНИ ВЪЗДЕЙСТВИЯ ВЪРХУ ОКОЛНАТА СРЕДА И ЧОВЕШКОТО ЗДРАВЕ, В Т.Ч. И ТРАНСГРАНИЧНИ ВЪЗДЕЙСТВИЯ ВЪРХУ ОКОЛНАТА СРЕДА В ДРУГИ ДЪРЖАВИ 99](#_Toc115270885)

[***8.1.*** ***Оценка на вероятните въздействия на Стратегическо ниво*** 101](#_Toc115270886)

[***8.2.*** ***Оценка на вероятните въздействия на ниво „дейности/мерки“*** 125](#_Toc115270887)

[***8.3.*** ***Кумулативно въздействие*** 125](#_Toc115270888)

[***8.4.*** ***Трансгранично въздействие на СПРЗСР*** 127](#_Toc115270889)

[***8.5.*** ***Обобщение за очакваното въздействие*** 128](#_Toc115270890)

[9. МЕРКИ, ПРЕДВИДЕНИ ЗА ПРЕДОТВРАТЯВАНЕ, НАМАЛЯВАНЕ И ВЪЗМОЖНО НАЙ-ПЪЛНО КОМПЕНСИРАНЕ НА НЕБЛАГОПРИЯТНИТЕ ПОСЛЕДСТВИЯ ОТ ОСЪЩЕСТВЯВАНЕТО НА СПРЗСР ВЪРХУ ОКОЛНАТА СРЕДА И ЧОВЕШКОТО ЗДРАВЕ 131](#_Toc115270891)

[***9.1.*** ***Мерки за отразяване в окончателните варианти на СПРЗСР*** 131](#_Toc115270892)

[***9.2.*** ***Мерки за изпълнение при прилагането на СПРЗСР*** 131](#_Toc115270893)

[10. ОПИСАНИЕ НА МОТИВИТЕ ЗА ИЗБОР НА РАЗГЛЕДАНИТЕ АЛТЕРНАТИВИ И НА МЕТОДИТЕ НА ИЗВЪРШВАНЕ НА ЕКОЛОГИЧНА ОЦЕНКА, ВКЛЮЧИТЕЛНО ТРУДНОСТИТЕ ПРИ СЪБИРАНЕ НА НЕОБХОДИМАТА ЗА ТОВА ИНФОРМАЦИЯ, КАТО ТЕХНИЧЕСКИ НЕДОСТАТЪЦИ И ЛИПСА НА НОУ-ХАУ 135](#_Toc115270894)

[***10.1.*** ***Мотиви за избор на разгледаните алтернативи*** 135](#_Toc115270895)

[***10.2.*** ***Методи на извършване на екологичната оценка*** 136](#_Toc115270896)

[***10.3.*** ***Трудности при събиране на необходимата информация, като технически недостатъци и липса на ноу-хау*** 136](#_Toc115270897)

[11. ОПИСАНИЕ НА НЕОБХОДИМИТЕ МЕРКИ ВЪВ ВРЪЗКА С НАБЛЮДЕНИЕТО ПО ВРЕМЕ НА ПРИЛАГАНЕТО НА СПРЗСР 136](#_Toc115270898)

[12. ЗАКЛЮЧЕНИЕ НА ЕКОЛОГИЧНАТА ОЦЕНКА 138](#_Toc115270899)

[13. СПРАВКА ЗА РЕЗУЛТАТИТЕ ОТ ПРОВЕДЕНИТЕ КОНСУЛТАЦИИ В ПРОЦЕСА НА ИЗГОТВЯНЕ НА СПРЗСР И ИЗВЪРШВАНЕ НА ЕКОЛОГИЧНАТА ОЦЕНКА 141](#_Toc115270900)

[***АБРЕАВИАТУРИ***](https://www.google.com/search?q=%D0%90%D0%91%D0%A0%D0%95%D0%90%D0%92%D0%98%D0%90%D0%A2%D0%A3%D0%A0%D0%98&spell=1&sa=X&ved=2ahUKEwiVwuXZvLb2AhVTSvEDHYGHCYgQkeECKAB6BAgBEDY)

|  |  |
| --- | --- |
| **БДДР** | Басейнова дирекция „Дунавски район”, с център Плевен |
| **БДЗБР** | Басейнова дирекция „Западнобеломорски район“, с център Благоевград |
| **БДИБР** | Басейнова дирекция „Източнобеломорски район“, с център Пловдив |
| **БДЧР** | Басейнова дирекция „Черноморски район“, с център Варна |
| **БЕК** | Биологичните елементи за качество |
| **БПК** | Биохимична потребност от кислород |
| **ВЕЦ** | Водно електрическа централа |
| **ВиК** | Водоснабдяване и канализация |
| **ВТ** | Водно тяло |
| **ВУЗ** | Висши учебни заведения |
| **ГМО** | Генетично модифицирани организми |
| **ГПСОВ** | Градска пречиствателна станция за отпадъчни води |
| **ДЕО** | Доклад за Екологична оценка |
| **ДОСВ** | Доклад за оценка на степента на въздействие |
| **ДРБУ** | Дунавския район за басейново управление |
| **ДСМОС** | Добро състояние на морската околна среда |
| **ЕЗФГЗ** | Европейски фонд за гарантиране на земеделието |
| **ЕЗФРСР** | Европейски земеделски фонд за развитие на селските райони |
| **ЕО** | Екологична оценка |
| **ЕС** | Европейски съюз |
| **ЗБР** | Закон за биологичното разнообразие |
| **ЗВ** | Закон за водите |
| **ЗЗ** | Защитена зона /по смисъла на ЗБР/ |
| **ЗЗВ** | Зони за защита на водите |
| **ЗЗТ** | Закон за защитените територии |
| **ЗЗШОС** | Закона за защита от шума в околната среда |
| **ЗООС** | Закон за опазване на околната среда |
| **ЗРА** | Закона за рибарството и аквакултурите |
| **ЗТ** | Защитена територия /по смисъла на ЗЗТ/ |
| **ИАОС** | Изпълнителна агенция но околна среда |
| **ИВТ** | Изкуствени водни тела |
| **ИИЗ** | Изключителна икономическа зона |
| **ИО** | Институт по океанология - БАН |
| **ИП** | Инвестиционно предложение |
| **ИПОЕК** | Интегриран план в областта на енергетиката и климата |
| **ИЧВ** | Инвазивни и чужди видове |
| **КАВ** | Качество на атмосферния въздух |
| **МЗ** | Министерство на здравеопазването |
| **МЗм** | Министерство на земеделието |
| **МКОРД** | Международен комитет за опазване на р. Дунав |
| **КМ** | Канализационна мрежа |
| **КМОГЕ** | Конференцията на министрите за опазване на горите в Европа |
| **МОСВ** | Министерство на околната среда и водите |
| **МРРБ** | Министерство на регионалното развитие и благоустройството |
| **МС** | Министерски съвет |
| **НДСООС** | Национален доклад за състоянието и опазването на околната среда в Р България |
| **НИМХ** | Национален институт по метеорология и хидрогеология |
| **НКЦ** | Недвижими културни ценности |
| **НСИ** | Национален статистически институт |
| **НСМОС** | Националната система за мониторинг на околната среда |
| **ОС** | Оценка за съвместимост |
| **РЗСР** | Обща селскостопанска политика |
| **ПАВ** | Полициклични ароматни въглеводороди |
| **ПБВ** | Питейно-битово водоснабдяване |
| **ПВТ** | Повърхностни водни тела |
| **ПГ** | Парникови газове |
| **ПГЗ** | Потенциал за глобално затопляне |
| **ПОРН** | Предварителна оценка на риска от наводнения |
| **ПУДООС** | Предприятие за управление на дейностите по опазване на околната среда |
| **ПУРБ** | План за управление на речните басейни |
| **ПУРН** | План за управление на риска от наводнения |
| **РДВ** | Рамкова директива за водите |
| **РДМС** | Рамковата директива за морска стратегия |
| **РЗИ** | Регионална здравна инспекция |
| **РЗПНР** | Райони със значителен потенциален риск от наводнения |
| **РИОСВ** | Регионална инспекция по опазване на околната среда и води |
| **СЕО** | Стратегическа екологична оценка |
| **СК** | Стандарти за качество |
| **СКОС** | Стандарт за качество на околната среда |
| **СМВТ** | Силномодифицирани водни тела |
| **СОЗ** | Санитарно охранителни зони |
| **СП** | Стратегически план |
| **СПРЗСР** | Стратегически план за развитие на земеделието и селските райони |
| **СПСОВ** | Селищна пречиствателна станция за отпадни води |
| **ССЗИСС** | Система за споделяне на знания и иновации и цифровизация в селското стопанство |
| **ССА** | Селскостопанска академия |
| **УРН** | Управление на риска от наводнения |
| **ФПЧ** | Фини прахови частици |
| **ХВП** | Хранително вкусова промишленост |
| **ХКП** | Химична потребност от кислород |
| **ЧБРУ** | Черноморски басейнов район на управление |

# ВЪВЕДЕНИЕ

* 1. ***Обща информация***

Докладът за Екологична оценка на *Стратегически план по Общата селскостопанска политика (СПРЗСР) за периода 2023 - 2027 г.,* е изготвен съгласно чл. 85, ал. 1 от Закона за опазване на околната среда и чл. 17 ал. 1 от **Наредба** *за условията и реда за извършване на екологична оценка на планове и програми* (Наредбата за ЕО). Като отделно приложение към Доклада за ЕО, съгласно чл. 34 , ал. 4 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), е включен и Доклад за оценка на степента на въздействие /ДОСВ/ на *Стратегически план**по РЗСР за периода**2023-2027* върху защитени зони, съобразен с указанията на МОСВ, дадени в писмо изх. № ЕО-1/04.10.2021 г.

Настоящото нетехническо резюме представя съкратена и обобщена информация за съдържанието, основните резултати и изводи на Доклада за Екологична оценка /ЕО/ на Стратегическия план за развитие на земеделието и селските райони в Република България за периода (СПРЗСР) 2023 – 2027 г.

Нетехническото резюме е изготвено като част от изискуемата документация съгласно чл.17, ал.3 от Наредбата за ЕО и буква (j) на Приложение № I към чл.5(1) на *Директива 2001/42/ЕО,* като същото е изготвено на разбираем за широката общественост език, не съдържа технически термини и включва относимите нагледни материали.

# ИНФОРМАЦИЯ ЗА КОНТАКТ С ВЪЗЛОЖИТЕЛЯ

* 1. ***Име******, седалище и единен идентификационен номер на юридическото лице:***

Министър на земеделието

Телефон: 02 985 11 354

Факс: 02 981 94 23

Ел. поща: [minister@mzhg.government.bg](mailto:minister@mzhg.government.bg)

*Пълен пощенски адрес:*

гр. София бул. „Христо Ботев”№ 55

***Лице за контакт съобразно Договор за възлагане:***

Татяна Петрова – Секретар на Комисията за управление и контрол на проекта

Отдел „Програмиране, планиране, наблюдение и техническа помощ“

Дирекция „Развитие на селските райони“

Министерство на земеделието, храните и горите

e-mail: [TPPetrova@mzh.government.bg](mailto:TPPetrova@mzh.government.bg)

Тел. (02) 985 11 590

# ОПИСАНИЕ НА СЪДЪРЖАНИЕТО НА ОСНОВНИТЕ ЦЕЛИ НА СПРЗСР И ВРЪЗКА С ДРУГИ СЪОТНОСИМИ ПЛАНОВЕ И ПРОГРАМИ

***В тази точка на ДЕО са разгледани основанията за изготвяне на СПРЗСР 2023 – 2027 г., техните предвиждания, наличието на алтернативи за предвижданията и връзката им с други стратегии, планове и програми.***

* 1. ***Основание за изготвяне на СПРЗСР***

*Проектът на* *Стратегически план за развитие на земеделието и селските райони за периода 2023 - 2027 г.*, е изготвен въз основа на изискванията и правилата, заложени в Дял III на Предложение за Регламент на Европейския парламент и Съвета за установяване на правила за подпомагане за Стратегическите планове, които трябва да бъдат изготвени от държавите членки по линия на Общата селскостопанска политика (стратегическите планове по РЗСР) и финансирани от Европейския фонд за гарантиране на земеделието и от Европейския земеделски фонд за развитие на селските райони, и за отмяна на Регламент (ЕС) № 1305/2013 на Европейския парламент и на Съвета и Регламент (ЕС) № 1307/2013 на Европейския парламент и на Съвета.

Тъй като законодателната процедура във връзка със законодателните предложения на ЕК относно РЗСР след 2020 г. не е приключила навреме, за да се даде възможност на държавите членки и на ЕК да подготвят всички елементи, необходими за прилагането на новата правна рамка и на стратегическите планове по РЗСР от 1 януари 2021 г., както първоначално е предложено от ЕК, е *наложило промяна на началната година на влизане в сила на СПРЗСП - от 2023г., въз основа на т. нар. „преходен регламент“.* *Това е Регламент (ЕС) 2020/2220 на Европейския парламент и на Съвета от 23 декември 2020 година, регламентира прилагането на РЗСР в ЕС по време на преходния период през 2021 и 2022г. и има за цел да предостави на държавите членки достатъчно време да подготвят стратегическите си планове по РЗСР за периода 2023-2027 г.*

*За да се смекчи несигурността и да се запази жизнеността на селските райони и региони, както и да се допринесе за екологичната устойчивост, с Регламент (ЕС) 2020/2220 е предвидено продължаване на прилагането на правилата на настоящата рамка на РЗСР, която обхваща периода 2014-2020г., и непрекъснатост на плащанията за земеделските стопани и други бенефициери, като по този начин да се осигури предвидимост и стабилност по време на преходния период през 2021 г. и 2022 г. до датата, от която започва да се прилага новата правна рамка, обхващаща периода с начало 1 януари 2023 г.*

Проектът на Стратегическият план на РЗСР за България е създаден въз основа на цели в социалната, екологичната и икономическата сфера, като се насочват усилията в постигането на деветте специфични цели на РЗСР. Тези цели следва да се допълват с между секторната цел за модернизиране на сектора, чрез стимулиране и споделяне на знанията, иновациите и цифровизацията в селското стопанство и селските райони и насърчаване на използването им в по-голяма степен.

* 1. ***Основни цели и предвиждания на СПРЗСР 2023-2027г.***

Проектът на Стратегически план по РЗСР за периода 2023-2027г. се базира на девет основни цели, определени в плана като „*специфични цели*“ и Междусекторна цел на Общата селскостопанска политика: „*Модернизиране на селското стопанство и селските райони чрез стимулиране и споделяне на знания, иновации и цифровизация в селското стопанство и селските райони и чрез насърчаване на използването им в по-голяма степен от земеделските стопани чрез по-добър достъп до научни изследвания, иновации, обмен на знания и обучение*“. В рамките на междусекторната цел, Стратегическият план адресира петте, идентифицирани потребности чрез интервенции, целящи: повишаване на квалификацията, знанията и уменията на земеделските и горски стопани и заетите лица в техните стопанства; създаване на по-ефективна системата за споделяне на знания и иновации и цифровизация в селското стопанство чрез въвличане на национално, регионално и областно представителни браншови организации, по-голям брой консултанти и повишаване на техния капацитет и стимулиране на различни форми на сътрудничество, допринасящи за постигане на целите на ЕПИ. Предвидените интервенции, като инструменти за хоризонтална намеса, освен петте идентифицирани потребности, в рамките на междусекторната цел, адресират чрез специфични дейности, приоритети и задължителни теми и потребности, идентифицирани в рамките на специфични цели № 1, 2, 3, 4, 5, 6, 7 и 9.

Към специфичните цели на стратегията се прилага ***Интервенционната стратегия***, в която за всяка специфична цел, разгледана в Стратегическия план по РЗСР, се определят:

* Целевите стойности за всички общи и където е целесъобразно — конкретни за Стратегическия план показатели за резултати и свързани с тях междинни цели.  
  Стойността на тези целеви стойности се обосновава с оглед на оценката на  
  потребностите. По отношение на специфичните цели, се извеждат целеви  
  стойности;
* Интервенциите, основани на видовете интервенция, установени в дял III на  
  Проекта на регламент за Стратегическия план на РЗСР, с изключение на  
  специалното плащане за култура — памук, се изготвят така, че да отговарят на конкретната ситуация в съответната област, като се следва неоспорима логика  
  за интервенциите, подкрепена от предварителната оценка, SWOT анализа и  
  оценката на потребностите;
* Характеристики, които показват как интервенциите позволяват да бъдат  
  постигнати целевите стойности и начина, по който те са взаимно съгласувани и  
  съвместими;
* Характеристики, с които се доказва, че разпределянето на финансови средства за интервенциите по стратегическия план е обосновано и адекватно за  
  постигането на поставените целеви стойности и че то е в съответствие с  
  финансовия план.

Предвидените специфични интервенции, са пряко свързани с опазването на  
околната среда, съобразяване с режимите на защитените зони от Националната екологична мрежа - Натура 2000, за които са издадени заповеди за обявяването им, спазване на всички забрани или ограничения, продиктувани от Закона за водите и Плановете за управление на речните басейни, както и от специалното законодателство, характерно за всяка една от областите на интервенция.

***СПЕЦИФИЧНИ ЦЕЛИ НА СПРЗСР 2023-2027г.:***

***Специфична цел №1****:* ***Подпомагане за надеждни земеделски доходи и устойчивост на селскостопанския сектор в целия Съюз с цел подобряване на дългосрочната продоволствена сигурност и разнообразието в селското стопанство, както и гарантиране на икономическата устойчивост на селскостопанското производство в Съюза***

| **№** | ***ПОТРЕБНОСТИ*** | **ИНТЕРВЕНЦИЯ** |
| --- | --- | --- |
| ***1.*** | ***П.1.1. Необходимост от подпомагане на доходите на земеделските стопани, с цел сближаването им със средното равнище на доходи в другите сектори в икономиката.*** | *„Основно подпомагане на доходите за устойчивост“, съгл. чл. 20 от ЕФГЗ „Необвързано с производството директно плащане“ -* **з**а подпомагане на доходите на земеделските стопани, с цел сближаването им със средното равнище на доходи в другите сектори в икономиката; |
| ***2.*** | ***П.1.2. Повишаване на ефективността на подкрепата и увеличаване на икономическия потенциал на малките и средни стопанства.*** | *„Допълнително преразпределително подпомагане на доходите за устойчивост“*,тип интервенцияДопълнително необвързано с производството директно плащане  Тази потребност ще бъде адресирана и с интервенцията „*Плащания за малки земеделски стопани*“, съгласно чл. 28. **от** ЕФГЗ. |
| ***3.*** | ***П.1.3. Потребност от подпомагане на земеделските стопанства в секторите зеленчуци, трайни насаждения и преживни животни за увеличаване на икономическия им потенциал;*** | „*Обвързано с производството подпомагане на доходите*, съгласно чл. 32-34 **от** ЕФГЗ. Чрез подкрепата на сектори и производства, изпитващи трудности, ще се подобрява тяхната конкурентоспособност, устойчивост, качество и икономически потенциал. |
| ***4.*** | ***П.1.4. Укрепване жизнеспособността на земеделските стопанства в районите с природни и други ограничения;*** | *„Подпомагане за райони, изправени пред природни или други специфични ограничения― – член 71* *от ЕЗФРСР –* за попадащи изцяло в райони с природни или други специфични ограничения, е насочена към компенсиране на земеделските стопани изцяло или частично за направените допълнителни разходи и пропуснатите приходи, свързани с ограниченията в съответния район.  *„Плащания за земеделски земи в зони от Натура 2000―.* Обхватът на тази интервенция включва всички земеделски земи (обработваеми земи, трайни насаждения и постоянно затревени площи), попадащи в обхвата на защитените зони по Натура 2000, за които са издадени заповеди за обявяването им, с разписани конкретни режими/ ограничения/забрани за земеделски дейности. |
| ***5.*** | ***П.1.5.Надграждане и диверсифициране на системата за управление на риска и управление на кризите в земеделието;*** | „*„Възстановяването на земеделски потенциал след природни бедствия или катастрофични събития и инвестиции в подходящи превантивни действия“, съгласно чл. 73 от ЕЗФРСР.* Интервенцията ще осигури подкрепа, която ще повиши нивото на превенция в земеделските стопанства, а също така и подкрепа за възстановяването на земеделски производствен потенциал в случаите, в които той е бил нарушен в резултат от природни бедствия или катастрофични събития, свързани с неблагоприятни климатични събития, природни бедствия, заболявания по растенията и животните, нестабилност на цените, трудности при намиране на пазари и други.  Интервенция *„Събиране на реколтата на зелено“* и интервенция *„Застраховане на реколтата“,* имат принос към ефективното управление на рисковете в земеделието |
| ***6.*** | ***П.1.6. Оптимизиране на възможностите за напояване за намаляване на негативните последици от проявлението на природо-климатичните рискове и увеличаване на добивите, включително чрез изграждане, възстановяване и модернизиране на хидромелиоративната инфраструктура в стопанствата;*** | *„Инвестиции в земеделски стопанства“ – чл. 73 и чл. 74 от ЕЗФРСР.* Чрез интервенцията ще се подкрепят инвестициите за напояване в рамките на земеделските стопанства, чрез което се цели насърчаване и развитие на поливното земеделие. |

***Специфична цел №2: Засилване на пазарната ориентация и повишаване на конкурентоспособността на стопанствата, както в краткосрочен, така и в дългосрочен план, включително поставяне на по-голям акцент върху научните изследвания, технологиите и цифровизацията***

| **№** | ***ПОТРЕБНОСТИ*** | **ИНТЕРВЕНЦИЯ** |
| --- | --- | --- |
| ***1.*** | ***П.2.1. Повишаване на конкурентоспособност на стопанствата, приоритетно в секторите производство на зеленчуци, плодове, мляко и месо от преживни животни;*** | „*Обвързано с производството подпомагане на доходите“, съгласно чл. 32-34* *от ЕФГЗ.* Чрез подкрепата на сектори и производства, изправени пред затруднение, ще се подобрява тяхната конкурентоспособност, устойчивост, качество и икономически потенциал.  С цел повишаване на конкурентоспособността и устойчивостта застрашени от изчезване породи е разработена отделна интервенция за *Обвързано с производството подпомагане на доходите за крави от застрашени от изчезване породи*.  Обвързаното с производството подпомагане на доходите в сектор „Растениевъдство― ще бъде насочено по-конкретно към производството на плодове и зеленчуци полско и оранжерийно производство и производство на протеинови култури. При плодовете ще се прилагат две отделни интервенции – Обвързано с производството подпомагане на доходите – плодове и Обвързано с производството подпомагане на доходите – плодови насаждения до встъпване в плододаване, с еднакъв обхват на включените по интервенциите култури, покриващи целия жизнен цикъл на насажденията. При зеленчуците полско производство ще се прилагат 4 отделни интервенции – обвързано с производството подпомагане на доходите за зеленчуци: 1. домати, краставици, корнишони и патладжани; 2. пипер; 3. картофи, лук и чесън; 4. моркови, зеле, дини и пъпеши.  На отделна интервенция за оранжерийно производство на някои плодове и зеленчуци ще могат да разчитат земеделските стопани чрез интервенцията за обвързано с производството подпомагане на доходите за оранжерийно производство. Ще се прилага и отделна интервенция, подпомагаща производство на протеинови култури. |
| ***2.*** | ***П.2.2. Подобряване на производителността и добивите в секторите на селското стопанство, осигуряващи продукти с по-висока добавена стойност;*** | „*Инвестиции в земеделски стопанства“ - член 73 от ЕЗФРСР,* чрез която ще се осигури инвестиционна подкрепа за различни видове стопанства с цел разширяване и модернизиране на производството, включително осъвременяване на производствените мощности, за увеличаване на продуктивността на тези стопанства.  „*Подпомагане развитието на малки земеделски стопанства“, съгласно чл. 64, б. „д“ от (ЕЗФРСР).* Подкрепата за развитието на тези стопанства ще спомогне за разрастване на тяхното производство и по този начин за реализирането на икономии от мащаба и подобряване на производителността.  „*Консултантски услуги и повишаване на консултантския капацитет“, съгласно чл. 72 "Обмен на знания и информация*"(*ЕЗФРСР)*. Предвидената подкрепа ще осигури възможност за консултиране на земеделските стопанства по теми, свързани с устойчивото развитие на земеделските стопанствата, вкл. интервенции на равнище стопанство, които са насочени към модернизиране на стопанството, изграждане на конкурентоспособност, секторна интеграция, иновации и пазарно ориентиране; консултиране по въпроси и проблеми на земеделското стопанство, свързани с икономическите показатели на земеделското стопанство, включително въпроси на конкурентоспособност та и маркетинга и реализация на произвежданите земеделски продукти; управление на риска в земеделското стопанството, като по този начин се очаква да бъде постигнат ефект по отношение на подобряване на производителността и добивите на малките земеделски стопанства.  В допълнение ще бъде включена интервенция „*Професионално обучение и придобиване на умения“,* *съгласно чл. 72 "Обмен на знания и информация*" от *ЕЗФРСР, н*асочена към лица, ангажирани в сектора на селското стопанство. |
| ***3.*** | ***П.2.3.Ускоряване на модернизацията и технологично обновяване на малките и средни стопанства;*** | „*Инвестиции в земеделски стопанства“ - член 73 от ЕЗФРСР, ч*рез която ще се осигури инвестиционна подкрепа за стопанствата с цел разширяване и модернизиране на производството, включително осъвременяване на производствените мощности, за увеличаване продуктивността на стопанствата.  „*Стартова помощ за установяване на млади земеделски стопани в селското стопанство“*, съгласно „*Установяване на млади земеделски стопани, помощ за стартиране на стопанска дейност в селските райони и развитие на малки стопанства“*- *член 75* *от ЕЗФРСР.* Интервенцията ще осигури по-добра пазарна ориентация на малките стопанства и повишаване на тяхната жизнеспособност.  *„Подпомагане на много малки земеделски стопанства“ по член 75 от ЕЗФРСР.* Интервенцията има за цел да обхване големия брой малки и полупазарни стопанства, които имат потенциал за развитие от гледна точка на мотивация и наличен фамилен труд. |
| ***4.*** | ***П.2.4. Повишаване на ефективността, подобряване на пазарната ориентация и реализацията на по-висока добавена стойност в малките стопанства;*** | *„Подпомагане на много малки земеделски стопанства“ по член 75* *от ЕЗФРСР.* Интервенцията има за цел да обхване големия брой малки и полупазарни стопанства, които имат потенциал за развитие от гледна точка на мотивация и наличен фамилен труд. |
| ***5.*** | ***П.2.5. Повишаване на износа на селскостопански продукти с висока добавена стойност;*** | Интервенциите, удовлетворяващи тази потребност, имат за цел да повишат конкурентоспособността на селскостопанските продукти от Съюза и тяхното потребление, да подобрят репутацията им както в рамките на Съюза, така и извън него, и да увеличат пазарния дял на тези продукти, като се обърне специално внимание на пазарите в трети държави, които имат най-голям потенциал за растеж.  В допълнение прилагане на *Схема за държавна помощ „Помощ за участие в изложения“*.  Допълнителна възможност за адресиране на потребността би могла да бъде и схемата за държавна помощ „*Помощ за сертифициране на стопанства в сектор „Плодове и зеленчуци“ по стандарта GLOBALG.A.P*“. |
| ***6.*** | ***П.2.6. Модернизация и внедряване на иновации и цифровизация в устойчиви стопанства, насърчаване на връзките между производителите и науката и създаване на условия за обмен на знания, иновации;*** | „*Инвестиции в земеделски стопанства“ – чл. 73 (ЕЗФРСР).* Подпомагането ще бъде насочено към адресиране на необходимостта от внедряване на нови технологии в стопанства, които са пазарно ориентирани и насочени към инвестиции и диверсификация на производствата. |
| ***7.*** | ***П.2.7. Гарантиране на по-добри условия за устойчиво развитие на сектор пчеларство и повишаване на доходите на стопанствата, повишаване на тяхната устойчивост и конкурентоспособност чрез модернизация на стопанствата, използване на цифровизацията, както и по-широкото прилагане на подвижното пчеларство*** | Интервенция „*Консултантски услуги, техническа помощ, обучение, информация и обмен на добри практики за пчелари и пчеларски организации, включително относно агресорите и болестите в кошера, особено вароатозата“*  ще адресира необходимостта от повишаване на знанията, уменията и информираността на пчеларите и пчеларските организации при справянето им с икономически значимите заболявания по пчелните семейства, повишаване на добива на мед и други пчелни продукти, подобряване на здравословното състояние на пчелните семейства и ползата от достъпа до разнообразни източници на нектар.  Интервенция „*Борба срещу агресорите и болестите в кошера, особено срещу вароатозата“*- чл. 55 *(ЕЗФРСР)*, ще подобри ефективността на пчелното стопанство и ще допринесе за задоволяване на потребностите по избраните специфични цели.  Интервенция „*Сътрудничество със специализирани органи за изпълнението на изследователски програми в областта на пчеларството и пчелните продукти“.* *– чл. 55 (ЕЗФРСР),* ще допринесе в най-голяма степен за засилване и укрепване на връзките между пчеларите, национално и регионално представителни браншови организации и специализираните органи за изследователска дейност чрез прилагането на проекти с потенциал за развитие на сектора.  Интервенция „*Популяризиране, комуникация и маркетинг, включително действия за наблюдение на пазара и дейности, насочени по-специално към повишаване на осведомеността на потребителите относно качеството на пчелните продукти и значението на здравословния начин на хранене“.*  Интервенция „*Действия за запазване или увеличаване на наличния брой пчелни кошери в Съюза, включително развъждане на пчели*“ – *чл. 55 (ЕЗФРСР)*, ще допринесе за запазване на пчелната популация и устойчивост на сектора, както и запазване на биоразнообразието и екосистемите.  Интервенция за *„Инвестиции в материални и нематериални активи“ – чл. 55 (ЕЗФРСР),* ще създаде възможност за пчеларите за закупуване на пчеларски инвентар, необходим при първичния добив на пчелен мед и други пчелни продукти, като част от подобряване на общите условия за производство в сектора.  Интервенция „*Подновяване на пчелните кошери в Съюза, включително развъждане на пчели*“ – *чл. 55 (ЕЗФРСР)*, ще допринесе за увеличаване на пчелните семейства и подновяване на наличните амортизирани кошери.  *Интервенция „Рационализиране на подвижното пчеларство“ – чл. 55 от*  ЕЗФРСР*,* ще улесни и стимулира прилагането на подвижното пчеларство*.*  *Интервенция „Действия за подпомагане на лабораториите за анализ на пчелните продукти, загубата на пчели или спада на производителността, както и потенциално токсичните за пчелите вещества“ – член 55 от*  ЕЗФРСР*,* ще подобри проследяемостта на пчелния мед и пчелните продукти, да улесни тяхната реализация, както и самоконтрола на пчеларите относно безопасността и качеството на предлаганата от тях продукция. |
| ***8.*** | ***П.2.8. Повишаване на конкурентоспособността на производителите и преработвателите в лозаро-винарския сектор, модернизация на стопанствата и предприятията за производство на вино. Стимулиране на експортната ориентация и подобряване на структурата в сектора.*** | *Интервенция „Преструктуриране и конверсия на лозя“* (чл. 58 от ЕЗФРСР), която ще доведе до повишаване на жизнеспособността на гроздопроизводителите в България; устойчивост на конкурентоспособността и пазарната ориентация на стопанствата, обновяване на производствения потенциал в лозарството, поддържане и изграждане на неговата модерна и конкурентна структура.  *Интервенция* „*Инвестиции в лозаро-винарския сектор*“ (чл. 58 от ЕЗФРСР), която чрез материални и нематериални инвестиции в преработвателни съоръжения, винарска и маркетингова инфраструктура ще доведе до подобряването на общите резултати на винарските предприятията и адаптирането им към изискванията на пазара, както и повишаване на тяхната конкурентоспособност.  *Интервенция* „*Насърчаване на винения туризъм*“ – член 58. Изпълнението на интервенцията ще допринесе за подобряване на репутацията на винения сектор, запознаване на обществото с туристическия потенциал на лозаро-винарските региони в страната и популяризиране на техните специфики.  *Интервенция* „*Популяризиране в трети държави“* за лозаро-винарския сектор – член 58. Интервенцията ще допринесе, чрез реклама и популяризация, за повишаване на търсенето на целевите пазари вина със ЗНП, ЗГУ и сортови вина.  *Интервенция* „*Информиране в държавите-членки“* (чл. 52, б. „ж“). В рамките на тази интервенция потребителите от държавите-членки на ЕС ще бъдат информирани за отговорната консумация на вино, както и за схемите на Съюза за качество, обхващащи защитени наименования за произход и защитени географски указания по отношение на специфичното качество, репутацията или други характеристики на виното, дължащи се на специфичната му географска среда или неговия произход.  *Интервенция „Инвестиции в екологични съоръжения“, чрез* която се цели да допринесе за повишаване на устойчивостта на винарските предприятия и в икономическото и екологичното й измерение. |
| ***9.*** | ***П.2.9. Подобряване на достъпа до финансиране*** | Необходимост от разработване на гаранционна схема, насочена новите, малките и средните земеделски стопанства, поради липсата на достатъчен ресурс за обезпечаване на средствата |

***Специфична цел №3: Подобряване позицията на земеделските стопани във веригата на стойността***

|  |  |  |
| --- | --- | --- |
| **№** | ***ПОТРЕБНОСТИ*** | ИНТЕРВЕНЦИЯ |
| ***1.*** | ***П.3.1.Повишаване на нивото на организираност на земеделските производители*** | *Оперативни програми в сектори "Плодове и зеленчуци", „Мляко и млечни продукти“, „Месо“ и „Зърнени култури“, съгласно чл. 39,б. а) и е) от ЕФГЗ.* За адресиране на тази потребност се предвижда подкрепа за използване на съществуващия потенциал за развитие на организации и/или групи на производителите, развитие на структурите за предлагане на продукцията на пазара с цел директно повишаване на конкурентоспособността на производителите и техните организации.  *Интервенция* „*Подкрепа на организации на производители или групи от производители“, Сътрудничество, съгласно чл. 77 от ЕЗФРСР.* Обединяването на земеделските стопани в организации и групи на производители е механизъм, чрез които ще се постигне концентрирането на произведената земеделска продукция, планиране и адаптиране на производството в съответствие с търсенето на пазара по отношение на качество и количество, намаляване на производствените разходи, увеличаване на договорната сила на производителите на селскостопанска продукция във взаимоотношенията им с търговци на едро и дребно и постигане на по-добра пазарна реализация.  *Интервенция* „*Сътрудничество за къси вериги на доставки и местни пазари“, Сътрудничество, съгласно чл. 77 от ЕЗФРСР.* Избраната интервенция цели създаването, организацията и укрепването на местните пазари и къси вериги за доставки чрез хоризонтално и вертикално сътрудничество между участниците в тях.  С цел подобряване на позицията на земеделските стопани във веригата за храни е насочена интервенция *в сектор Плодове и зеленчуци – член 43*, която в рамките на оперативните програми се предвижда подкрепа за подобряване на пазарната позиция на земеделските стопани в сектор „Плодове и зеленчуци“ и увеличаване на дела им във веригата на стойността.  *Интервенция* в *сектор „Мляко и млечни продукти“* *– член 67 от ЕЗФРСР*, която в рамките на оперативните програми предвижда подкрепа за подобряване на пазарната позиция на земеделските стопани в сектор „Мляко и млечни продукти“ и увеличаване на дела им във веригата на стойността. |
| ***2.*** | ***П.3.2.Подобряване пазарния достъп на малките земеделски стопанства;*** | *Оперативни програми в сектори "Плодове и зеленчуци" и „Мляко и млечни продукти“..* За адресиране на тази потребност се предвижда повишаване на мотивацията за сдружаване на малките земеделски стопани в организации и групи на производители, чрез което ще се постигне увеличаване на договорната сила на малките производители на селскостопанска продукция във взаимоотношенията им с търговци на едро и дребно и постигане на по-добра пазарна реализация.  *Интервенция „Подпомагане на много малки земеделски стопанства“, съгласно чл. 75 от ЕЗФРСР.* Интервенцията ще осигури по-добра пазарна ориентация на малките стопанства и повишаване на тяхната жизнеспособност, както и устойчиво развитие с цел достъп до ресурси за развитие.  *Интервенция* „*Подкрепа на организации на производители или групи от производители“, Сътрудничество - съгласно член 77 от ЕЗФРСР.* Обединяването на земеделските стопани в организации и групи на производители е механизъм, чрез които ще се постигне концентрирането на произведената земеделска продукция, планиране и адаптиране на производството в съответствие с търсенето на пазара по отношение на качество и количество, намаляване на производствените разходи, увеличаване на договорната сила на производителите на селскостопанска продукция във взаимоотношенията им с търговци на едро и дребно и постигане на по-добра пазарна реализация.  *Интервенция* *в сектор „Плодове и зеленчуци“* – член 43, която в рамките на оперативните програми се предвижда подкрепа за подобряване на пазарната позиция на земеделските стопани в сектора и увеличаване на дела им във веригата на стойността.  Интервенция в сектор „*Мляко и млечни продукти“* – член 67, която в рамките на оперативните програми предвижда подкрепа за подобряване на пазарната позиция на земеделските стопани в сектора и увеличаване на дела им във веригата на стойността. |
| ***3.*** | ***П.3.3. Допълване и подобряване на регулацията за директните продажби*** | Изготвен *проект на Наредба за изискванията за директни доставки от производителя на малки количества първични продукти и храни от животински произход.* |
| ***4.*** | ***П.3.4.Разширяване и развитие на мерките и механизмите за борба с нелоялните търговски практики;*** | Транспониране и прилагане на Директива (ЕС) 2019/633 относно нелоялните търговски практики (НТП) в отношенията между предприятията във веригата за доставки на селскостопански продукти и храни. |
| ***5.*** | ***П.3.5.Засилване на контрола над вноса на суровини.*** | Прилагане на засилен контрол при вътреобщностна търговия на месо и яйца, насочен към държави, определени на база оценка на риска (получени нотификации и наличие на огнища на заразни заболявания по животните). |
| ***6.*** | ***П.3.6.Осигуряване на необходимото количество и качество местни суровини за по-пълно използване на капацитета на предприятията и повишаване добавената стойност и ефективността на предприятията от ХВП;*** | *Интервенция* „*Инвестиции за преработка на селскостопански продукти“, съгласно чл. 73 от ЕЗФРСР.* От ключово значение за повишаване на добавената стойност в ХВП е ефективната инвестиционната подкрепа, която с интервенцията е насочена към предприятия от ХВП и земеделските стопани, свързани с преработка на селскостопански продукти. Чрез интервенцията ще се осигури възможност на предприятията от ХВП да внедряват в своите производства нови машини, съоръжения и оборудване, които имат високо ниво на ефективност. |

***Специфична цел №4: Принос за смекчаване на изменението на климата и за адаптиране към него, включително чрез намаляване на емисиите на парникови газове и повишаване на улавянето на въглерод, както и насърчаване на устойчивата енергия***

| **№** | ***ПОТРЕБНОСТИ*** | ***ИНТЕРВЕНЦИЯ*** |
| --- | --- | --- |
| ***1.*** | ***П.4.1.Намаляване на емисиите на парникови газове от селското стопанство.*** | Потребността от намаляване на емисиите на парникови газове от селското стопанство ще се адресира чрез комплекс от интервенции по ЕФГЗ и ЕЗФРСР:  *Интервенция „Инвестиции в земеделските стопанства насочени към опазване на компонентите на околната среда“ – член 73 и член 74.* Интервенцията е насочена към прилагането на различни практики, с които може да бъде постигнато ограничаване отделянето на емисии наПГ от почвите, както и за запазване на органичното вещество.  Инвестиции в управлението на оборския тор и въвеждане на нисковъглеродни практики за преработка на оборски тор в стопанства и/или мерки посочени в Правилата за добра земеделска практика за контролиране на емисиите от амоняк във въздуха, отделени от селскостопански източници.  *Интервенции „Консултантски услуги и повишаване на консултантския капацитет“ и „Професионално обучение и придобиване на знания са имат принос към постигане на специфичната цел“,* чрез насочване на знания, иновации и обучения по теми, свързани с намаляване на емисиите от парникови газове. |
| ***2.*** | ***П.4.2. Увеличаване на органичния въглерод в почвата*** | Потребността от увеличаване на органичния въглерод в почвата ще се адресира чрез въведените задължения в системата за предварителни условия и комплекс от интервенции по ЕФГЗ и ЕЗФРСР.  Еко схема за екологично поддържане на трайните насаждения (по чл. 31 от Регламент (ЕС) 2021/2115). С отглеждането на азотфиксиращи култури в рамките на парцелите с трайни насаждения се цели създаването на растителна покривка, която за задържи органичния въглерод в почвата. Еко схемата за разнообразяване на отглежданите култури (по чл. 31 от Регламент (ЕС) 2021/2115) в директните плащания се фокусира върху създаване на стимули за отглеждане на повече и по-разнообразни култури в стопанството, което допринася за поддържане на органичния въглерод в почвата. Еко схема за екстензивно поддържане на постоянно затревените площи (по чл. 31 от Регламент (ЕС) 2021/2115) също е планирано да окаже въздействие върху удовлетворяване на потребността. Интервенцията надгражда в качествен аспект състоянието на постоянно затревените площи и въвежда екстензивен режим на управление на пасищната екосистема.  *Интервенция „Възстановяване и поддържане на деградирали пасищни територии“ – член 70,* насочена към дейности и практики, които увеличат почвения органичен въглерод, имат благоприятен ефект както върху почвата и пасищните територии, които с течение на годините намаляват производствения си капацитет.  *Интервенция „Плащания за земеделски земи в зони от Натура 2000“ – член 72.*  *Интервенция за „Професионално обучение и придобиване на знания“* предвижда придобиване на знания и умения от страна на земеделските стопани по за прилагане на природосъобразни практики върху земите, попадащи в обхвата на мрежата Натура 2000, допринася за стабилна тенденция на природозащитният статус на земеделските местообитания, свързани със селското стопанство. |
| ***3.*** | ***П.4.3.Производство на енергия от възобновяеми източници от селското стопанство (от водна, вятърна, слънчева, геотермална енергия и остатъчна/отпадъчна биомаса от селското стопанство)*** | Когато кандидатите за инвестиране са млади земеделски или горски стопани, могат да получат подкрепа и чрез интервенцията за „*стартиране на стопанска дейност и разнообразяване на дейностите“*, ако размерът на инвестицията е в границите на подкрепата по мярката за млади земеделски стопани.  *Интервенция „Инвестиции за преработка на селскостопански продукти, насочени към опазване на компонентите на околната среда“ – член 73.* Чрез интервенцията ще се подпомагат единствено инвестиции свързани с околна среда и климат, като например: пречиствателни съоръжения и съоръжения за третиране на отпадъци, съоръжения за съхраняване или оползотворяване на различни отпадъчни суровини от селскостопански продукти получени в резултат на извършваната преработка, инсталации за пречистване на отпадъчни води в преработката и маркетинга, инсталации за ВЕИ за производство на енергия за собствено потребление, включително такива използващи биомаса, включително инвестиции и дейности свързани с подобряване на енергийната ефективност на съществуващи предприятия.  За ефективно постигане на тази потребност, ще бъдат прилагани дейности по придобиване на знания чрез консултации, обмен на знания по *интервенции* „*Консултантски услуги и повишаване на консултантския капацитет“ и „Професионално обучение и придобиване на знания“.* За постигането на тази потребност ще допринесе и заложената в лозаро-винарския сектор интервенция *„Инвестиции в екологични съоръжения“,* сред чиито допустими дейности е възможността за изграждане на инсталации за производство на енергия от възобновяеми енергийни източници. |
| ***4.*** | ***П.4.4.Потребност от използването на култури и сортове, приспособени към климата*** | За осигуряване на принос на Стратегическия план за смекчаване на последиците от изменението на климата се предвижда включването на *интервенциите*:  *Интервенция „Насърчаване използването на култури и сортове, подходящи за отглеждане при специфични климатични условия, чл. 70 (ЕЗФРСР)“*  *Интервенция „Използване на устойчиви практики и сортове, отглеждани при специфични условия“ – член 70.*  *Интервенция „Насърчаване намалението на употребата на продукти за растителна защита и торове* *през контрол в краен продукт“ – член 70:* |
| ***5.*** | ***П.4.5. Потребност от прилагане на нискоинтензивни земеделски практики като консервационно, интегрирано и биологично земеделие*** | Интервенциите, насочени към тази потребност са:  *Интервенция* „*Насърчаване използването на култури и сортове, устойчиви към климатичните условия* член 70: Въвеждането на устойчиви култури и сортове може да подобри съхранението на водорода в почвата чрез ускоряване на атмосферното поглъщане на въглерод, да се осигурява устойчива продукция и да допринесе за намаляване на загубите в добива и качеството в екстремни години, поради различията в адаптивността им.  *Интервенция* "*Биологично производство*" – член 70: Чрез прилагане на интервенцията се цели да се подпомогнат земеделските стопани, които искат да прилагат методите на биологичното производство в съответствие с изискванията на Регламент (ЕС) 2018/848 относно биологичното производство и етикетирането на биологични продукти в стопанствата, като се покрият разликите в допълнителните разходи и пропуснатите приходи при биологичния начин на отглеждане на земеделската продукция, сравнени с конвенционалните методи на производство.  *Интервенция* „*Създаване и възстановяване на екологична инфраструктура“* – член 70.  За ефективно адресиране на тази потребност, ще бъдат прилагани дейности по придобиване на знания чрез консултации, обмен на знания и иновации по *интервенции* „*Консултантски услуги и повишаване на консултантския капацитет“* и „*Професионално обучение и придобиване на знания“*. |
| ***6.*** | ***П.4.6.Увеличаване на производството на биомаса с животински произход*** | За ефективно адресиране на тази потребност, ще бъдат прилагани дейности по придобиване на знания чрез консултации, обмен на знания и иновации по *интервенции „Консултантски услуги и повишаване на консултантския капацитет“ и „Професионално обучение и придобиване на знания“.* |
| ***7.*** | ***П.4.7.Противодействие с болестите по животните и борба с патогенните заболявания*** | *Интервенция „Хуманно отношение към животните и антимикробна резистентност“ – член 70* |
| ***8.*** | ***П.4.8. Устойчиво управление на горските територии, запасите от дървесина и въглерод в горската биомаса, за адаптиране към промените на климата.*** | *Интервенция „Намаляване загубата на биологично разнообразие, опазване на горските местообитания и намаляване на незаконните дейности в горските територии“ – член 73.* |
| ***9.*** | ***П.4.9. Устойчиво управление на горите, включително увеличаване на залесените площи в страната, опазване на горските местообитания, биоразнообразието и екосистемните услуги от горите*** | *Интервенциите*, насочени към удовлетворяване на потребността са: *Интервенция* „Горско екологични дейности в горите― – член 70: Тази интервенция има за цели да се намали традиционното горскостопанско въздействие върху горите, чрез промяна в традиционните дървопроизводствени, лесовъдски цели; да се стимулира опазването естествения им характер, чрез подпомагане на съхраняването на естествени, природосъобразни видов състав и структура на насажденията и да се подобрят условията за поддържане и възстановяване на биологичното разнообразие, чрез създаване на необходимите за това екологични условия. *Интервенция* „Залесяване и презалесяване“ – член 73: Интервенцията ще подпомага залесяване на земеделски и неземеделски земи, както и поддръжка на новосъздадените култури. Поддръжката на новосъздадените култури включва отглеждане до петата година след създаването и попълване до третата година след създаването. Ще се подпомага и възстановяването на пострадали от горски пожари, природни бедствия и катастрофични събития гори.  *Интервенция* „*Предотвратяване на щети по горите от горски пожари, природни бедствия и катастрофични събития“ – член 73*: Предвижда се по тази интервенция да се подпомогне създаване, подобряване и поддръжка на противопожарна инфраструктура – бариерни прегради, лесокултурни прегради, противопожарни просеки, минерализовани ивици и санитарни ивици; изграждане/подобряване на водоизточници за нуждите на опазването и защитата на горите от пожари; изграждане/подобряване на стационарни наблюдателни пунктове; закупуване на комуникационно оборудване и средства за откриване и наблюдение на горски пожари, вредители и болести; изграждане и подобряване на пътища за движение на противопожарни автомобили.  *Интервенция* „*Подобряване на здравословното състояние и устойчивостта на горските екосистеми чрез подпомагане провеждането на сечи в горските територии*“ – член 73. Настоящата интервенция цели да се подсигурят средства за подпомагане извеждането на планираните сечи в горските територии, като по този начин горите ще могат да запазят както своята многофункционалност, така и конкурентоспособността на собствениците си, за да продължат с устойчивото им управление. За целта, предвиждаме и подпомагане закупуването на горска техника за провеждане на планираните сечи във горите. |

***Специфична цел №5: Насърчаване на устойчиво развитие и ефективно управление на природните ресурси като вода, почва и въздух, включително чрез намаляване на зависимостта от химикали***

| **№** | ***ПОТРЕБНОСТИ*** | ***ИНТЕРВЕНЦИЯ*** |
| --- | --- | --- |
| ***1.*** | ***П.5.1. Поддържане на подходящ баланс на земеделските площи според вида на земеползване и поддържане на разнообразие на културите*** | Посредством интервенции в рамките на директните плащания потребността ще бъде таргетирана с прилагането на *Еко схема за разнообразяване на отглежданите култури* (по чл. 31 от Регламент (ЕС) 2021/2115). Изискванията в интервенцията осигуряват по-голям брой на отглежданите в земеделското стопанство земеделски култури в сравнение с базовите изисквания, което допринася за диверсифициране на стопанството и по-добър сеитбооборот на културите.  Чрез *интервенции по чл. 65 от РСП* може да се стимулират дейности, допринасящи за подходящ баланс на земеделските площи според земеползването, които са насочени и към разнообразяване на културите.  Предвидени са и следните интервенции: *Интервенция* „*Създаване и възстановяване на екологична инфраструктура“* – член 70.  *Интервенция* „*Плащания за земеделски земи в зони от Натура 2000*“ - член 72. |
| ***2.*** | ***П.5.2. Подобряване качеството на почвите чрез продължаване на усилията за ограничаване на процесите на водна и ветрова ерозия*** | В интервенцията по чл. 65 от РСП могат да се включат дейности, които надграждат въведените изисквания в ДЗЕС 4, ДЗЕС 6 и ДЗЕС 7, задължителни са и могат да бъдат обособени на база териториалния им обхват на прилагане. Според спецификата на райони и площта и въз основа на изготвяне на план за противоерозионни мероприятия към задължителните дейности, предвидени в ДЗЕС 4, ДЗЕС 6 и ДЗЕС 7 могат да се включат практики за: поясно земеделие, затревяване на междуредията в трайни насаждения и лозя (в т.ч. цялостно затревяване), преобразуване на обработваеми земи в постоянно затревени площи; контурно земеделие, вертикално мулчиране; изграждане на отокоотвеждащи и отокозадържащи бразди; минимални или нулеви обработки; противоерозионна организация на площите като се намаляват площта на парцелите чрез включване на други земеделски култури; изграждане на тревни буферни ивици, мултифункционални растителни буферни ивици, допринасящи също за биоразнообразието и подобряване на опрашването, както и изграждане и поддържане на полезащитни пояси.  *Интервенция „Възстановяване и поддържане на деградирали пасищни територии“ – член 70,* насочена към дейности и практики, които увеличат почвения органичен въглерод, имат благоприятен ефект както върху почвата и пасищните територии, които с течение на годините намаляват производствения си капацитет. |
| ***3.*** | ***П.5.3. Поддържане на добър баланс на запасеност на почвите с органично вещество*** | *Интервенция „Еко схема за разнообразяване на отглежданите култури и Еко схема за запазване и възстановяване на почвения потенциал.* Изискванията в интервенцията за разнообразяване на отглежданите култури допринасят за наличието на по-голям брой на отглежданите в стопанството земеделски култури в сравнение със стандарта за добро земеделско и екологично състояние*.*  *Интервенция „Насърчаване използването на култури и сортове, устойчиви към климатичните условия“ – член 70* |
| ***4.*** | ***П.5.4. Продължаване на поддържането на нисък азотен и фосфорен отпечатък в почвите*** | *Еко схема за запазване и възстановяване на почвения потенциал; Еко схема за разнообразяване на отглежданите култури и Еко схема за екологично поддържане на трайните насаждения*.  *Интервенция* „*Използване на устойчиви практики и сортове, отглеждани при специфични условия“ – член 70*  *Интервенция* „*Насърчаване намалението на употребата на продукти за растителна защита и торове през контрол в краен продукт“* – член 70;  *Интервенция* „*Биологично производство*"– член 70. |
| ***5.*** | ***П.5.5. Продължаване на прилагане на оптимизирана и устойчива употреба на ПРЗ, минерални и органични торове с цел опазване на водите*** | Планира се тази потребност да бъде таргетирана посредством прилагането на 4 еко схеми по чл. 31 от Регламент (ЕС) 2021/2115 – *Еко схема за намаляване използването на пестициди; Еко схема за поддържане и подобряване на биологичното разнообразие и екологичната инфраструктура; Еко схема за буферни екологични ивици и Еко схема за запазване и възстановяване на почвения по чл. 65****,*** с които може да бъде адресирана потребността: биологично земеделие, като се прилагат методи, които ограничават използването на продукти за растителна защита в сравнение с конвенционалните методи за производство; стимулиране на практики за употреба на органични/естествени пестициди; интегриране на подбрани растения в ротацията на култури – алеопатични растения. |
| ***6.*** | ***П.5.6. Намаляване на емисиите на амоняк от селското стопанство*** | *Интервенция* „*Инвестиции в земеделските стопанства насочени към опазване на компонентите на околната среда“* – член 73 и член 74. Интервенцията е насочена към прилагането на различни практики, с които може да бъде постигнато ограничаване отделянето на емисии на ПГ от почвите, както и за запазване на органичното вещество. |
| ***7.*** | ***П.5.7. Ефективно използване на водните ресурси чрез подобряване на водния баланс и дела на напояване, както и възстановяване и модернизация на хидромелиоративната инфраструктура*** | Интервенциите по тази потребност могат да бъдат адресирани чрез практики за задържането на вода в орния слой на насажденията чрез мерките, които увеличават нивата на органична материя в почвите (по чл. 65).  *Интервенция* „*Инвестиции в инфраструктура за напояване*“ – член 74 - насочена към инфраструктура за напояване, чрез която, от една страна, се постига икономическа устойчивост чрез увеличаване на съотношението между ползите за сектора на селското стопанство и от друга страна постигане на екологична устойчивост чрез ефективно използване на водните ресурси.  *Интервенции* „*Консултантски услуги и повишаване на консултантския капацитет“* и „*Професионално обучение и придобиване на умения“*, в рамките на които за земеделските и горски стопани ще бъдат предвидени консултантски пакети и обучения по специфични въпроси, имащи отношение към потребностите. |

***Специфична цел № 6: Принос за спиране на загубата на биологично разнообразие и обръщане на тази тенденция, подобряване на екосистемните услуги и опазване на местообитанията и ландшафта***

| **№** | ***ПОТРЕБНОСТИ*** | ***ИНТЕРВЕНЦИЯ*** |
| --- | --- | --- |
| ***1.*** | ***П.6.1. Опазване и подобряване на природозащитното състояние на естествените местообитания и на дивата флора и фауна от Европейски интерес*** | *Интервенция* „*Устойчиво управление на пасища в земеделски земи с ВПС“ – член 70*: Подпомагането на дейността ще допринесе за съхраняване на тревните екосистеми и свързаните с тях ценни местообитания и видове в земи с висока природна стойност, чрез прилагане на практика за екстензивна паша.  *Интервенция* „*Плащания за земеделски земи в зони от Натура 2000“ -* член 72. Приносът на интервенцията за опазването на биологичното разнообразие в България, чрез опазването на видовете и местообитанията в естествената им среда е от съществено значение. |
| ***2.*** | ***П.6.2. Опазване и подобряване на природозащитното състояние на видове птици, свързани с***  ***обработваеми земи и тревни площи в земеделски земи.*** | Потребността може да бъде адресирана чрез *интервенция по чл. 65/67 от РСП*, като включва избор на подходящи мерки и дейности, предвидени в Националната рамка за приоритетни действия 2021-2027 г., като териториалният обхват на интервенцията и дейностите съответстват и отразяват ограничения в конкретни зони от мрежата Натура 2000 и Планове за действия на МОСВ за опазване на видове.  Прилагане на 2 еко схеми по чл. 31 от Регламент (ЕС) 2021/2115 – *Еко схема за поддържане и подобряване на биологичното разнообразие и екологичната инфраструктура и Еко схема за буферни екологични ивици*.  *Интервенция* „*Плащания за земеделски земи в зони от Натура 2000*“ - член 72. Приносът на интервенцията за опазването на биологичното разнообразие в България, чрез опазването на видовете и местообитанията в естествената им среда е от съществено значение.  *Интервенция* „*Поддържане на местообитания на червеногушата гъска“* – член 70: Мярката е насочена към поддържане и подобряване на местообитанията на червеногушата гъска (*Branta ruficollis*) в орнитологично важни места в обработваеми земи, чрез прилагане на подходящи мерки и дейности за изхранване в зимния период на вида, съобразен с екологичните му потребности с цел поддържане и подобряване на местообитания и местата за хранене. |
| ***3.*** | ***П.6.3. Съхраняване и възстановяване на елементи на ландшафта и постигане на благоприятен природозащитен статус на постоянно затревените площи*** | Прилагане на 2 еко схеми по чл. 31 от Регламент (ЕС) 2021/2115 *– Еко схема за поддържане и подобряване на биологичното разнообразие и екологичната инфраструктура и Еко схема за буферни екологични ивици.*  *Интервенции по чл. 65,* като се включат дейности, насочени към съхраняване и възстановяване на елементи на ландшафта, както и дейности за по извършване на екстензивна паша.  *Интервенции:*   * *Традиционни практики за сезонна паша (пасторализъм)“- чл. 70 (ЕЗФРСР)* * *Възстановяване и поддържане на деградирали пасищни територии“ - член 70 от ЕЗФРСР* * *По създаване на допълнителни ивици от медоносни растения - чл. 65 (ЕЗФРСР)* * *поддържане и изграждане на мултифункционални (растителни) буферни ивици около обработваемите площи и зони по Натура 2000 - чл. 65 ЕЗФРСР)* * *поддържането на съществуващи елементи на ландшафта, в т.ч. полски синори, полезащитни пояси, ливади и пасища - чл. 65, чл. 66 (ЕЗФРСР)* * *дейности в съответствие с тези планирани в НРПД 2021-2027 (ЕФГЗ и ЕЗФРСР)* |
| ***4.*** | ***П.6.4. Насърчаване на извършването на земеделски дейности в райони с природни и други специфични ограничения*** | Предвижда се включването на*интервенция за компенсиране на земеделските стопани* изцяло или частично за направените допълнителни разходи и пропуснатите приходи, свързани с ограниченията в съответния район. |
| ***5.*** | ***П.6.5. Насърчаване на практиките за разширяване биологично земеделие*** | Прилагане на 2 еко схеми по чл. 31 от Регламент (ЕС) 2021/2115 – Еко схема за поддържане на биологично земеделие (земеделски площи) и Еко схема за поддържане на биологично земеделие (селскостопански животни).  *Интервенция* „*Биологично производство*" – член 70.  *Интервенция* „*Използване на устойчиви практики и сортове, отглеждани при специфични условия“* – член 70 |
| ***6.*** | ***П.6.6. Насърчаване на практики за справяне с генетична ерозия и внасяне на Инвазивни чужди видове (ИЧВ) и неместни, съгласно националното законодателство видове*** | *Интервенция „Създаване и възстановяване на екологична инфраструктура“ – член 70.*  *Интервенция „Насърчаване използването на култури и сортове, устойчиви към климатичните условия“ – член 70* |
| ***7.*** | ***П.6.7. Запазване и подобряване на генетичното разнообразие в животновъдството и растениевъдството в селското стопанство.*** | *Интервенция* „*Опазване на местни породи (автохтонни), важни за селското стопанство“* – член 70: Основната цел на мярката е опазване на местни (автохтонни) породи, важни за селското стопанство, като се насърчи отглеждането на традиционни за територията на Република България застрашени местни породи от видове животни: говеда, биволи, овце, кози, коне и свине, като това следва да доведе до подобряване на екологичната устойчивост в животновъдния сектор чрез запазване на генетичните ресурси.  *Интервенция* „*Опазване на застрашени от изчезване местни сортове, важни за селското стопанство*“ - член 70: Основната цел на мярката е да се увеличи отглеждането застрашените от изчезване местни сортове растения. Ангажимента по управляването главно е свързан с инициативи в областта на околната среда и климата и биоразнообразието. |
| ***8.*** | ***П.6.8. Подобряване на опрашителния потенциал на екосистемите и наличието на подходящи растения.*** | *Интервенция* „*Действия за запазване или увеличаване на наличния брой пчелни кошери в Съюза, включително развъждане на пчели“* - член 55, ще допринесе за запазване на пчелната популация и устойчивост на сектора, както и запазване на биоразнообразието и екосистемите.  *Интервенция* „*Инвестиции в материални и нематериални активи“* – член 55, ще създаде възможност за пчеларите за закупуване на пчеларски инвентар, необходим при първичния добив на пчелен мед и други пчелни продукти, като част от подобряване на общите условия за производство в сектора.  *Интервенция* „*Подновяване на пчелните кошери в Съюза, включително развъждане на пчели“* – член 55, ще допринесе за увеличаване на пчелните семейства и подновяване на наличните амортизирани кошери.  *Интервенция* „*Рационализиране на подвижното пчеларство“* – член 55, ще осигури постигането на специфични цели б) и e) като улесни и стимулира прилагането на подвижното пчеларство, което от своя страна ще подобри ефективността на пчелното стопанство, чрез осигуряване на разнообразна паша на пчелите, повишаване на добивите и екологичния потенциал.  *Интервенция* „*Насърчаване на естественото опрашване“* – член 70 |
| ***9.*** | ***П.6.9. Опазване и подобряване на биологичното разнообразие, устойчиво управление на горите, горските местообитания и подобряване на екосистемните услуги, предоставяни от горите.*** | Прилагане на *Еко схема за поддържане и подобряване на биоразнообразието в горски екосистеми* (по чл. 31 от Регламент (ЕС) 2021/2115). Интервенцията е насочена към поддържане и подобряване на биоразнообразието в горски екосистеми като въвежда практика в граничните земеделски земи да се отглеждат култури достигнали степен на зрялост, които са благоприятни за изхранване на диви животни. |

***Специфична цел №: 7 Привличане и подкрепа на млади земеделски стопани и други нови земеделски стопани и улесняване на устойчивото развитие на стопанска дейност в селските райони***

| **№** | ***ПОТРЕБНОСТИ*** | ***ИНТЕРВЕНЦИЯ*** |
| --- | --- | --- |
| ***1.*** | ***П.7.1. Ускоряване на модернизацията на земеделските стопанства на младите стопани*** | *Интервенция „Стартова помощ за установяване на млади земеделски стопани в селското стопанство, Установяване на млади земеделски стопани, съгласно член 75 от ЕЗФРСР.“*  Интервенцията ще бъде комбинирана с интервенцията *„Допълнително подпомагане на доходите за млади земеделски стопани, съгл. чл. 30 (ЕФГЗ), с цел удовлетворяване на потребност* |
| ***2.*** | ***П.7.2. Увеличаване подкрепата за младите стопани и на фермерския доход и улесняване стартирането на стопанство*** | *Интервенция „Увеличаване подкрепата за младите стопани и на фермерския доход и улесняване стартирането на стопанство.“*  *Интервенция „Консултантски услуги и повишаване на консултантския капацитет съгл. чл. 72 "Обмен на знания и информация" (ЕЗФРСР).*  *Интервенция „Стартова помощ за установяване на млади земеделски стопани в селското стопанство“.* |
| ***3.*** | ***П.7.3. Повишаване на професионално-квалификационното равнище на мениджърите и останалите***  ***заети в отрасъла*** | *Интервенция „Професионално обучение и придобиване на умения* *съгл. чл. 78 "Обмен на знания и информация*"*(ЕЗФРСР).“* |
| ***4.*** | ***П.7.4. Намаляване диспропорциите в земеделската заетост на младите стопани между различните райони и аграрни сектори*** | *Интервенция „Подкрепа на организации на производители или групи от производители, Сътрудничество съгл. член 64, б. „ж“ (ЕЗФРСР)“.* Подкрепата за обединяването на млади земеделските стопани в организации и групи на производители на регионален и отраслов принцип е механизъм, чрез който ще се постигне намаляване на диспропорциите.  Интервенцията ще бъде комбинирана с *интервенцията*: *Допълнително подпомагане на доходите за млади земеделски стопани, съгл. чл. 30 от ЕФГЗ.*Изплащане на годишно допълнително подпомагане на доходите (с ежегодно нарастваща ставка) за първите 30 хектара от стопанствата на земеделски стопани (ФЛ и ЮЛ), които не са навършили повече от 40 год. и са създали стопанство не по-рано от 5 год. преди първото кандидатстване по интервенцията. |
| ***5.*** | ***П.7.5. Улесняване развитието на стопанска дейност в селските райони и създаване и подпомагане на стартирането на стопански и неземеделски дейности*** | За адресиране на тази потребност ще бъде включена *интервенция*: *Инвестиции за неселскостопански дейности в селските райони*. Предвижда се предоставяне на подкрепа за инвестиции за развитие на икономически дейности, което ще спомогне стопанствата в България да се диверсифицират към други неземеделски дейности и да минимизират риска от нестабилност на доходите. |
| ***6.*** | ***П.7.6. Стимулиране на иновативни или технологично интензивни производства и развиване на дейности в секторите на индустрията и на информационните услуги, които да допринасят за повишаване на добавената стойност*** | *Инвестиции за неселскостопански дейности в селските райони.* С инвестиции за въвеждане на нови технологии и цифровизация на бизнес процесите ще се подобрят позициите на микропредприятията на местния и международния пазар, както и тяхната рентабилност. |

***Специфична цел № 8: Насърчаване на заетостта, растежа, равенството между половете, включително участието на жените в селскостопанската дейност, социалното приобщаване и местното развитие в селските райони, включително кръговата биоикономика и устойчивото горско стопанство***

| **№** | ***ПОТРЕБНОСТИ*** | ***ИНТЕРВЕНЦИЯ*** |
| --- | --- | --- |
| ***1.*** | ***П.8.1. Диверсификация на икономическата дейност. Стимулиране на нови производства в областта на биоикономиката и кръговата икономика*** | *Интервенция „Инвестиции за неселскостопански дейности в селските райони.“* Предвижда се предоставяне на подкрепа за инвестиции за развитие на икономически дейности, свързани с търговия, услуги, преработваща промишленост.  *Интервенция* „*Инвестиции в земеделските стопанства*“ – чл. 73 и „*Инвестиции за преработка на селскостопански продукти*“ – член 73, могат да се насърчат дейностите, свързани с оползотворяване в рамките на стопанствата и предприятията на остатъчната биомаса, получена в резултат на производствените процеси.  *Интервенция „Първична преработка и маркетинг на дървесина“, съгл. чл. 73 (ЕЗФРСР).* Добиването и преработката на биомаса от горското стопанство дават възможност за диверсификация на приходите, работни места и бизнес възможности, както и за предоставяне на нови услуги в селските райони. |
| ***2.*** | ***П.8.2. Подобряване на здравните и социалните услуги*** | *Интервенция „Инвестиции за неселскостопански дейности в селските райони“.* Осигуряването на инвестиции за бизнеса в областта на здравеопазването и социалните услуги за преодоляване на множество здравни проблеми и предизвикателства в селските райони като достъпни, качествени, здравни и социални услуги. |
| ***3.*** | ***П.8.3. Подобряване на публична инфраструктурата и технико-комуникационните системи в***  ***селските райони чрез:***  ***П.8.3.1. Подобряване качеството на общинските пътищата чрез изграждане, реконструкция и/или рехабилитация на нови и съществуващи общински пътища, съоръжения и принадлежностите към тях на територията на общини от селските райони.***  ***П.8.3.2. Подобряване на водоснабдяването и пречистването на водите чрез изграждане, реконструкция и/или рехабилитация на водоснабдителни системи и съоръжения в селата и население места до 2000 жители .***  ***П.8.3.3.Подобряване качеството на*** ***улиците на територията на общини от селските райони (изграждане, реконструкция и/или рехабилитация на нови и съществуващи улици и тротоари и съоръженията и принадлежностите към тях).***  ***П.8.3.4. Подобряване и облагородяване на публичните пространства чрез: изграждане или обновяване на паркове, градинки, улично озеленяване, детски площадки и спортни съоръжения.***  ***П.8.3.5. Подобряване енергийната ефективност на сгради, стопанисвани от местната власт.***  ***П.8.3.6.Доизграждане на съществуващи канализацион*** ***ни системи и осигуряване на подходящо пречистване за населените места под 2000 е. ж.***  ***П.8.3.7. Осигуряване на високоскоростен широколентов достъп и изграждане на сигурна публична изграждане на сигурна публична инфраструктура*** | *Интервенция „Инвестиции в основни услуги и дребна по мащаби инфраструктура в селските райони“.* В рамките на тази интервенция ще се прилага подход за насочване на инвестиции в малки по мащаби инфраструктура, който се състои в предварително определяне на разполагаем бюджет за съответната общинска територия съобразно обективни и недискриминационни критерии.  Част от инвестициите по интервенцията ще се допълват през подхода ВОМР, който ще подпомага *„Подобряване на обектите за развитие на традициите и на културно-историческите обекти, чрез инвестиции за обекти, свързани с културния живот*.“ |
| ***4.*** | ***П.8.4. Подобряване на обектите за развитие на традициите и на културно-историческите обекти*** | *Интервенция „Запазването на духовния и културния живот на населението в селските райони“,* съгл. чл. 73 (ЕЗФРСР*).* Част от инвестициите по интервенцията ще се допълват през подхода ВОМР, който ще подпомага посрещането на потребността чрез инвестиции за обекти, свързани с културния живот.  *Интервенция* „*Инвестиции за неселскостопански дейности в селските райони*“. Предвижда се подкрепа за стимулиране на творческите занаяти, които са част от културното наследство и традиции и инвестиции за развитие на алтернативни форми на туризъм, допълващи местата за настаняване. |
| ***5.*** | ***П.8.5. Подобряване на състоянието на образователната инфраструктура с цел увеличаване на дела на населението, което има достъп до подобрени услуги*** | *Интервенция „Инвестиции в основни услуги и дребна по мащаби инфраструктура в селските райони*" е адресирана потребността от инвестиции в общинска образователна инфраструктура (детски градини и училища). |
| ***6.*** | ***П.8.6. Запазване на многофондовото финансиране, разширяване на териториалното прилагане и опростяване на прилагането на подхода ЛИДЕР/ВОМР*** | Подкрепата за ВОМР/ЛИДЕР се извършва чрез подкрепа на интегрирани и многосекторни стратегии за местно развитие, основани на характеристиките на конкретната територия и разработени въз основа на местните потребности и потенциал. Интервенцията е съгласно чл. 77 от Регламент 2021/2115 на Европейския парламент и Съвета за установяване на правила за подкрепа на стратегическите планове, които да бъдат изготвени от държавите-членки в рамките на Общата селскостопанска политика (Стратегически планове за РЗСР) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР) и за отмяна на регламент (ЕС) № 1305/2013 на Европейския парламент и на Съвета и Регламент (ЕС) № 1307/2013 на Европейския парламент и на Съвета. |

***Специфична цел № 9: Подобряване на реакцията на селското стопанство в Съюза в отговор на обществените изисквания по отношение на храните и здравето, включително висококачествена, безопасна и питателна храна, произведена по устойчив начин, намаляване на хранителните отпадъци, както и подобряване на хуманното отношение към животните и борба с антимикробната резистентност***

Тази специфична цел тангентира с цел № 5 и № 6. Поставя се акцент върху храните, здравето, хуманното отношение към животните и биологичното производство.

| **№** | ***ПОТРЕБНОСТИ*** | ***ИНТЕРВЕНЦИЯ*** |
| --- | --- | --- |
| ***1.*** | ***П.9.1.Насърчаване и подпомагане на биологичното земеделие, както и на научните изследвания в тази посока;*** | Прилагане на 2 еко схеми по чл. 31 от Регламент (ЕС) 2021/2115 – *Еко схема за поддържане на биологично земеделие (земеделски площи) и Еко схема за поддържане на биологично земеделие (селскостопански животни)*. Интервенциите създават преки финансови стимули под формата на директни плащания, които са насочени към насърчаване и подпомагане на биологичното земеделие. конвенционалните методи на производство.  *Интервенция „Биологично производство― - чл. 70 (ЕЗФРСР),* която цели да се подпомогнат земеделските стопани, които искат да прилагат методите на биологичното земеделие в техните стопанства, като по този начин да се покрият разликите в допълнителните разходи и пропуснатите приходи при биологичния начин на отглеждане на земеделската продукция, сравнени с конвенционалните методи на производство. |
| ***2.*** | ***П.9.2.Подобряване на контрола (лабораторна дейност), пазарна организация, реализация и маркетинг в биологичното производство;*** | *Интервенция „Подкрепа на организации на производители или групи от производители, Сътрудничество съгл. чл. 77 (ЕЗФРСР)“.* Обединяването на земеделските стопани в организации и групи на производители е механизъм, чрез които ще се постигне концентрирането на произведената земеделска продукция, планиране и адаптиране на производството в съответствие с търсенето на пазара по отношение на качество и количество, намаляване на производствените разходи, увеличаване на договорната сила на производителите на селскостопанска продукция във взаимоотношенията им с търговци на едро и дребно и постигане на по-добра пазарна реализация.  *Прилагане на схема „Промоционални програми“* чрез подкрепа на браншови/междубраншови организации, групи, определени в чл. 3, точка 2 от Регламент (ЕС) № 1151/2012 на Европейския парламент и на Съвета (13) и посочена в чл. 7, параграф 1, буква а) от Регламент (ЕС) № 1144/2014, организации на производители или асоциации на организации на производители, посочени в чл. 152 и 156 от Регламент (ЕС) № 1308/2013. |
| ***3.*** | ***П.9.3. Насърчаване потреблението на биологични продукти, чрез повишаване доверието на потребителите и включването им като задължителен елемент от веригата на предлагане на храни в частни и обществени заведения, в детски градини, училища, социални и здравни заведения;*** | Схеми "*Училищен плод*" и "*Училищно мляко*", чиято цел е насърчаване на здравословни хранителни навици на децата от I до подготвителна група включително и учениците от І до IV клас включително, като всяка година се предоставят определен брой биологично произведени плодове, зеленчуци, прясно пастьоризирано мляко или млечни продукти в учебните заведения.  Към потребността ще допринесе *интервенцията* „*Биологично производство*“. |
| ***4.*** | ***П.9.4. Подобряване качеството на храните, насърчаване консумацията на здравословна храна, повишаване информираността на потребителите относно етикирането на храните и засилване на контрола при внос на суровини и храни;*** | *Схеми "Училищен плод" и "Училищно мляко",* чиято цел е насърчаване на здравословни хранителни навици на децата от I до подготвителна група включително и учениците от І до IV клас.  *Интервенция „Консултантски услуги и повишаване на консултантския капацитет“,* както и *интервенцията* за „Подкрепа на организации на производители или групи от производители― – член 78 (ЕЗФРСР) |
| ***5.*** | ***П.9.5. Подкрепа на производителите, участващи в схемите за качество съгласно Европейската регулация относно схемите за качество на селскостопански продукти и храни.*** | Схеми за качество, вкл. и незадължителния термин за качество "*планински продукт*", чрез разработване на мярка „*Схеми за качество на селскостопански продукти и храни“*. Потребността може да се адресира и чрез Интервенция Насърчаване на схемите за качество, чл. 77 Сътрудничество*.* |
| ***6.*** | ***П.9.6. Подобряване отглеждането на животните;*** | *Интервенция „Еко схема за поддържане на биологично земеделие (селскостопански животни) (по чл. 31 от Регламент (ЕС) 2021/2115).“* Чрез прилагане на интервенцията се цели да се подпомогнат земеделските стопани, които прилагат методите на биологичното земеделие към селскостопанските животни, които отглеждат в техните стопанства.  *Интервенция насочена към хуманно отношение съгл. чл. 70 (ЕЗФРСР).*Чрез подкрепата за производителите ще се повиши благосъстоянието на животните при спазване на принципите на петте свободи залегнали, като основни в законодателството за хуманно отношение към животните.  Потребността от подобряване на отглеждането на животните ще се адресира чрез:  *Инвестиции за превантивни действия и възстановяването на земеделски потенциал след природни бедствия или катастрофични събития - член 73.* Биосигурността е важен компонент от мерките прилагани за осигуряване на благосъстоянието на животните в животновъдните обекти. Финансовата подкрепа за инвестиции насочени към повишаване на биосигурността в стопанствата ще се подпомогне здравния статус и биологичната сигурност в животновъдните с оглед като се предотврати постоянната опасност от разпространение на заразни заболявания на територията на страната и съседните държави. |
| ***7.*** | ***П.9.7. Намаляване употребата на антимикробни средства в селското стопанство;*** | *Интервенция насочена към хуманно отношение* съгл. чл. 70. (ЕЗФРСР)  *Интервенция* „*Възстановяването на земеделски потенциал след природни бедствия или катастрофични събития и инвестиции в подходящи превантивни действия*“ съгл. чл. 73.  За адресиране на идентифицираната потребност от намаляване на употребата на антимикробни средства ще се прилага *интервенция* *„Инвестиции в земеделски стопанства*- член 73 (ЕЗФРСР)“. |
| ***8.*** | ***П.9.8. Интервенции за подобряване използването на торове и продукти за растителна защита в земеделието и повишаване ефективността на контрола на пазара и контрола върху употребата на ПРЗ и торове.*** | Прилагане на 2 еко схеми по чл. 31 от Регламент (ЕС) 2021/2115 – Еко схема за намаляване използването на пестициди и Еко схема за запазване и възстановяване на почвения потенциал |

***Междусекторна цел 10:*** ***Модернизиране на селското стопанство и селските райони чрез стимулиране и споделяне на знания, иновации и цифровизация в селското стопанство и селските райони и чрез насърчаване на използването им в по-голяма степен от земеделските стопани чрез по-добър достъп до научни изследвания, иновации, обмен на знания и обучение***

Предвидените интервенции, като инструменти за хоризонтална намеса, освен петтеидентифицирани потребности, в рамките на Междусекторна цел 10, адресират чрез специфични дейности, приоритети и задължителни теми и потребности, идентифицирани в рамките на специфични цели № 1, 2, 3, 4, 5, 6, 7 и 9.

| **№** | ***ПОТРЕБНОСТИ*** | ***ИНТЕРВЕНЦИЯ*** |
| --- | --- | --- |
| ***1.*** | ***П.10.1. Осигуряване на ефективни методи за събиране, систематизиране и анализ на цялостна и представителна информация за състоянието и развитието на Системата за споделяне на знания и иновации и цифровизация в селското стопанство /ССЗИСС/, включително чрез укрепване на взаимовръзките между участниците, подобряване функционирането на ССЗИСС (AKIS) и насърчаване разпространението на знания и иновации в селското стопанство;*** | *Интервенция* „*Консултантски услуги и повишаване на консултантския капацитет“* съгл. чл. 78 (ЕЗФРСР). Посредством интервенцията ще бъде осигурена подкрепа за функциониране на общински мобилни центрове към НССЗ, които ще имат ангажимент съвместно с областните си структури да събират и да разпространяват информация сред различни заинтересовани страни в рамките на AKIS посредством различни информационни събития, дейности и канали, въвличайки активно представители на научната общност (ВУЗ/ССА/БАН), както и чрез предоставяне на информация и съдействие на земеделските стопани на терен. |
| ***2.*** | ***П.10.2.Укрепване на взаимовръзките между участниците, подобряване функционирането на ССЗИСС (AKIS) и насърчаване разпространението на знания и иновации в селското стопанство;*** | *Интервенция* „*Подкрепа за оперативни групи в рамките на Европейското партньорство за иновации*“ съгл. чл. 77 (ЕЗФРСР), включително навременното стартиране на първи етап, насочен към сформиране на оперативните групи. Чрез интервенцията за сформиране на оперативни групи директно се насърчава създаване и укрепване на връзките между земеделските производители, научните среди, браншови организации, консултантски организации и други партньори, съобразно спецификата на конкретния иновативен проект.  *Интервенция* „*Консултантски услуги и повишаване на консултантския капацитет“ -* чл. 78 (ЕЗФРСР). Предвижда се интервенцията да осигури подпомагане за консултантски организации, с цел предоставяне на различни консултантски пакети на земеделски стопани, в т.ч. консултации по отношение на възможността за сформиране и функциониране на оперативни групи в рамките на ЕПИ.  *Интервенция* „*Професионално обучение и придобиване на умения“ -* чл. 78 (ЕЗФРСР), по която Националната служба за съвети в земеделието, представителите на научните среди, неправителствени организации в сферата на селското стопанство и др. участници в AKIS ще имат възможност да си партнират при провеждане на различни обучителни, информационни и демонстрационни събития, имащи за цел да повишат знанията и уменията на земеделските стопани по отношение на новите предизвикателства и възможности. |
| ***3.*** | ***П.10.3. Повишаване на професионалната квалификация на предприемачите и заетите лица в селскостопанския отрасъл чрез адаптиране на формите за трансфер на знания към специфичните секторни особености;*** | *Интервенция* „*Професионално обучение и придобиване на умения“*, съгл. чл. 78 (ЕЗФРСР), предвижда подкрепата да се предоставя за обучение и придобиване на умения в областта на селското и горското стопанство, в т.ч. за заетите лица в производствения процес. |
| ***4.*** | ***П.10.4. Насърчаване на различни форми на коопериране между различните участници в системата на ССЗИСС за подобряване ефективността от внедряването, разпространението и приложението на иновативни решения базирани на дигитални технологии и споделяне на знания, специфични за различните секторни производства;*** | *Интервенция* „*Подкрепа за оперативни групи в рамките на Европейското партньорство за иновации“ -* чл. 77 (ЕЗФРСР). Подкрепата се предоставя за сформиране и функциониране на оперативни групи за постигането на целите на Европейското партньорство за иновации за селскостопанска производителност и устойчивост.  С цел насърчаване на сътрудничеството в рамките на AKIS се предвижда *интервенция* „*Професионално обучение и придобиване на умения“ -* съгл. чл. 78 (ЕЗФРСР). |
| ***5.*** | ***П.10.5. Цифровизация и дигитализация. Подкрепа за внедряването на цифрови технологии за управление на стопанствата и оптимизация на производствените и административните процеси.*** | *Интервенция* „*Инвестиции в земеделски стопанства*“ - член 73 (ЕЗФРСР). Ще се подкрепя внедряване на нови технологии, които са пазарно ориентирани и насочени към инвестиции и диверсификация на производствата.  *Интервенция* „*Консултантски услуги и повишаване на консултантския капацитет*“ член 78 (ЕЗФРСР) чрез специален консултантски пакет предвижда възможност земеделските стопани да бъдат съветвани как да използват в своите стопанства дигитални инструменти и технологии.  Чрез *интервенция* „*Професионално образование и придобиване на умения*“ - член 78 (ЕЗФРСР) ще се подпомагат дейности по образование и обучение, включващи задължителни часове за използване на цифрови технологии.  *Интервенция* „*Подкрепа за оперативни групи в рамките на ЕПИ*“ - член 77 (ЕЗФРСР) предвижда възможността в състава на оперативните групи да бъдат включвани юридически лица с нестопанска цел в сферата на цифровите технологии, като в допълнение се предвижда предимство за проекти, свързани с прилагане на цифрови технологии, за да се насърчи разработването и прилагането на такъв тип проекти с потенциал за иновации. |

* 1. ***Алтернативи за СПРЗСР***

Изготвянето на СПРЗСР 2023-2027 включва разработване на различни варианти (версии) на Стратегическия план. Окончателният проект на СПРЗСР 2023-2027г., изпратен в ЕК на 25.02.2022г. след обществени консултации и публикуван на 01.03.2022г., представлява изискваната от Директива 2001/42/EО алтернативна опция и същият е подложен на детайлна оценка в настоящия ДЕО.

В **т.3.3. на Доклада за екологична оценка** са разгледани разработените 2 проектни варианти на Стратегическия план, разгледани в рамките на Тематичната работна група, както следва:

* Версия 1 – разработена към 10.04.2021г., по която е изготвено заданието за обхват на ЕО
* Първи вариант – одобрен от МС на 24.02.2022г., изпратен в ЕК на 25.02.2022г. и публикуван на 01.03.2022г., който е подложен на детайлна оценка в настоящия ДЕО.

Нулевата опция, която се дефинира като “*съществуващо състояние*”, представлява алтернатива в съответствие с Директива 2001/42/EО и е разгледана в раздел 4.2 от Доклада за ЕО (Евентуално развитие без прилагането на СПРЗСР).

* 1. ***Връзка на СПРЗСР с други съотносими планове, програми и стратегии***

СПРЗСР 2023-2027 има връзка с планове, програми и стратегии на европейско и национално ниво.

В **т.7. на Доклада за екологична оценка** са разгледани и анализирани относимите планове, програми и стратегии, като са отбелязани и тези от тях, които поставят цели по опазване на околната среда (за тях е направен разширен анализ).

# ТЕКУЩО СЪСТОЯНИЕ НА ОКОЛНАТА СРЕДА И ЕВЕНТУАЛНО РАЗВИТИЕ БЕЗ ПРИЛАГАНЕТО НА СПРЗСР

* 1. ***Текущо състояние на околната среда***

***В т.4.1 на Доклада за екологична оценка е представена информация за състоянието на компонентите и факторите на околната среда към момента (с цел установяване на настоящото състояние, наблюдавани положителни и/или отрицателни тенденции, които е от значение да бъдат взети предвид както при оценката на въздействието на СПРЗСР 2023-2027, така и при последващото им изпълнение).***

***Състоянието на околната среда е разгледано по фактори и компоненти, като основните резултати от анализа са следните:***

### Атмосферен въздух и климат

#### **Климат**

**Климатична характеристика**

*Климатични условия*

Територията на България спада към две климатични области: европейско-континентална и континентално-средиземноморска климатична области (източник: Л. Събев, Св. Станев, 1959;Ж. Гълъбов, 1982). Климатичните райони в България са представени на Фигура 1.



Фигура : Климатични райони в България


|  |  |
| --- | --- |
| ***А – Европейско-континентална климатична област*** | |
| *А1 – Умерено-континентална климатична подобласт* | *А2 – Преходно-континентална климатична подобласт* |
| ***В – Континентално-средиземноморска климатична област*** | |
| *В1 – Южнобългарска климатична подобласт* | *В2 – Черноморска климатична подобласт* |

Въпреки установените тенденции за увеличаване на температурите и промяна в интензивността на валежите, общото климатично райониране на страната още не е променено, тъй като не са променени основните климатообразуващи фактори (географска ширина, характер на релефа, положение спрямо големите водни басейни и обща атмосферна циркулация), поради което двете климатични области запазват своето местоположение и териториалния си обхват.

Световната Метеорологична Организация (СМО) е дефинирала климатичната норма като средната стойност на даден климатичен елемент за фиксиран базисен период от 30 години. Приетите засега базисни периоди са 1901-1930г., 1931-1960г., 1961-1990г. За описание на съвременния климат се използват средните климатични стойности за периода 1961-1990 г. Поради това месечните и годишни температури и валежи са сравнявани с този период и се отнасят само за равнинната част на страната.

*Средногодишна температура на въздуха*

В периода 1988 – 2020 г. средната годишна температура на въздуха за ниската част от страната (за районите с н. в. до 800 m) се колебае в границите от 10.6 °С до 13.3 °С (Фигура 2) при устойчива положителна тенденция на изменение на този индикатор (+0.035 °С/год).




*Източник**:* *ИАОС*

Фигура : Колебания на средната годишна температура на въздуха (°С) през периода 1988-2020г.

*Годишни и максимални денонощни валежи*

В периода 1988 – 2020 г. средната за районите с н. в. до 800 m годишна сума на валежа се изменя в границите от 377 mm до 1013 mm (Фигура 4), като се запазва положителната тенденция на изменение на този индикатор (+3.9 mm/год). През 2020 г. средната годишна сума на валежа е 574 mm, което е с около 10% под нормата за периода 1991–2020 г.



*Източник: ИАОС*

Фигура : Колебания на средногодишната сума на валежа (в mm) в периода 1988-2020г.

**Снежната покривка**

В периода 1988 – 2020 г. не се наблюдава отчетлива намаляваща тенденция в колебанията на средната максимална височина на снежната покривка в районите с надморска височина 800-1800 m. Стойността на този показател за 2020 г. е 41 cm – под средното за периода 1988 – 2020 г. Максималната за сезона височина на снежната покривка е измерена на 08.02.2020 г. в района на с. Манастир, област Пловдив – 105 cm.

**Климатични явления**

През май, юни, юли и първата половина на август 2020 г., предимно в западните и централните части на страната бяха регистрирани силни гръмотевични бури, придружени от поройни дъждове, градушки и бурни ветрове, които предизвикаха локални наводнения, повреди по пътищата и електропреносната мрежа. В източната половина на страната валежите в периода юли-септември бяха значително под нормата, което доведе до тежко засушаване в някои райони. Продължителните безвалежни периоди, съчетани с високи температури и на места със силен, поривист вятър, увеличиха значително риска от пожари, особено в областите Кърджали, Хасково и Ямбол.

**Емисии на парникови газове**

Като страна по Рамковата конвенция на Обединените нации по изменение на климата (РКОНИК), България има задължението да провежда ежегодни инвентаризации на емисиите на парникови газове по източници и поглътители, съгласно утвърдената от РКОНИК методология. Инвентаризациите обхващат емисиите на основните парникови газове: въглероден диоксид (СО2), метан (CH4), диазотен оксид (N2O), хидрофлуоркарбони (HFCs), перфлуоркарбони (PFCs) и серен хексафлуорид (SF6), както и предшественици (прекурсори) на парниковите газове (NOx, CO и NMVOC) и серен диоксид (SO2). За сравняване на различните ПГ, чрез различната им сила да ускоряват глобалното затопляне, от Междуправителственият комитет по изменение на климата (IPCC), е създаден индекс, наречен “потенциал за глобално затопляне” (ПГЗ). Въздействието на топлинната енергия на всички ПГ се сравнява с въздействието на СО2 (ПГЗ = 1) и се обозначава като СО2 еквивалент (CO2 - екв.).


**Общи емисии на парникови газове (ПГ)**

Анализът на разпределението на основните ПГ в общите емисии (в CO2 - екв.) за 2020 г. показва, че емисиите на CO2 имат най-голям дял от общите емисии на ПГ – 75,21%, емисиите на CH4 са на второ място с 11,59%, емисиите на N2O с дял 9,69 % остават на трето място, F - газове са с дял от 3,47% – на четвърто.

**Тенденции в емисиите на парникови газове по сектори от класификацията на Междуправителствения комитет по изменение на климата (IPCC)**

**Тенденции в общите емисии на парникови газове по сектори за периода 1988-2020 г.**

На следващата фигура са представени общите емисии на ПГ по сектори за периода 1988 – 2020 г. в Gg СО2-екв. Включени са и количествата погълнат СО2 от горите, което води до понижаване на емисиите.



*Източник: ИАОС*

Фигура : Общи емисии на парникови газове по сектори за периода 1988 – 2020 г., Gg CO2 - екв.

Анализът на данните показва, че най-голям дял от общите емисии на ПГ през 2020 г. има сектор „Енергетика“ – 71,34%, следван от сектор „Индустриални процеси и използване на продукти“ – 10,78%. Сектор „Селско стопанство“ и сектор „Отпадъци“ със съответно по 12,59% и 5,29% от националните емисии.

**Климатични промени в България**

Според съществуващите сценарии за климатичните промени за България се наблюдава тенденция към увеличаване честотата на екстремни явления и бедствия, което се доказва от честите интензивни валежи, топли и студени вълни, наводнения и суши, урагани, горски пожари и свлачища.

Очаква се биологичното разнообразие, сухоземните и водните екосистеми, както и секторите на водните ресурси, селското стопанство и горското стопанство да бъдат засегнати от предвижданите промени. Тези промени ще засегнат допълнително обществото и неговите граждани, както и икономиката като цяло. Изменението на климата не засяга всички хора и територии еднакво поради различните нива на експозиция, съответната им уязвимост и адаптивните възможности за справяне. Рискът е по-голям за сегментите на обществото и бизнеса, които са по-малко подготвени и по-уязвими.

#### **Атмосферен въздух**

Съгласно разпределението на дела на емисиите на вредни вещества по основните групи източници през 2020 г., може да се направи следното заключение:

* Топлоелектрическите централи (вкл. рафинерии) са един от най-големите източници на серен диоксид – 39% от общото емитирано в страната количество. През 2020 г. емисиите на серен диоксид от всички големи горивни инсталации намаляват с 7 хил. тона в сравнение 2019 г. - от 33,9 kt до 26,9 kt.
* Основните източници на азотни оксиди са пътният транспорт - 39%, топлоелектрическите централи (вкл. рафинерии) - 15%, друг транспорт 13% и селско стопанство (най-голям дял има използването на неорганични азотни торове) – 20% .
* Селското стопанство емитира 87% от общото количество амоняк. Друг основен източник са негоривните производствени процеси - 10%.
* Основен антропогенен източник на NMVOC е битовото изгаряне - 29% от общото емитирано количество за страната. Друг основен източник са използваните разтворители - 19% и селското стопанство – 19%.
* Битовото отопление е основен източник на фини прахови частици, с 58% емисии от общото количество ФПЧ10 и 79% от ФПЧ2.5, изхвърляни в атмосферата. Другите  източници на ФПЧ10 са негоривните производствени процеси (основно от асфалтиране) и селското стопанство. За ФПЧ2.5 другия основен източник е пътния транспорт – 7%.
* **Качество на атмосферния въздух**

***Оценка на качеството на атмосферния въздух по райони***

По отношението КАВ през 2020 год. могат да бъдат направени следните заключения:

* В 13 от общо 28 общини, вкючени в наказателната процедура на Европейската комисия за неспазване на нормите по показател фини прахови частици, е постигнато съответствие с нормите за ФПЧ10 през 2020 г. – това са Гълъбово, Девня, Добрич, Пирдоп, Сливен, Стара Загора, Ловеч, Варна, Враца, Шумен, Димитровград, Кърджали и Несебър.
* През 2020 г. средноденонощната норма за серен диоксид е спазена във всички РОУКАВ.
* През годината не е регистрирано превишение на средногодишната норма за бензен в нито един РОУКАВ.
* През 2020 г. не е регистрирано превишение на средногодишната норма за бензо(а)пирен в РОУКАВ – Агломерация Варна и РОУКАВ - Агломерация Пловдив.
* За всички пунктове, за които има достатъчен обхват на данни за изчисляване на средногодишната стойност през 2020 г., не е регистрирано превишение на средногодишната норма за азотен диоксид.
* Продължава тенденцията за превишение на СЧН за серен диоксид в гр. Гълъбово, но през 2020 г. регистрираните превишения (28 броя) са значително по-малко в сравнение с 2019 г. (95 броя). В гр. Гълъбово са регистрирани две превишения на алармения праг за серен диоксид през 2020 г. Средноденонощната норма за серен диоксид е спазена във всички пунктове в Югоизточен РОУКАВ. Основните източници на серен диоксид в Югоизточен РОУКАВ са топлоелектрическите централи от енергиен комплекс „Марица Изток“.
* През 2020 г. е регистрирано превишение на целевата СГН за съдържание на кадмий в атмосферния въздух в един от 13-те пункта за мониторинг (пункт „Пирдоп“), които следят нивата на този показател.
* През годината не е регистрирано превишение на прага за предупреждение на населението за озон (три последователни концентрации над 240 µg/m3). Регистрирани са общо 7 превишения на прага за информиране на населението (180 µg/m3) в пункт „София - Дружба“ – 6 превишения, и в пункт „София - Копитото“ – 1.
* Замърсяването с ФПЧ10 продължава да бъде основен проблем за качеството на атмосферния въздух в страната и процентът на населението, живеещо при нива на замърсяване с ФПЧ10 над допустимите норми е много висок – 60.2% от 3.3 млн. население, живеещо в населени места, в които се контролира този замърсител. Изчисленията са извършени съгласно методика на Европейската агенция по околна среда. Методиката изчислява възможния максимум на евентуално засегнатото население, със следното допускане: във всяко населено място, в което е регистрирано превишение на нормата, цялото население е подложено на негативното влияние на прахови частици. При извършване на изчисленията по Методиката на ЕАОС засегнатото население е завишено.
* През 2020 г. в 7 от общо 16 пункта се наблюдава превишение на средногодишната норма по показател бензо(а)пирен.

### Повърхностни и подземни води

Управлението на водите на територията на Република България се осъществява на национално и басейново ниво със закона за водите и в съответствие с Директива 2000/60/ЕО, у нас са определени 4 района за басейново управление: Дунавски, Черноморски, Източнобеломорски и Западнобеломорски, за които отговарят едноименните басейнови дирекции.

Периодът на действие на СПРЗСР 2021 -2027 г. съвпада с прилагането на Плановете за управление на речните басейни (ПУРБ) за периода 2016-2021 г., както с актуализирането/ изготвянето и прилагането на ПУРБ за периода 2022-2027 г.

#### **Повърхностни води**

**Характеристика на водните ресурси и водоползването**

Наличните водни ресурси се определят от климатичните условия, геоморфологията, земеползването и трансграничните водни потоци. България се отличава с относително значими пресни водни ресурси в сравнение с други европейски страни. През 2020 г. пресните водни ресурси на България се оценяват на 79 877 млн. m³, или с 20 %  по-малко спрямо средномногогодишния обем (1981-2020 г.). Външият приток от р. Дунав за 2020 г. е 69 753 млн. m³ и е с 17% по-малко спрямо средномногогодишната норма (1981 – 2020 г.). Вътрешният отток е намалял с 37%, но общото намаляване не е толкова голямо, предвид приноса на река Дунав, която формира 87,3% от възобновяемите пресни ресурси на страната.

Иззети пресни води за икономиката и домакинствата в страната през 2020 г.се оценяват на 5,08 млрд. m3 или 6.4% по-малко спрямо 2019 година. Отчита се спад на иззетите води за охлаждане в енергетиката - със 7,2%, като достигат 3 288 млн. m3 и делът им е 64,8% от иззетата прясна вода. Характерно за страната са значимите води, необходими за охлаждащи процеси в енергетиката, които съставляват средногодишно 62% от иззетите пресни води (2010-2020). Черпенето на вода от сектор „Селско, горско и рибно стопанство“ през 2020 г. намалява с 5% до 758,9 млн.m3, спрямо 2019 г. Съотношението между водочерпенията от повърхностни и подземни водоизточници е относително постоянно, като повърхностните води осигуряват средногодишно около 90% от необходимата прясна вода за икономиката. Въпреки намаляващото водоползване, България е сред европейските страни с високи равнища на иззетата вода средно на човек поради значимите водни обеми за охлаждащи процеси в енергетиката.

Индексът на експлоатация на водни ресурси показва, че в периода 2000 – 2020 г. няма стрес върху водната екосистема на България. Недостиг на вода може да се наблюдава в определени райони с недостатъчни ресурси, висока гъстота на населението и интензивни промишлени дейности, както и други фактори.

Общото количество на отпадъчните води отведени във водни обекти през 2020 г. от икономиката, домакинствата, обществената канализация и СПСОВ (вкл. дъждовни и други неточкови източници) се оценява на 712 млн. m3, което е с 0,4% по-малко спрямо миналогодишния обем 715 млн. m3 (2019 г.). Нараства делът на пречистените отпадъчните води преди заустване - от 75,2% (2010г.) на 82,5% (2020 г.). Подобряват се и методите на пречистване – 82,5% от пречистените отпадъчни води през 2020 г. се пречистват както с вторично така и с третично пречистване с отстраняване на азот и фосфор (76,7% за 2010 година).

**Физико-химично състояние на повърхностните води**

Основните индикатори, които се прилагат за оценка на химичното състояние на повърхностните води на национално и европейско ниво са средногодишните концентрации на следните основни показатели - разтворен кислород (DO), БПК**5** (BOD**5**), амониев (NH**4**-N) и нитратен (NO**3**- N) азот, фосфати (PO**4**-P).

През 2020 година за Басейнова дирекция **Дунавски район** са обследвани 26 пункта за контролен и 95 пункта за оперативен мониторинг. Оценката на основните индикатори е както следва:

* Разтворен кислород О2 - 60% в отлично състояние, 20% в добро и 20% в умерено.
* Азот амониев NH4-N - 50% в отлично състояние, 27% са в добро и 23% в умерено.
* Нитратен азот NO3-N- 25% в отлично състояние, 42% са в добро и 33% са в умерено.
* Ортофосфати PO4-P - 40% в отлично състояние, 21% са в добро и 39% са в умерено.
* БПК5 - 32% са в отлично състояние, 44% са в добро, а 24% са в умерено.

През 2020 година за Басейнова дирекция **Черноморски район** са обследвани 16 пункта за контролен мониторинг, 115 пункта за оперативен мониторинг.

* Разтворен кислород О2 - 54% в отлично състояние, 20% в добро и 26% в умерено.
* Азот амониев NH4-N - 59% в отлично състояние, 20% са в добро и 21% в умерено.
* Нитратен азот NO3-N- 55% в отлично състояние, 20% са в добро и 25% са в умерено.
* Ортофосфати PO4-P - 47% в отлично състояние, 17% са в добро и 36% са в умерено.
* БПК5 - 29% са в отлично състояние, 46% са в добро, а 25% са в умерено.

През 2020 година за Басейнова дирекция **Източно-беломорски район** - 29 пункта за контролен мониторинг и 114 пункта за оперативен мониторинг.

* Разтворен кислород О2 - 59% в отлично състояние, 22% в добро и 19% в умерено.
* Азот амониев NH4-N - 33% в отлично състояние, 34% са в добро и 33% в умерено.
* Нитратен азот NO3-N- 35% в отлично състояние, 33% са в добро и 32% са в умерено.
* Ортофосфати PO4-P - 29% в отлично състояние, 16% са в добро и 56% са в умерено.
* БПК5 - 26% са в отлично състояние, 40% са в добро, а 31% са в умерено.

През 2020 година за Басейнова дирекция **Западнобеломорски район** са обследвани 6 пункта за контролен мониторинг и 114 пункта оперативен мониторинг.

* Разтворен кислород О2 - 73% в отлично състояние, 22% в добро и 5% в умерено.
* Азот амониев NH4-N - 48% в отлично състояние, 34% са в добро и 18% в умерено.
* Нитратен азот NO3-N- 58% в отлично състояние, 27% са в добро и 15% са в умерено.
* Ортофосфати PO4-P - 34% в отлично състояние, 9% са в добро и 57% са в умерено.
* БПК5 - 17% са в отлично състояние, 40% са в добро, а 43% са в умерено.

**Текущо състояние на повърхностните води - Басейнова дирекция за управление на водите - „Дунавски район“ с център гр. Плевен**

Дунавския район за басейново управление (ДРБУ) обхваща обща площ от 47 225 м2 (42.5% от територията на страната) и включва над 700 реки, обединени в 11 водосборни басейна: Дунав, Огоста, Реки западно от Огоста, Искър, Вит, Осъм. Янтра, Русенски Лом, Дунавски добруджански реки, Ерма и Нишава.

Като административно териториален обхват, Дунавския район за басейново управление на водите /ДРБУ/ покрива изцяло или частично 18 области на България, 126 общини и 2278 населени места.

Поради съществено изменение на характеристиките на повърхностните водни тела (ПВТ) от категория „реки“ в резултат на физични промени от човешка дейност (построени язовири във водосбора им), 25 от тях са определени като силномодифицирани водни тела (СМВТ), въз основа на което са приравнени към категория „езеро“. Силномодифицираните водни тела (СМВТ) са силно изменени спрямо естественото им състояние водни обекти или части от тях в резултат на човешка дейност с цел защита от наводнения, водоползване, отводняване на земи или друга икономически или социално значима дейност и чието възстановяване в естествено състояние е необосновано, защото е непропорционално скъпо или би повлияло на икономическите дейности и околната среда.

***Екологично състояние/потенциал на повърхностни водни тела в БДДР:***

От всичките 256 повърхностни водни тела, съгласно ПУРБ на БДДР (2016-2021 г.), оценка на екологичното състояние е направена на 215 от тях. 41 нови водни тела не са оценени, поради липса на данни от мониторинг. Анализът на резултатите от оценката на екологичното състояние показва, че от всички 256 общо 17 водни тела (6,64%) са в отлично състояние; 109 са в добро състояние, 57 ВТ или 22 % са в умерено състояние и другите 32 водни тела (12,50%) - в лошо и много лошо състояние/потенциал.

***Химично състояние/потенциал на повърхностни водни тела в БДДР***:

Оценката на химичното състояние на повърхностните води, направена в ПУРБ на БДДР показва, че от общо 256 ПВТ на територията на Дунавския район, 165 водни тела (64.45%) са в добро химично състояние, 6 (2.34%) водни тела са в не достигащо добро и 85 (33.2%) не са оценени и са определени в неизвестно химично състояние. Причините за липсата на оценка на химичното състояние на значителен процент от водните тела и определянето им в неизвестно химично състояние, е факта, че за 90% от тези водни тела липсват данни за мониторинг на приоритетни вещества, а останалите 10% са в процес на определяне на състоянието, поради очакване на резултати от мониторинга на биота и седимент.

***Оценка на екологичния потенциал и химичното състояние на река Дунав***

Река Дунав, в българския участък, поради отличителните й характеристики е отделена в едно единствено, самостоятелно водно тяло. Реката определя северната граница на Р България с Р Румъния и на основание изискванията на чл.3, т.4 от РДВ, касаещи международни райони с басейново управление, каквато е река Дунав, за управлението и е необходима съвместна координация между двете държави. Водно тяло с код BG1DU000R001 в ПУРБ 2016-2021 г. е определено като силномодифицирано водно тяло /СМВТ/ и е оценено с умерен екологичен потенциал.

**Текущо състояние на повърхностните води - Басейнова дирекция за управление на водите „Черноморски район“ с център гр. Варна**

За територията на БДЧР са определени 8 типа водни категории „реки“, 4 типа от категория „езера“, 5 типа от категория „преходни води“ и 9 типа „крайбрежни води“. В ПУРБ на БДЧР 2016-2021 г. са идентифицирани общо 205 броя водни тела, от които 43 броя СМВТ и 4 изкуствени водни тела (ИВТ). 21% от всички 205 броя повърхностни водни тела или 14.04% от територията на басейновата дирекция са СМВТ, а 1.95% или по-малко от 1% от територията на басейновата дирекция са ИВТ.

***Екологично състояние/потенциал на повърхностни водни тела в БДЧР***

Общият брой на оценените повърхностни водни тела на територията на Черноморски район е 205. Съгласно ПУРБ на БДЧР (2016-2021 г.) в отлично екологично състояние се намират общо 5 водни тела (3 бр. ВТ категория „реки“ и 2 бр. ВТ категория „преходни води - реки“), в добро екологично състояние/потенциал се намират 72 бр. водни тела, 83 бр. водни тела се намират в умерено състояние /потенциал, 25 водни тела се намират в лошо състояние, а в много лошо - 20.

***Химично състояние/потенциал на повърхностни водни тела в БДЧР***

Съгласно ПУРБ 2016-2021 г. на територията на Басейнова дирекция Черноморски район се намират 45 бр. водни тела в добро химично състояние, 9 в недостигащо добро състояние и 151 бр. водни тела в неопределено състояние.

**Текущо състояние на повърхностните води - Басейнова дирекция за управление на водите „Източнобелморски район “ с център** **гр. Пловдив**

На територията на БДИБР са идентифицирани 5 типа повърхностни води от категория „река” и 7 типа от категория „езеро”. За два от типовете езера (L1 Алпийски глациални езера и L6 Крайречни влажни зони в ЕР 7) не са определени водни тела поради незначителния размер на водните обекти (много по-малки 0,5 km2), които са единично представени на територията на ИБР. На територията на басейновата дирекция са определени 77 на брой СМВТ (25%), а ИВТ са 9 на брой (3%).

***Екологично състояние/потенциал на повърхностни водни тела в БДИБР***

На територията на басейновата дирекция в отлично и добро екологично състояние, съгласно ПУРБ 2016-2021 г. са съответно 6% и 34% от общия брой водни тела. Водните тела в умерено състояние са 112 или 36%, в лошо - 26 водни тела или 8%, а в много лошо състояние - 12 водни тела или 4%.

***Химично състояние/потенциал на повърхностни водни тела в БДИБР***

При оценката на химичното състояние на повърхностните водни тела, съгласно ПУРБ 2016-2021 г. са използвани данни от проведен мониторинг на приоритетни вещества в 56 водни тела на територията на ИБР, като за 7 е определено лошо състояние, а за 49 - добро състояние. За останалите 255 водни тела е определено “неизвестно състояние”.

При оценката на химичното състояние на повърхностните водни тела, съгласно проведения мониторинг в периода 2020- 2021 г. на територията на ИБР, 16 водни тела са определено лошо състояние, а за 255 добро химично състояние.

През 2020 г. 40 повърхностни водни тела са в неизвестно химично състояние, тъй като не е извършен мониторинг на приоритетни вещества, поради липсата на идентифициран натиск.

**Текущо състояние на повърхностните води - Басейнова дирекция за управление на водите „Западнобеломорски район “ с център гр. Благоевград**

В териториалния обхват на ЗБР са определени общо 183 бр. повърхностни водни тела. От тях 168 бр. ВТ са определени в категория „река” и 15 бр. ВТ са определени в категория „езеро”.

***Екологично състояние/потенциал на повърхностни водни тела в БДЗБР***

Анализът на резултатите от оценката на екологичното състояние/потенциал на 178 повърхностните водни тела, съгласно ПУРБ 2016-2021 г., показва, че 11 водни тела - 6% са в отлично състояние/максимален потенциал, 103 тела - 56 % са в добро състояние/потенциал, 51 водни тела - 28% са в умерено състояние/потенциал, 8 водни тела - 4 % са в лошо състояние/потенциал и 5 водни тела - 3 % са в много лошо състояние/потенциал.

***Химично състояние/потенциал на повърхностни водни тела в БДЗБР***

От общо 183 повърхностни водни тела в териториалния обхват на Западнобеломорски район, съгласно ПУРБ - 63 водни тела - 34,4 % са в добро химично състояние, 3 водни тела - 1,6 % са оценени в недостигащи добро химично състояние и 117 водни тела - 64 % не са оценени и са определени в неизвестно химично състояние. Делът на повърхностните водни тела, оценени в неизвестно химично състояние е 64 %.

Съгласно Национален доклад за състоянието и опазването на околната среда в Република България, 2021 година.

* Се запазва тенденцията, наблюдавана през последните години за подобряване на качеството на водите. Въпреки тази тенденция все още има водни тела определени в риск, като за подобряване на състоянието им са изготвени програми от мерки за достигане на добро екологично състояние.
* Се наблюдава запазване на тенденцията за подобряване качеството на повърхностните води в България по отношение на основните физико-химични показатели, както в краткосрочен, така и в дългосрочен план.
* Е направената оценка на индикативните основни физико-химични показатели, поддържащи биологичните елементи за качество, показва, че по-голяма част от обследваните пунктове попадат в категорията отлично-добро състояние.
* Концентрациите на O2 (разтворен кислород), NH4-N (Амониев азот), N-NO3 (Нитратен азот), БПК5 (Биохимична потребност от кислород) и PO4-P (Ортофосфати) показват намаляване на нивата си от предходни години. През последните две години се запазва понижение на концентрациите в страната като цяло.

**Състояние на крайбрежни морски води в Черно море**

 Предвид удължен срок за изпълнение на мониторинг на крайбрежни морски води в Черно море и продължаваща оценка и приемане изпълнението на мониторинговите дейности, информация за състоянието на морската околна среда през 2020 г., ще бъде включена в Националния доклад за състоянието и опазването на околната среда за 2021 г. След преглед, обобщаване на данните и анализ на състоянието на морската околна среда, ще бъде актулизиран Годишен доклад за оценка на актуалното състояние на водите в Черноморски район – 2020 г. Ето защо по-долу представената характеристика на морските води е въз основа на данни от 2019 тод.

***Екологично състояние на крайбрежните водни тела:***

По - долу е представена оценката на екологичното състояние за крайбрежните водни тела, съгласно ПУРБ 2016-2021 г. и обобщена оценка на крайното актуалното екологично състояние на водите за 2019 г. като,

* Единадесет водни тела постигат целите на РДВ за добро състояние на повърхностните води през 2019 г.
* Шест от крайбрежните водни тела са категоризирани в умерено състояние BG2BS000C001, BG2BS000C1013, BG2BS000C005, BG2BS000C1308, BG2BS000C1011, BG2BS000C1112
* Нито едно водно тяло не е категоризирано в лошо/много лошо екологично състояние, като се запазва тенденцията на подобряване на екологичното състояние на крайбрежните морски води

***Химично състояние на крайбрежните водни тела:***

През годината не е провеждан мониторинг на приоритетни вещества, съответно не е определяно химичното състояние на крайбрежните водни тела.

**Качество на питейните води**

В страната са обособени общо около 2600 зони на водоснабдяване. От тях близо 7% са категоризирани като големи.

Обобщените данни от провеждания от РЗИ контролен мониторинг на питейната вода през 2020 г. показва, че общото съответствие с изискванията се запазва на сравнително високо ниво, съпоставимо с това през предходните години.

През 2020 г. не са регистрирани епидемични взривове, свързани с питейните води.

*Радиологичен мониторинг на питейни води*

Резултатите от провеждания радиологичен мониторинг на питейните води и проведените допълнителни анализи за установяване на конкретни радионуклиди показва, че по показател „индикативната доза“ от поглъщане на радионуклиди с питейна вода, който е и здравнозначим показател всъщност,  всички проби питейни води, с изключение на две, отговарят на нормативните изисквания, като за установените несъответствия органите на държавния здравен контрол са разпоредили съответните мерки, с оглед недопускане на риск за човешкото здраве.

#### **Подземни води**

Съгласно ПУРБ 2016 - 2021 г. на районите за басейново управление в България са обособени 169 подземни водни тела. От тях 50 на брой са в Дунавския район, 40 - в Черноморския район, 41 - в Източнобеломорския район и 38 подземни водни тела в Западнобеломорския район. Всички подземни водни тела, на територията на Басейновите дирекции са определени като зони за защита на водите, от които се извлича вода за консумация от човека със средно денонощен дебит над 10 m3 или служат за водоснабдяване на повече от 50 човека.

Периодът на действие на СПРЗСР 2021 -2027 г. съвпада с прилагането на Плановете за управление на речните басейни (ПУРБ) за периода 2016-2021 г., както с актуализирането/ изготвянето и прилагането на ПУРБ за периода 2022-2027 г.

**Състояние на подземни води, възможности за въздействие на програмата върху състоянието им и за предвиждане на мерки за опазването им**

По произход и качествени показатели подземните води са **пресни студени и минерални**, а в зависимост от водовместващите геоложки структури, литоложкия състав, напукаността и окарстяването на изграждащите ги скали се определят като: **Порови води;** **Карстови води**; **Пукнатинни води; Пресните подземни води и** **Минералните води**.

***Обща информация за химичното състояние на подземните води***

Съгласно Националния доклада след анализ на данните от мониторинга на подземните води, както и резултатите от статистическите обработки се установява, че по-значим е процентът на пунктовете с превишения на СК при показатели нитрати, общо желязо и манган. При нитратите се наблюдава слаба тенденция на повишение за целия 20-годишен период, с липса на тенденция за последните десет години, като процентът на мониторингови пунктове с превишения на средногодишните стойности за нитратни йони е съответно: 12,4 % – за 2017 г., 11,5 % – за 2018 г., 13,8% - за 2019 г. и 15,05% - за 2020 г. Основен замърсител на подземните води за страната са нитратите.

За всички останали показатели се наблюдават тенденции към понижаване на процента пунктове с превишения на СК за целия 20 годишен период.

**Основни замърсители устоновени в подземните води съгласно Национален доклад за състоянието и опазването на околната среда в Р. България през 2020 г.**

***Нитрати***

През 2020 г. процента на пунктовете, в които се установяват наднормени стойности на средногодишните концентрации на нитрати е 15,2 % от общия брой пунктове за страната, което е по-високо в сравнение с процента на пунктовете през 2019 г. (13,8%), 2018 г. (11,5%.), 2017 г. (12,4%) и 2016 г. (13,9%).

***Тежки метали***

Направеният анализ на съдържанието на тежки метали за 20-годишен период (2001– 2020 г.) показва наличие на единични превишения на СК или превишения, които в повечето случаи не са постоянни във времето.

***Пестициди и органични замърсители***

През анализирания 20-годишен период (2001-2020 г.) резултатите от химичните изпитвания показват наличие на триазинови пестициди (атразин, пропазин и симазин) до 2006 г., като от 2006 до 2012 г. се наблюдава изчистване на подземните води от тези замърсители, с изключение на атразин.

**Количествено състояние на подземните води**

Оценка на количественото състояние на подземните води е извършена само за ПВТ, определени в риск. Съгласно приетия подход водните тела, за които не е идентифициран риск от водочерпене, са определени в добро състояние.

**Количествено състояние на подземните водни тела, съгласно ПУРБ Дунавския район 2016 — 2021 г.**

Определянето на количественото състояние е извършено въз основа на 4-ри теста, подробно описани в ПУРБ 2016-2021. В актуализирания ПУРБ всички ПВТ (100 %) са оценени е добро количествено състояние, докато в ПУРБ 2010-2015 г. 14% от ПВТ са оценени в лошо количествено състояние.

**Количествено състояние на подземните водни тела, съгласно ПУРБ Черноморски район 2016 — 2021 г.**

Оценката на натиска върху количественото състояние на подземните води е пряко свързано с основните параметри от баланса на подземните води: естествени ресурси, разполагаеми ресурси и свободни водни количества.

На територията на ЧРБУ са определени шест ПВТ, които са със значим натиск от водовземане, с експлоатационен индекс >40%.

**Количествено състояние на подземните водни тела, съгласно ПУРБ Източнобеломорски район 2016 — 2021 г.**

Като значим натиск за подземните води е определено всяко черпене или група черпения в определен район, при които експлоатационният индекс (съотношение между общото черпене от подземното водно тяло или част от подземното водно тяло и разполагаемите ресурси) е над 40%. За 3 от общо 41-те подземни водни тела в ИБР експлоатационният индекс надвишава 40%, т. е. те са подложени на значим натиск. За 4 броя ПВТ е определен експлоатационен индекс от 20% до 40% (т.е. тела във воден стрес), на територията на които има райони със значим натиск.

**Количествено състояние на подземните водни тела, съгласно ПУРБ Западнобеломорски район 2016 — 2021 г.**

От общо 38 подземни водни тела в Западнобеломорски район, 6 бр. са оценени в лошо количествено състояние, останалите 32 ПВТ са в добро количествено състояние.

**В Заключение може да се каже следното:**

* *Подземните води представляват около 1/3 от водните ресурси в страната.*
* *Съгласно ПУРБ 2016 - 2021 г. на районите за басейново управление в България са обособени 169 подземни водни тела. От тях 50 на брой са в Дунавския район, 40 - в Черноморския район, 41 - в Източнобеломорския район и 38 подземни водни тела в Западнобеломорския район.*
* *В периода 2001–2020 г. се наблюдава постепенно подобряване на качеството на подземните води за по-голяма част от показателите. Процентът на пунктовете, в които средногодишните стойности надвишават стандартите за качество (СК) на подземните води, показва тенденции на намаляване за всички показатели, с изключение на нитратите. За нитратите се наблюдава слаба тенденция на повишение за целия 20-годишен период, с липса на трайна тенденция за последните десет години.*
* *В периода 2001–2020 г. средногодишните концентрации на индикаторите, изчислени спрямо средните им концентрации през 2001 г. (базова година) показват тенденция на намаление през 20-годишния период, с изключение на показателите нитрати, калций, магнезий, електропроводимост и хлориди – за които липсва изразена тенденция. Средните стойности на нитратите, които са основен замърсител за подземните води са по-ниски през целия 20-годишен период спрямо средната стойност през 2001 г., като варират между 65,97 % (за 2006 г.) до 98,4 % (за 2012 г.) спрямо базовата 2001 г.*
* *Трендовете на изменение на нитратното съдържание в подземните води за двата четиригодишни периода 2013 – 2016 г. и 2017 – 2020 г., показват, че при всички типове подземни води, без 1а (ниво на подземните води 5-15m), и 1b (ниво на подземните води 15-30m), преобладават процентите на пунктовете с незначителни изменения на концентрациите на нитрати. В сравнение с другите типове подземни води - най-висок е процентът на пунктовете със силно увеличение на концентрациите на нитрати (24,3% от всички пунктове) при най-плитките разкрити подземни води – тип 0 (водно ниво по-малко от 5м).*
* *От анализа на данните за измерени водни нива в кладенци и измерени дебити на извори за периода 2009–2019 г. преобладават добре изразени тенденции на понижение, както в дебита на изворите (69%) така и в нивата на кладенците (78%) от всички наблюдавани пунктове. Положителни тенденциите на покачване на дебита на изворите и повишение на нивата на кладенците са установени в 22 % от изворите и в 13 % от кладенците. Без добре изразени тенденции на изменение (в състояние на относителна устойчивост) е бил дебитът на изворите в около 9% от наблюдаваните извори и нивата на подземните води в 9% от наблюдаваните кладенци.*

### Геоложка среда, земни недра, Сеизмична опасност

В геоложката история на България се отделят следните етапи с различна физикогеографска специфика: предпалеозойски (докамбрийски), каледоно-херцински, алпийски и неотектонски. Те обхващат сравнително дълги периоди от време, в течение на които физикогеографските условия са се изменяли. Особеностите на природногеографската обстановка през тези етапи са се отразили върху характера и разпространението на различни по възраст скални комплекси, установени в страната.

Територията на България попада в младата Алпийско – Хималайска нагъната област и Мизийската платформа. Ясно се различават: Мизийска плоча, Балканиди, Краищиди, Рило-Родопски масив и част от Сръбско-Македонския масив.

* + - 1. **Инженерногеоложко райониране на страната**

Територията на Р България е поделена на 5 инженерногеоложки района и 12 инженерногеоложки области. При тяхното разграничаване са взети под внимание тектонските, геоморфоложките и литоложките особености на страната.

* + - 1. **Основни геоложки явления, имащи отношение към предвижданията на програмата**

Територията на България, със сложен тектонски строеж, разнообразни геоложки формации и разчленен релеф, е арена на развитие на разрушителни процеси. Те са изучавани в различна степен, като карта с обобщение на геоложката опасност е направена от колектив с редактор Илия Илиев – Бручев (Фигура 47).



Фигура : Карта на геоложките опасности в България, по И. Бручев и колектив

### Почви и земеползване

Почвената покривка на България се отличава с голяма пъстрота поради значителното разнообразие на факторите на почвообразуване - почвообразуващи скали, силно разчленен релеф, различни биоклиматични условия и антропогенна дейност.

На територията на България са разпространени единайсет от големите групи почви. Според Световната референтна база за почвени ресурси (WRBSR – World Reference Base for Soil Resources) това са Cambisol, Leptosol, Luvisol, Fluvisol, Umbrisol, Phaeozem, Chernozem,Vertisol, Acrisol, Solonetz и Planosol.

В пространствено-географско отношение почвената покривка на страната се характеризира с оформяне на **хоризонтални (широчинни) зони** и **височинни пояси** в планините, свързани със закономерните изменения на климатичните условия и растителността, също така и със специфичния обмен и баланс на веществата. Всяка от зоните, както и всеки от поясите притежават съответен състав от почвени различия с присъщ за тях продуктивен потенциал, в основата на който стои специфичен баланс на органичните и минералните вещества. Този баланс се осъществява чрез съответен биологичен и геохимичен кръговрат, характерен воден, въздушен и хранителен режим и др.

**Хоризонталните зони** са три: 1) зона с доминиране на лесивирани почви и планосоли; 2) зона с господство на наситени с бази почви, забележимо акумулирали органично вещество под формата на хумус, и 3) зона с участие на почви с известна средиземноморска природа.

**Вертикалните почвени пояси** също са три: 1) пояс на кафявите планинско-горски почви – от 700/800 m до 1800/2000 m надморска височина; 2) пояс на тъмноцветните планинско-горски почви, които се срещат на надморски височини от 2000/2200 m до 2500 m; 3) пояс на планинско-ливадните почви, които се срещат над 2500 m надморска височина.

* ***Структура и ползване на земята***

За периода 2016 – 2021 г., структурата на ползването на земята в България е променлива. По данни от окончателните резултати за заетостта и използванетона територията на България (МЗм 2021), площта със селскостопанско предназначение през 2021 г. е 5 227 350 ha, което представлява около 47,1 % от територията на страната.

Използваната земеделска площ се формира от обработваемата земя, трайните насаждения, постоянно затревените площи, семейните градини и оранжерийните площи. През 2020 г. тя е в размер на 5 046 597 ha, което е незначително намаляване спрямо предходната година и представлява 45,5% от територията на страната.

Обработваемите земи са площите, които се включват в сеитбообращение, временните ливади с житни и бобови треви и угарите. През 2021 г. обработваемите земи заемат 3 486 748 ha или 69,1% от използваната земеделска площ. В сравнение с предходната година, те нарастват с 0,2%, спрямо тогава използваната земеделска площ, основно поради увеличение на площите с царевица, слънчоглед и други индустриални култури.

Необработвани земи са тези, които не се включват в сеитбообращението и не са използвани за земеделско производство повече от две години. Експлоатационното им възстановяване е възможно с минимални средства. По данни от аграрния доклад на МЗм (2021) през 2020 г. необработваните земи заемат около 1,63% от площта на страната. За сравнение през 2012 г. необработваните земи са заемали 3,2% от площта на страната, което показва двойно намаляване на площта на тези земи.

* ***Състояние и качество на почвите***

Един от индикаторите показващ състоянието на почвите е запасеността им с биогенни елементи. Той се определя от съдържанието на общ азот, органичен въглерод и общ фосфор, както и от съотношението между органичен въглерод и общ азот.

През 2020 г., обработваемите земи и постоянно затревените площи се характеризират с високо съдържание на органичен въглерод, азот и средна запасеност с фосфор в двете дълбочини от който се вземат проби (0-20 cm и 20-40 cm).

През 2020 г. най-висок е интензитетът на ерозионните процеси в земеделските земи на областите Смолян, Кърджали, Кюстендил и Перник, съответно 175.7; 166.3; 168.8 и 127.6 t/ha/y, а най-нисък – в областите Ямбол, Добрич, Плевен и Бургас, съответно 8.5; 6.4; 9.9 и 16.5 t/ha/y. Най-много площи с висок ерозионен риск (степен 7 „много висок“) има в областите Смолян, Кюстендил, София област и Ловеч, съответно 280 075; 236 824; 276 088 и 261 824 ha, а най-малко – в областите Ямбол и Добрич, съответно 10 305 ha и 11 029 ha.

С най-висок интензитет на ерозионен риск са обработваемите земи във водосборите на Черно море – 10.0 t/ha/y, Русенски Лом – 9.0 t/ha/y и Долна Марица – 7.0 t/ha/y, а най-големи почвени загуби генерират обработваемите земи във водосборите на Арда, Горна Марица, Янтра и Горна Струма (над 40 000 000 t/y).

През 2020 г. се наблюдава намаляване на броя на нововъзникналите свлачища спрямо 2017 г.,2018 г. и 2019 (през 2017 г. – 16 бр., през 2018 г. – 32 бр., през 2019 г. – 10 бр. 2020 – 6 бр), активизираните свлачища са с тендeнция към намаление спрямо 2019 г. (58 бр. – за 2019 г., 48 бр. – за 2020 г).

* ***Замърсяване на почвите***

По данни на ИАОС (2020) през периода 2005 – 2020 г. почвите в страната са в добро екологично състояние по отношение на замърсяване с тежки метали, металоиди и устойчиви органични замърсители: Полиароматни въглеводороди (PAH), Полихлорирани бифенили (PCB) и Хлорорганични пестициди. В земеделските земи замърсяванията с тежки метали основно са с олово, цинк, мед, кадмий и арсен полиметално в областите Смолян, Пловдив, Пазарджик, София, Монтана, Кърджали, Хасково, Благоевград и Бургас.

Съгласно данните от проведените наблюдения в рамките на НСМОС, почвите в страната са в сравнително добро екологично състояние по отношение на замърсяванията с тежки метали. През 2020 година, пунктовете, в които има отчетени по-високи стойности на тежки метали и металоиди от максимално допустимите концентрации са 17 и представляват 15.04% от общият брой пробонабрани пунктовете за 2020 г. (113 пункта) от Националната мрежа за почвен мониторинг. Те попадат в административните граници на областите София, Бургас, Смолян, Пловдив, Кърджали, Хасково, Благоевград, Монтана и Пазарджик.

С естествени радиоактивни елементи от уранодобив са замърсени 1 000 hа. Почвите, замърсени с радионуклиди, са концентрирани около площадките за добив на уран (понастоящем закрити). Урановите находища в страната са разпределени в няколко зони: Среднопланинска, Средногорска и Родопска.

### Ландшафт

България може да бъде поделена на 3 провинции, 5 подпровинции, и 14 области - *Придунавско-Добруджанската област; Южнодунавско-Лудогорска област*; *Предбалканска област*; *Старопланинска област*; *Среднобългарска област; Източномакедонска област*; *Рило-Севернопиринска област*; *Западно и Среднородопска* *област*; *Беласишко-Южнопиринска област*; *Горнотракийско-Тунджанска* *област*; *Източнородопско-Сакарска* *област; Долнотракийска област*; *Странджанска област*; *Черноморска област*.

### Отпадъци

#### **Битови отпадъци**

През 2020 г. количеството на образуваните битови отпадъци се оценява на 2 826 хил. т, като се запазва тенденцията на намаляване (с изключение на 2017г.). Намалението на образуваните отпадъци от 2015 г. насам е 6.15%.

#### **Специфични отпадъчни потоци**

* **Отпадъци от опаковки**

През 2020 г. в страната са образувани 537 692 тона отпадъци от опаковки, което е 77.7 kg/жител –при постоянно население към 31.12.2020г. – 6 916 548 души.

През 2020 г. в страната са материално рециклирани общо 336 677 t отпадъци от опаковки.

Страната е постигнала целите за рециклиране на отпадъци от опаковки.

* **Отработени масла**

Съгласно наличната към момента събрана и обобщена в ИАОС информация, през 2019 г. са оползотворени 15769,779 т ОМ, от които 15220,63 т чрез регенериране и 549,149 т по други методи.

* **Излезли от употреба гуми**

Съгласно последните налични данни от ИАОС през 2019 г. количеството на образуваните през годината излезли от употреба гуми е 39 433t., а количеството на оползотворените – 36 878t.

* **Излязло от употреба електрическо и електронно оборудване (ИУЕЕО)**

Последните налични данни за дадения вид отпадък е за 2019 год. Въз основа на получените данни от лицата пускащи на пазара ЕЕО, количеството EEO, пуснато на пазара на Република България за 2019 г. е 89 130,093 kg.

* **Излезли от употреба моторни превозни средства (ИУМПС)**

През 2020г. приетите ИУМПС на площадки за съхраняване и центрове за разкомплектоване са 65 835 броя, като са достигнати 96.60 % повторно използване и оползотворяване и 96,10 % повторно използване и рециклиране на материали от ИУМПС.

* **Утайки от пречистване на отпадъчни води**

Общото количество на докладваните образувани неопасни утайки в страната за 2020 г. е 33473.351 t сухо в-во. По отношение на използването на утайките могат да бъдат направени следните изводи:

* За отчетната 2020 г. оползотворени в земеделието са около 51% от образуваните утайки в страната. Това са утайките на „Софийска вода“ АД – 16571.748 тона сухо в-во, което е цялото количество утайки образувани от тази пречиствателна станция за 2020 г. и „ВиК“ ООД, гр. Враца – 357.94 тона сухо в-во.
* Приблизително 19% от генерираните утайки са използвани за укрепване и стабилизиране на ерозирали терени и свлачищни зони, за рекултивация на горски терени, за подравняване терените на депа, стари руднични находища и др. Това са утайките от пречиствателните станции на ВиК Бургас, ВиК Хасково, ВиК Търговище, ВиК Варна, ВиК Благоевград и ВиК Пазарджик.
* Общо 10.73% от утайките са оползотворени по други методи, а именно: 3590,581 тона сухо в-во утайки от пречиствателните станции на ВиК Плевен, ВиК Пловдив и други пречиствателни станции.
* Около 15% от утайките са временно съхранени.
* **Негодни за употреба батерии и акумулатори (НУБА)**

Всички събрани НУБА, включително и тези, отделени в резултат на предварително третиране на ИУЕЕО и на разкомплектоване на ИУМПС, са предадени за предварително третиране, рециклиране и/или оползотворяване.

Р България е изпълнила целта за рециклиране на материалите, съдържащи се в оловнокиселите батерии и акумулатори.

#### **Производствени и опасни отпадъци**

През 2019 г. са предадени за оползотворяване общо в страната 3 438 551 тона производствени и опасни отпадъци, от които 3 349 714 тона са неопасните отпадъци и 88 837 тона са опасните отпадъци. За сравнение значително по-малко са количествата производствени и опасни отпадъци, предадени за обезвреждане – 7 143 387 тона, от които 7 087 746 тона са отпадъците с неопасен характер и 55 641 тона са опасните отпадъци.

#### **Строителни отпадъци**

Според данни от НСИ количеството на строителните отпадъци намалява от 1 661 066.7 тона през 2015г. до 59 743.6 тона през 2019 г., като за оползотворяване през последната отчетна година за която са налични официални данни, са отишли 44 033 тона, а за обезвреждане 11 555 тона.

В аспекта на европейските сравнения, България е с многократно по-ниски стойности на показателя СО/жител/година от средното за ЕС-27.

#### **Видове отпадъци, имащи отношение към сектор земеделие**

Превръщането на отпадъците в ресурс се подкрепя чрез: цялостно изпълнение на съответното законодателство на ЕС, което включва йерархия на отпадъците, осигуряване на разделно събиране, определяне на цели за предотвратяване на депонирането и др., намаляване в абсолютни стойности на генерирането на отпадъци и на генерирането на отпадъци на глава от населението и ограничаване на оползотворяването на енергия само до материалите, които не подлежат на рециклиране, и постепенно прекратяване на депонирането на отпадъци, които подлежат на рециклиране или оползотворяване.

В Таблица 18 по-долу е представена информация за образуваните количества отпадъци от селския, горския и рибния сектор за период от пет години – от 2016 до 2020 год.

Таблица : Образувани количества отпадъци от селския, горския и рибния сектор за период от пет години – от 2016 до 2020 год.

|  |  |  |  |  |  |  |
| --- | --- | --- | --- | --- | --- | --- |
| **Отпадък/Код на сектор** | **Сектор** | **2016** | **2017** | **2018** | **2019** | **2020** |
| **Неопасни отпадъци - общо** |  | **103928268** | **108304466** | **112824785** | **109654456** | **68081199** |
| A | Селско горско и рибно | 617542 | 383111 | 308579 | 905486 | 2301030 |
| **Опасни отпадъци - общо** |  | **13163626** | **14011426** | **13313374** | **13493848** | **13863967** |
| A | Селско горско и рибно | 145 | 134 | 181 | 4923 | 6334 |

В Таблица 19 по-долу е представена информация за третирането на генерираните от сектора на селското, горското и рибно стопанство отпадъци, вкл. дейностите по оползотворяване и обезвреждане, както и данни за изнесените за третиране извън границите на страната отпадъци.

Таблица : Третиране на образуваните от секторите селско, горско и рибно стопанство отпадъци за 2020

| **Отпадък** | **Оползоворяване** | **Обезвреждане** | **Изнесени извън страната** |
| --- | --- | --- | --- |
| Неопасни отпадъци | 714048.527 | 18555.813 | 2407.223 |
| Опасни отпадъци | 4201.12955 | 1612.98053 | 4.542 |

Информация за образуваните по вид отпадъци, типични за сектора на селското, горското и рибното стопанство, вкл. образуваните количества за последните пет години и начина на тяхното третиране, е дадена в Таблица 20 и Таблица 21 по-долу.

Таблица : Образуваните по вид отпадъци, типични за сектора на селското, горското и рибното стопанство за последните пет години

|  |  |  |  |  |  |
| --- | --- | --- | --- | --- | --- |
| **Наименование на отпадъка** | **2016** | **2017** | **2018** | **2019** | **2020** |
| **Общо образувани опасни и неопасни отпадъци** | **117091894** | **122315892** | **126138159** | **123148304** | **81945166** |
| **Неопасни отпадъци, общо** | **103928268** | **108304466** | **112824785** | **109654456** | **68081199** |
| Животински и растителни отпадъци (като се изключват животински отпадъци от приготвяне на храни и продукти) | 365851 | 709099 | 276626 | 647195 | 1352516 |
| Животински отпадъци от приготвяне на храни и продукти | 69411 | 9095 | 13032 | 147174 | 30281 |
| Животински отпадъци от изпражнения, урина и тор | 411576 | 233777 | 107670 | 585535 | 3742258 |

Таблица : Третиране на образуваните по вид отпадъци, типични за сектора на селското, горското и рибното стопанство за последните пет години

|  |  |  |  |
| --- | --- | --- | --- |
| **Отпадък** | **Оползотворяване** | **Обезвреждане** | **Изнесени извън страната** |
| Животински и растителни отпадъци (като се изключват животински отпадъци от приготвяне на храни и продукти) | 592523 | 27741 | 151 |
| Животински отпадъци от приготвяне на храни и продукти | 23380 | 5552 | 497 |
| Животински отпадъци от изпражнения, урина и тор | 2760010 | 4322 | 0 |

Към 31 декември 2020 г., на територията на страната общото количество забранени и негодни за употреба пестициди възлиза приблизително на 9 940 t, като 74.3 % от тях са трайно депонирани в 1 948 броя ББ кубове, 16.9 % са препакетирани и само 8.8 % от пестицидите се съхраняват в 205 склада, за които предстои прилагане на мерки за тяхното обезвреждане.

#### **Радиоактивни отпадъци (РАО)**

Очакваните темпове на генериране на твърди РАО от „АЕЦ Козлодуй“, следвайки данните от натрупаната статистика и експлоатационен опит, в периода до 2030г. ще бъдат генерирани по около 500 m3 годишно.

### Опасни химични вещества и предприятия с висок и нисък рисков потенциал

Информация за предприятията с нисък и тези с висок рисков потенциал е дадена в Приложение 1 към ДЕО.

Накратко може да се обобщи, че на територията на страната има общо 214 предприятия, класифицирани като такива с нисък или с висок рисков потенциал[[1]](#footnote-1). От тях 126 са предприятията с нисък рисков потенциал и 88 класифицирани с висок рисков потенциал.

### Вредни физични фактори

#### **Шумово натоварване на населението**

Автомобилният трафик е основният източник на шумово замърсяване в Европа, като през следващото десетилетие се очаква нивата на шума да се увеличат, както в градските, така и в селските райони, поради развитието на урбанизацията и повишената нужда от мобилност. Железниците, самолетите и промишлеността образуват другата най-голяма група източници на шумово замърсяване на околната среда.

През 2020 г. дневните еквивалентни нива на шума са изследвани в 731 пункта. Данните отразяват шумовото натоварване в почти всички областни градове на страната и девет общини: Ботевград, Самоков и Своге от Софийска област, Горна Оряховица и Свищов от област Велико Търново; Дупница от област Кюстендил, Казанлък от област Ст. Загора, Попово и Омуртаг от област Търговище.

#### **Анализ на състоянието на акустичната среда**

През 2020 г., в 498 бр. от контролните пунктове в страната са установени стойности над допустимите, което представлява 68,13 % от общия брой контролирани пунктове.

Наднормени стойности са отчетени в 220 бр. от пунктовете, разположени в територии и зони подлежащи на усилена шумозащита, което представлява 44,18% от пунктовете с измерени нива над граничната стойност. На пунктове разположени в жилищни територии, през 2020 г. отново са установени стойности до 69 dB(A), при норма 55 dB (A).

През последните години се забелязва нарастване на броя на пунктовете в най-ниския диапазон, под 58 dB(A). Тук попадат една четвърт от контролираните пунктове.

#### **Шум от промишлени източници**

През 2020 г. РИОСВ отчитат, че от проверените 485 бр. промишлени източника по отношение на излъчвания от тях шум в околната среда, само при 7 бр. са констатирани отклонения от нормативните изисквания, за което са им  издадени предписания.

От проверените промишлени източници на шум на територията на цялата страна, 98,6% отговарят на нормативните изисквания, само 1,4% не отговарят. 77,7% от измерванията са собствени периодични измервания, 19,6% са контролни измервания по годишен график и 2,7% са контролни измервания по жалби и сигнали.

### Горски територии

* *Площ*

По данни на ИАГ (2021), общата площ на горите и горските територии в България към 31.12.2020 г. е 4 270 995 hа. Залесената площ е 3 896 009 ha. Земеделските територии, притежаващи характеристиката на гора по смисъла на чл. 2 от Закона за горите („гори върху земеделски територии“) са 318 420 ha (7,46 %). Тенденцията в страната е към общо увеличаване на общата и залесена площ на горите и горските територии.

Лесистоста е с тенденция към увеличение и през 2020 г. горските територии заемат 35,32% от територията на страната

Съгласно данните представени в т.4.1.9 на ДЕО могат да бъдат очертани следните тенденции и перспективи:

* Трайно нараства площта на горите основно, чрез естествено възобновяване и естествена сукцесия.
* Намалява площта на горите, създадени в резултат на изкуствено залесяване.
* Намалява площта на иглолистните гори и на иглолистните култури. Очаква се тяхната площ да продължи да се редуцира под влияние на няколко фактора: (1) процеса на естествено възобновяване, който благоприятства широколистните дървесни видове, (2) вторичната сукцесия, съпровождаща възобновяването на площите, заети от иглолистни култури, достигнали зрялост и време за възобновяване, (3) влиянието на горските пожари и увеличаването на залесяването с широколистни видове.
* Предвижда се устойчиво нарастване на площта на широколистните високостъблени гори в резултат на превръщането на издънковите гори във високостъблени гори.
* *Собственост*

Най-голям дял на собственост на горите в България има държавата (ИАОС, 2021). Полощта на горските територии - държавна собственост, управлявани от държавните предприятия по чл. 163 от Закона за горите е 2 885 194 hа (73 %). Държавните гори, стопанисвани от МОСВ са 172 368 hа (4,36 %), в т.ч. резервати и поддържани резервати - 33 393 hа, Национален парк „Рила" - 53 479 hа Национален парк „Пирин“ - 40 332 ha, и Национален парк „Централен Балкан“ - 45 164 ha. Държавнитe горски територии, предоставени за управление на учебно-опитни горски стопанства заемат 11 271 hа (0,28 %). От недържавните горски територии собственост на общини са 441 824 hа (11,18 %), собственост на физически лица - 382 252 hа (9,67 %), собственост на юридически лица - 59 666 hа (1,51 %), в т.ч. горски територии - собственост на религиозни общности - 17 792 hа (0,45 %). Земеделските територии, притежаващи характеристика на гора по смисъла на чл. 2 от Закона за горите („гори върху земеделски територии“) са 318 420 ha. В тази категория попадат 39 685 hа гори върху земеделски територии държавна собственост, 182 393 hа гори върху земеделски територии - общинска собственост, 74 194 hа гори върху земеделски територии - собственост на физически лица, и 11 089 hа гори върху земеделски територии - собственост на юридически лица.

* *Възраст*

През периода 2000 – 2020 г. средната възраст на горите е нараснала от 49 на 60 години (Фигура 75). По данни за възрастовата структура, при иглолистните гори с най-голямо участие са тези на възраст от 21 до 40 години (36%), следвани от средновъзрастните и дозряващите (от 41 до 80 г.) – 33%. Иглолистните насаждения на възраст над 80 години заемат 22% от площта на иглолистните гори. Данните за възрастовата структура на широколистните високостъблени гори показват нарастване на дела на средновъзрастните и на зрелите насаждения. При издъковите и нискостъблени гори се наблюдава силно неравномерна възрастова структура. 80% от площта на издънковите гори е на възраст над 40 г. като близо 40% от общата площ на издънковите гори е на възраст над 61 г. При нискостъблените 46% от площта на горите е на възраст над 40г., а горите над 61 г. са 17% от общата площ.

* *Общ запас на дървесина*

Общият запас на дървесина в горите в България към 31.12.2020 г. е 718,441 млн. m3. Наблюдава се тенденция на увеличаване както на общия запас, така и на дървесния запас на единица площ, с по-силно изразена динамика при иглолистните гори. От друга страна се установява тенденция за намаляване на средния запас на един хектар в издънковите гори за превръщане в семенни в резултат на увеличената възраст.

* *Ползване*

Действителното ползване като процент от запаса постепенно намалява до 2000 г., след което се наблюдава колебание в стойностите.

* *Разнообразие на дървесни видове*

По отношение на дървесните видове, най-голяма площ заемат видовете от семейство Букови (Fagaceae, 52% от горските площи), следвани от Борови (Pinaceae, 27%), Брезови (Betulaceae, 10%), Бобови (Fabaceae, 4%) и други. Семейство Fagaceae е представено от родовете дъб, бук и кестен. Род дъб е най-важният в зоните с малка надморска височина в страната и преобладава в низини, хълмисти местности и ниските планински склонове до около 800 m надм. в. Видовете бук (*Fagus sylvatica* и *Fagus orientalis*) заемат 17% от общата залесена площ и преобладават на много планински склонове от 900 до 1500 m надм. в. *Fagus orientalis* е представен в Странджа и някои малки зони в най-източната част на Стара планина, докато *Fagus sylvatica* преобладава по цялото протежение на планините Стара планина, Средна гора, Осогово, Витоша и Беласица, а в комбинация с иглолистни видове (предимно обикновена ела) се среща в Рила, Пирин и Родопите. Семейство Pinaceae е представено в България от 5 вида бор, един вид смърч и един вид ела. Боровете са бял бор (*Pinus sylvestris*), който заема 47% от естествените иглолистни гори, черен бор (*Pinus nigra*), който заема 8% от естествените иглолистни гори, черна мура (*Pinus heldreichii*) (ограничено разпространение в Пирин и Славянка), бяла мура, която заема 2% от естествените иглолистни гори, и клек (Pinus mugo), който формира големи храстови съобщества над горната граница на гората предимно в националните паркове Пирин и Рила. Смърчът (*Picea abies*) заема 22% от естествените иглолистни гори, елата (*Abies alba*) - 5%, а 12% са смесени буково- иглолистни гори (Родопи, Рила, Пирин, Витоша) (Panayotov и колектив, 2016 г.).

* *Сертификация на горите в България*

Съгласно годишния бюлетин на FSC (Facts & Figures, January 3, 2019) площта на сертифицираните горски територии към декември 2019 г. е 1 454 068 hа, равняващи се на 35% от общата горска територия в страната (Годишен отчетен доклад на Изпълнителна агенция по горите за 2020 г.). Към февруари 2021 г. площта на сертифицираните горски територии вече е 2 374 088 ha, или 57% от от общата горска територия в страната (Годишен отчетен доклад на Изпълнителна агенция по горите за 2021 г.).

### Биологично разнообразие

#### **Флора**

България принадлежи към Холарктическото флористично пространство. Територията на страната, въз основа на спектъра от флорни елементи, е включена в три растителногеографски области: Европейска широколистна горска област, Евроазиатска степна и лесостепна област и Средиземноморска склерофилна горска област.

Българската висша флора включва около 3900 вида висши растения. От тях папратообразните са 45 вида, голосеменните са 17 вида, покритосеменните - около 3823. Видовете се отнасят към 902 рода от 159 растителни семейства. Най-богати на видове са сем. Asteraceae (Сложноцветни) - 480 вида, Poaceae (Житни) - 330 вида, Fabaceae (Бобови) – 290 вида, Caryophyllaceae (Карамфилови) – 260 вида, Rosaceae (Розоцветни) – 210 вида, Brassicaceae (Кръстоцветни) – 183 вида, Scrophulariaceae (Живеничеви) – 156 вида.

Около 500 вида дървета, храсти и тревисти растения са ограничено разпространени в българската флора. Част от тях са български или балкански ендемити, други са редки растения, остатък от древни флори или видове, чиито основни ареали са извън България.

Около 560 вида са плевели и рудерали, повечето широко разпространени в места, променени под влияние на човешката дейност.

В биологичния спектър на българската флора доминират тревистите многогодишни и едногодишни растения, общо около 3540 вида. Дърветата (88 вида), храстите (236 вида) и полухрастите (35 вида) образуват групата на фанерофитите.

Спецификата на българската флора до голяма степен се определя от българските и балканските ендемични растения. Това са 498 вида или 12,8% от видовото богатство на страната. Българските ендемити са 186 вида, балканските - 312.

В Червена книга на Република България, том І са включени са общо 808 вида, разпределени по следния начин: водорасли – 6 вида (критично застрашени – 5, застрашен – 1); мъхове – 102 вида (чернодробни: критично застрашени – 10, застрашени – 17, уязвими – 6; листнати мъхове: критично застрашени – 17, застрашени – 25, уязвими – 27); папратообразни растения – 8 вида (регионално изчезнал – 1, критично застрашени – 6, застрашени – 1); голосеменни растения – 4 вида (критично застрашени – 2, застрашени – 2); покритосеменни растения – 539 вида (изчезнали – 1, регионално изчезнали – 11, критично застрашени – 197, застрашени – 292, уязвими – 38 избрани видове – български и балкански ендемити, включени в Приложение 3 на Закона за биологичното разнообразие и в Директивата за хабитатите). Обект на защита (включени в Приложение 3 на ЗБР) са 574 вида висши растения. Предмет на опазване в защитени зони (включени в Приложение 2 на ЗБР) са 21 вида висши растения и мъхове.

В Списъка на лечебните растения, които попадат под разпоредбите на Закона за лечебните растения (ЗЛР) (приложение към чл. 1, ал. 2 от ЗЛР) са включени 785 вида. ЗЛР урежда управлението на дейностите по опазване и устойчиво ползване на лечебните растения, включително събирането и изкупуването на получаваните от тях билки.

* *Растителност*

От растително-географска гледна точка растителната покривка на България представлява комплекс от съобщества с бореален, средноевропейски (най-широко разпространени), степен (на второ място по разпространение), арктичен, алпийски, балкански (включително средиземноморски) и местен характер.

Според Класификацията на местообитанията на EUNIS, в страната са идентифицирани 166 консервационно значими природни местообитания, които са обект на Червената книга и подлежат на природозащитни мерки за опазване и възстановяване. Те принадлежат към шест основни групи: морски местообитания – 11 бр.; крайбрежни местообитания – 8 бр.; вътрешни водоеми – 21 бр.; блата, мочурища и торфища – 6 бр.; тревни съобщества и съобщества от мъхове и лишеи – 32 бр.; храстови съобщества – 32 бр.; гори – 40 бр.; вътрешноконтинентални скални местообитания – 16 бр.

По категории на застрашеност природните местообитания в Том 3 се разпределят, както следва: Критично застрашени (CR) – 28 бр., Застрашени (ЕN) – 71 бр., Уязвими (VU) – 47 бр., Потенциално застрашени (NT) – 20 бр.

* *Микота*

В състава на българската микота до момента са установени 4900 вида. В Червената книга на Република България (2011) са включени 149 вида гъби, от които (критично застрашени – 37, застрашени – 104, уязвими – 8 вида.

#### **Фауна**

По богатство и разнообразие на своята фауна, България е на едно от първите места в Европа. В зоогеографско отношение сухоземната фауна на България се отнася към Палеарктичната зоогеографска област на Холарктичното царство. България е разположена в Евросибирската зоогеографска подобласт, но граничи c Медитеранската. Поради това в страната се срещат два основни зоогеографски комплекса - северен (евросибирски), формиран от студоустойчиви видове животни, и южен, включващ множество топлолюбиви видове.

Значителен е броят на т.н. космополитни видове животни в българската фауна. Много от тях са синантропни видове (сив и черен плъх, домашна муха и др.), а други имат повсеместно разпространение в света (голяма бяла чапла, сокол скитник, забулена сова и др.).

Голям е и броят на животните, които се срещат само в България или на Балканския полуостров. Те спадат към категориите  български  и  балкански ендемити. В много от българските пещери и в южните планини са намерили убежища и са се съхранили голям брой реликтни видове. Общият брой на ендемичните родове, видове и подвидове животни, установени досега в България, е около 1200. От тях българските ендемити са около 790, а балканските – около 410.

Разнообразна и уникална е пещерната и подземната фауна в България, тъй като страната е богата на карстови образувания и на подземни води. У нас са установени над 780 вида пещерни животни от различни таксономични групи, от които над 110 вида обитават зоната на вечния мрак дълбоко в пещерите и се отнасят към категорията на типичните троглобионти.

Публикувани са данни за около 30 000 вида животни, срещащи се в България. Най-добре проучени са гръбначните животни, от които досега са познати около 800 вида.

* **Риби**

В българската ихтиофауна са представени общо около 220 вида сладководни и морски риби.

* **Земноводни и влечуги**

На територията на България се срещат постоянно 23 вида земноводни и 38 вида вечуги.

* **Птици**

Oт 19 век до сега в България са установени 409 вида птици. Гнездящите видове са около 290.

* **Бозайници**

В България се срещат представители на 8 разреда бозайници. В състава на защитените видове бозайници по ЗБР са включени 4 вида гризачи, 7 вида хищници, 2 вида китоподобни и един вид от разред Чифтокопитни.

България притежава уникално високо разнообразие на прилепи. От установените в границите на континента 35 вида, у нас са известни 33 вида.

* **Безгръбначни**

От огромната група на безгръбначните животни сравнително добре са проучени само някои едноклетъчни (черупчести ризоподи), някои паразитни червеи (трематоди, цестоди, нематоди, акантоцефали), прешленестите червеи, ракообразните, паякообразните, многоножките, мекотелите и отделни разреди насекоми (еднодневки, водни кончета, правокрили, полутвърдокрили, мрежокрили, твърдокрили, ручейници, пеперуди и др.).

Сред безгръбначните видове с консервационно значение преобладават насекомите, в тази група са включени също немалко видове паякообразни, мекотели и ракообразни.

#### **Национална екологична мрежа – защитени територии и защитени зони**

Националната екологична мрежа се състои от защитени територии, обявени според изискванията на Закона за защитените територии (ЗЗТ), и защитени зони, които се обявяват според изискванията на Директива 92/43/ЕИО на Съвета за опазване на естествените местообитания и на дивата флора и фауна и Директива 2009/147/ЕИО на Съвета относно опазването на дивите птици. В Националната екологична мрежа приоритетно се включват КОРИНЕ места, Рамсарски места, важни места за растенията и орнитологични важни места.

* *Защитени територии, обявени по ЗЗТ*

Към настоящият момент в България са обявени 1015 защитени територии по ЗЗТ, които обхващат приблизително 5,3 % от територията на страната. Защитените територии по ЗЗТ са 6 категории: резервати, национални паркове, природни забележителности, поддържани резервати, природни паркове, защитени местности.

* *Натура 2000*

През 2007 г., след решения №122/02.03.2007 г., № 661/16.10.2007 г. и № 802/04.12.2007 г. на Министерският съвет на Р България, страната ни представя в Европейската комисия национален списък с потенциални Натура 2000 места, който съдържа:

* 114 защитени зони за опазване на дивите птици, покриващи 20,4 % от територията на България;
* 228 защитени зони за опазване на природни местообитания, покриващи 29,5 % от територията на България.

В периода 2008-2021 г. националният списък със защитени зони за опазване на дивите птици  и за опазване на природните местообитания е бил допълван и разширяван с Решения на Министерският съвет, като по данни на МОСВ, към момента мрежата от защитени зони включва:

* 120 защитени зони за опазване на дивите птици, покриващи 23.1 % от територията на България;
* 233 защитени зони за опазване на природни местообитания, покриващи 30,3 % от територията на България.

В процес на изготвяне са специфични цели и мерки за защитените зони в страната.

Защитените зони от мрежата Натура 2000 са разгледани подробно в ДОСВ, приложен към настоящата ЕО. ДОСВ е получил положителна оценка на качеството от МОСВ и е на обществен достъп.

### Културно-историческо наследство

България се нарежда на призовото трето място по културно-историческо наследство в Европа. Повече от 40 хиляди са регистрираните недвижими културни ценности в България, Това включва 19,4 хил. архитектурно-строителни; 33 бр. археологически резервати, един от които със световно значение; над 150 групови НКЦ – територии на исторически селища и зони в централни градски части. До 1982 г. са регистрирани над 500 селищни могили, над 10 500 некрополни могили, около 4000 паметници на античността и Средновековието, над 7000 жилищни сгради и архитектурни паметници от Възраждането, около 750 архитектурни паметници след Освобождението, 300 стенописа и мозайки, около 3800 исторически места и местности.

В България има голям брой музеи и галерии (художествени музеи) - общо 228, включително и филиалите им. В техните фондохранилища се съхраняват се съхраняват повече от 5 млн. движими културни ценности. Освен това съществуват повече от 500 музейни сбирки към читалища, училища, общини, ведомства, обществени организации и други юридически лица. Действат и първите частни музеи, но съдържанието и състоянието на частните колекции в нашата страна са почти неизвестни.

България има седем културни ценности и две природни забележителности признати за уникални обекти от световно значение и включени в Списъка на световното наследство на ЮНЕСКО. А от 2005 година сме представени и в областта на нематериалното културно наследство с Бистришките бабии и Нестинарството, чиито песни, танци и ритуали са обявени за шедьовър на устното и нематериално наследство на човечеството.

### Материални активи

#### **Бизнес демография**

В ДЕО е представена информация от изследването на демографските събития на предприятията в България за 2018 г. и проследява динамиката им за периода 2015 - 2018 г., като се забелязва спад в броя на предприятията, свързани със сектор *Производство и разпределение на електрическа и топлинна енергия и на газообразни горива*, както и в броя на заетите и наемни лица.

#### **Дълготрайни материални и нематериални активи с екологично предназначение (ДМА и НДМА-ЕП)**

Разходите за опазване и възстановяване на околната среда са систематизирани по данни от МОСВ, ИАОС и от районните инспекции за околната среда, които включват:

* *разходи за придобиване на* *дълготрайни материални и нематериални активи с екологично предназначение* (ДМА и НДМА–ЕП);
* *разходи за поддържане и експлоатация* на ДМА–ЕП – те съдържат разходите за извършване на мероприятия за опазване и възстановяване на околната среда и разходите за административна дейност (вкл. изплатени суми за работни заплати, социални осигуровки и надбавки на персонала, зает в административни дейности, свързани с опазване на околната среда).

По данни от НСИ, делът на разходите за придобиване на ДМА-ЕП единствено през 2015г. е по-висок от дела на разходите за поддържане в съотношение 60% към 40%. След 2015г. този дял силно намалява, а делът за поддържане и извършване на екологични мероприятия силно нараства. Най-висок той е през 2019г – 80%.

Инвестициите за придобиване на ДМП-ЕП с цел опазване и възстановяване на околната среда са най-високи в 3 направления: третиране на отпадъчни води, третиране на отпадъци и опазване на чистотата на въздуха.

От данните от НСИ, свързаните с дълготрайните материални активи с екологично предназначение (ДМА-ЕП) от всички икономически сектори в 6-те статистическите райони, силно забележимо е неравномерното разпределение на ДМА-ЕП за северна и южна България: материалните активи за южните статистически райони са винаги с дял от над 70% (стигащи до 72% през 2020г.) по-високи от тези за северните, т.е. над 2.5 пъти по-високи.

В годишен аспект най-голям е делът на ДМА-ЕП в **Югозападен район** в периода 2010-2013г.(от 35.5% през 2010г. до 28.6% през 2013г.), след което за периода 2014-2020г. **Югоизточен район** е с най-голям дял – от 35.4% през 2014г до 30.3% през 2020г.

От данните за движението на ДМА-ЕП по икономически дейности през периода 2010-2020г., средно за периода делът на ДМА-ЕП в *Производство и разпределение на електрическа и топлинна енергия и на газообразни горива, доставяне на води* към ***Промишленост*** е 49%, а към ***ОБЩО за страната*** е 31%.

### Население и човешко здраве

За разработка на настоящият доклад са ползвани данни от Здравеопазване 2021, издание на НСИ и Национален център по обществено здраве и анализи към Министерство на здравеопазването (с актуалност на данните – 2020 г.).

#### **Брой, възрастова структура и териториално разпределение на населението**

Към 31 декември 2020 г. населението на Бъл­гария е 6 916 548 души, като в сравнение с предход­ната година е намаляло с 34 934 души (0.5%). От населението на страната 72.9%, живеят в градовете, а 27.1% - в селата.

Продължава процесът на демографско ос­таряване на населението. В края на 2020 г. от­носителният дял на лицата на възраст над 65 години е 21.8%, докато относителният дял на младото население от 0 до 17 години е 17.2%. От­носителният дял на възрастното население (65 и повече години) в селата е 26.6% и е 1.3 пъти по-голям отколкото в градовете - 19.9%. Делът на младото население (до 17 години) в селата е 15.9%, а в градовете - 17.7%.

#### **Раждаемост и смъртност**

* ***Раждаемост***

През 2020 г. в страната са регистрирани 59 440 родени деца, от които 59 086 са живородени (99.4%) и 354 - мъртвородени. В сравнение с предходната година броят на живородените е намалял с 2 452, а на мъртвородените се е увеличил с 10. Коефициентът на общата раждаемост през 2020 г. е 8.5‰, а през предходната 2019 г. - 8.8‰.

* ***Смъртност***

Все още проблем в демографското разви­тие на страната, силно изразен през последна­та година, продължава да е високото ниво на смъртност сред населението. През 2020 г. броят на умрелите лица е 124 735 души, или с 16 652 души повече в сравнение с 2019 г., а коефици­ентът на общата смъртност - 18.0 на хиляда души, е нараснал с 2.5%.

* ***Смъртност по причини***

В структурата на смъртността по причини през 2020 г. се наблюдава промяна. Водеща при­чина за умиранията остават болестите на орга­ните на кръвообращението, чийто интензитет е 1 090.1 на сто хиляди души от населението, а относителният им дял е 60.6%. Сред тях най-голяма е честотата на умиранията от мозъчносъдови болести и исхемична болест на сърцето. На второ място са умиранията от новообра­зувания.

#### **Естествен и механичен прираст на населението**

През 2020 г. в резултат на отрицателния естествен прираст населението на страната е намаляло с 65 649 души. Намалението на населението, измерено чрез коефициента на естествения прираст, е минус 9.5‰. Коефициентът на естествения прираст в градовете е минус 7.1‰, а в селата - минус 16.0‰.

Съществено влияние върху броя и структурите на населението в страната оказва и механичният прираст (нетното салдо от външната миграция), който през 2020 г. е положителен - плюс 30 715 души. Той се формира като разлика между броя на заселилите се и изселилите се от страната. Изменението на населението в резултат на външната миграция, измерено чрез коефициента на нетна миграция, е +4.4‰. През 2020 г. двадесет и четири области имат положителен механичен прираст. Най-голям механичен прираст има в областите София (63.0‰), Перник (26.6‰), Кърджали (23.2‰). С намаление на населението в резултат на отрицателния механичен прираст са областите София (столица) (-11.9‰), Сливен (-2.2‰), Смолян (-1.7‰) и Велико Търново (-0.1‰).

#### **Болестност и заболеваемост**

През 2020 г. се наблюдава увеличаване на заболяванията от Ку треска. Намаляват случаите на заболявания от ос­таналите представени заразни болести, бележещи ръст през 2019 год, каквито са морбили, варицела, епидемичен паротит, менингококов менингит и сепсис, вирусни хепатити, вирусни менингити и менингоенцефалити. Заболеваемостта от активна туберкулоза през 2020 г. е 13.0 на сто хиляди.

През 2020 г. честотата на новите случаи на заболявания от злокачествени новообразува­ния намалява спрямо предходната година и е 399.3 на сто хиляди души от населението.

Заболеваемостта от сифилис през 2020 г. е по-ниска в сравнение с предходната година и е 4.7 на сто хиляди души от населението.

Хоспитализираните случаи (изписани и умрели) в стационарите на лечебните заведе­ния през 2020 г. показват рязко намаление - с 448 697 от 2 412 523 през 2019 г. на 1 963 826 през 2020 година. От тях 343 322 (17.5%) случая са по повод фактори, влияещи върху здравното със­тояние на населението и контакта със здравни­те служби.

Лицата с трайно намалена работоспособност/вид и степен на увреждане от 50 до 70% са с най-голям относителен дял (33.6%), след­вани от лицата с над 90% (26.0%), със 71 - 90% (25.6%) и тези с до 50% (14.8%).

#### **Здравна мрежа и леглови фонд**

Към 31.12.2020 г. в страната функционират 320 болници (публични и частни) с 51 991 лег­ла. От тях 183 са многопрофилните болници, които разполагат с 38 256 легла. Специализира­ните болници са 137 с общ брой легла - 13 735.

Няма промяна в броя на психиатричните болници – 12 с 2 114 легла. Към 31.12.2020 г. центровете за кожно-ве­нерически заболявания са 3 с 30 легла, цен­тровете за психично здраве - 12 с 1 010 легла, а комплексните онкологични центрове - 7 с 1 185 легла.

Към 31.12.2020 г. броят на лечебните заве­дения за извънболнична помощ е 2 098. От тях най-голям е броят на медико-диагностичните и медико-техническите лаборатории - 1 132. След­ват медицинските центрове - 752, диагностич­но-консултативните центрове - 110, денталните центрове - 54, и медико-денталните центрове - 50.

#### **Медицински персонал**

На 31.12.2020 г. броят на лекарите е 29 717. Най-висока е осигуреността на населението с общопрактикуващи лекари - 5.8 на десет хиляди души от населението. Следват кардиолозите - 2.7, акушер-гинеколозите - 2.6, лекарите по анестезиология и интензивно лечение - 2.4, хирурзите - 2.2, лекарите по нервни болести - 2.1, лекарите по педиатрия - 2.0, лекарите по спешна медицина - 1.9 на десет хиляди души от населението, и т.н.

Броят на населението на един лекар през разглеждания период е 233 души.

Броят на медицинските специалисти по здравни грижи е 44 676, като осигуреността с този вид кадри е 64.6 на десет хиляди души от населението.

#### **Дейност на стационарите на лечебните заведения**

През 2020 г. броят на постъпилите в стационарите на лечебните заведения е 1 876 441, или 27.1 на 100 души от населението. По видове лечебни заведения най-голяма е честотата на хоспитализациите в многопрофилните болници - 13.8, в т.ч. в многопрофилните болници за активно лечение - 13.8 на сто души. След тях се нареждат частните заведения за болнична помощ - 9.1 на сто души, специализираните болници - 2.9 на сто души, от които 1.8 на сто души в специализираните болници за активно лечение, 0.9 на сто души - в болниците за рехабилитация.

#### **Дейност на центровете за спешна медицинска помощ**

През 2020 г. броят на повикванията за спешна медицинска помощ е 718 432. Делът на изпълнените повиквания е 99.3%. От тях 81.5% са за спешна медицинска помощ, а 4.1% - за санитарен транспорт

Обслужените от центровете за спешна медицинска помощ са 675 975 души, като от тях 28.4% са хоспитализирани в болници.

#### **Анализ на рисковите фактори, свързани с населението и човешкото здраве, в т. ч. свързани с околната среда**

* ***Рискови фактори, свързани със социално-икономическата среда***
* **Доходи и разходи**

През 2020 г. годишният общ доход средно на лице от домакинство е 7 002 лв. и нараства с 6.2% спрямо 2019 година. За последните десет години (2011 - 2020 г.) общият доход средно на лице от домакинство се увеличава 1.9 пъти.

Реалните доходи на домакинствата нарастват с 4.4% през 2020 г. в сравнение с 2019 г., като най-висок е индексът на реалните доходи през 2020 г. спрямо 2011 г. - 165.9%.

Относителният дял на потребителския разход от общите разходи на домакинствата намалява от 84.0% през 2011 г. на 81.3% през 2020 година.

* **Бедност**

През 2020 г. линията на бедност общо за страната e 451.00 лв. средномесечно на лице от домакинство. При този размер на линията под прага на бедност са били 1 659.9 хил. лица, или 23.8% от населението на страната. В сравнение с предходната година размерът на линията на бедност нараства с 9.2%, а относителният дял на бедното население нараства с 1.2 процентни пункта.

* **Безработица**

По данни на НСИ безработните лица в страната на 15 и повече навършени години са 168,6 хил. души, като коефицента на безработица е 5,1 %

* ***Рискови фактори, свързани с начина на живот***

Нямат отношение към СПРЗСР и същите не се разглеждат детайлно в ДЕО.

* ***Рискови фактори, свързани с околната и трудовата среда***

Предвид значимостта им и директната връзка, в честност възможното замърсяване или генериране на емисии от някои от вредните физични фактори, резултат от прилагането на СПРЗСР, то рисковите фактори, свързани с околната и трудовата среда са разгледани в детайли в ДЕО.

* ***Рискови фактори по отношение на „атмосферния въздух“***

Основен проблем за здравето на хората остава замърсяването с ФПЧ10, като значителен принос за превишенията на нормите имат ГГИ, работещи основно на въглища. Не на последно място трябва да се отбележи, че превишенията на серен диоксид се наблюдават отново в райони с функциониращи ГГИ, използващи като гориво въглища.

* **Рискови фактори** **по отношение на „качеството на питейните води“ и „водите за къпане“**

Рисковите фактори **по отношение на „качеството на питейните води“ и „водите за къпане“,** са разгледани в детайли в ДЕО.

* **Рискови фактори по отношение на шума**

Рисковите фактори по отношение на шума са разгледани в детайли в ДЕО.

* **Рискови фактори по отношение на вибрациите**

Този фактор не е рисков за населението и не се очаква въздействието му във връзка с реализирането на Стратегическия план, обект на ДЕО.

* **Рискови фактори по отношение на йонизиращите лъчения (радиационна обстановка)**

Не се очаква въздействието от този фактор във връзка с реализирането на Стратегическия план, обект на ДЕО.

* **Рискови фактори по отношение нейонизиращи лъчения**

Информация относно съществуващото състояние по отношение вредните физични фактори е дадена по-горе в настоящата точка.

* **Рискови фактори по отношение на температурата на въздуха**
* **Рискови биологични фактори**

Реализирането на СПРЗСР не е свързано с генериране на биологични агенти. Ето защо и тези фактори не са разгледани подробно в ДЕО.

* **Рискови фактори свързани с градската среда**

Отчитайки значително по-високия процент от населението на страната 5 043 186 души, или 72.9%, което живее в градовете, а 1 873 362 души, или 27.1% - в селата, то рисковите фактори, свързани с градската среда са от съществено значение по отношение здравния статус на населението.

* **Рискови фактори свързани с отпадъците**

Образуваните на територията на страната отпадъци са дадени в т. 4.1.6. Макар че същите нямат пряко отношение към живота и здравето на населението, то те са със съществено индиректно влияние, поради това, че неправилното третиране на същите може да доведе до индиректно замърсяване на компонентите на околната среда, в т. ч. въздух, води и почви, като по този начин окаже дори и значително въздействие върху здравето на хората. Не на последно място нерегламентираното изхвърляне на отпадъците и неправилното им третиране води до увреждане на флората и фауната и нарушаване на баланса в околната среда, което също така може да има своите индиректни последици върху живота и здравето на хората.

### Социални аспекти

Определянето на социалните аспекти е подробно описано в изготвения *Доклад за Социално-икономическия анализ на селските райони*, съгласно споразумение РД 50-33 от 01.08.2019г. сключено между МЗХГ, МОН и УНСС.

Доклад за Социално-икономическия анализ на селските райони е представен в Приложение № 2 на настоящия ДЕО.

* 1. ***Евентуално развитие на околната среда без прилагането на СПРЗСР***

Въз основа на анализа на данните от характеристиката на околната среда в предходната точка от настоящия ДЕО, в следващата таблица е оценено развитието на аспектите на околната среда без прилагането на СПРЗСР по компоненти и фактори на околната среда, вкл. човешкото здраве. По този начин е оценено въздействието и на „нулевата алтернатива“, т.е. отказ от реализиране на СПРЗСР.

Таблица : Евентуално развитие на околната среда без прилагането на СПРЗСР

| **Компоненти и фактори на околната среда** | **Развитие без прилагане на СПРЗСР** |
| --- | --- |
| **Климат и климатични изменения** | В СПРЗСР е заложена Специфична цел №4: Принос за смекчаване на изменението на климата и за адаптиране към него, включително чрез намаляване на емисиите на парникови газове и повишаване на улавянето на въглерод, както и насърчаване на устойчивата енергия.  Неприлагането на СПРЗСР ще доведе до продължаване на тенденциите, свързани с генериране на парникови газове от наличните към момента и за в бъдеще изградени източници. Възможно е да се стигне и до тяхното увеличаване, но отчитайки факта, че през последните години е налице тенденция за намаляване на нивата на парниковите газове, то очакванията са тази тенденция да продължи и за в бъдеще, без прилагането на СПРЗСР. |
| **Адаптация** | Нереализирането на СПРЗСР ще доведе до пропуск на редица ползи, свързани с адаптация към променящите се климатични условия на средата, като напр. адаптиране на земеделието в определени райони към променящите се условия на средата, намаляване разхода на вода за поливни цели и редица други. Това от своя страна ще забави развитието на определени райони. |
| **Атмосферен въздух** | Без прилагане на СПРЗСР няма да бъде използвана възможността за финансиране и изпълнение на потребности и интервенции, заложени в *Специфична цел №5: Насърчаване на устойчиво развитие и ефективно управление на природните ресурси като вода, почва и въздух, включително чрез намаляване на зависимостта от химикали,* чрезкоито ще се повиши качеството на живот, здравословният начин на живот, респективно осигуряване на приятна околна среда, запазване на богатата природа на основата на устойчиво развитие на околната среда. |
| **Повърхностни и подземни води** | Без прилагане на СПРЗСР 2021-2027 г. се очаква известно подобряване на количественото и химичното състояние на повърхностните и подземните води, в това число и на минералните води, от реализацията на мерките по Плановете за управление на речните басейни в Дунавски, Черноморски, Източнобеломорски и Западнобеломорски район 2022-2027 г., както и от разработваните понастоящем аналогични планове за периода 2016-2021 г. ., в които се предвиждат:   * Предотвратяване влошаването на състоянието на всички водни тела; * Опазване, подобряване и възстановяване на всички водни тела за постигане на добро състояние на водите; * Опазване и подобряване качеството на водите във всички изкуствени и силно модифицирани водни тела и постигане на добър екологичен потенциал и добро химично състояние на водите; * Предотвратяване, прогресивно намаляване и прекратяване наведнъж или на етапи на замърсяването от емисии, зауствания и изпускания на приоритетни и приоритетно опасни вещества. * Регламентиране на водовземането от всички водовземни съоръжения от повърхностни и подземни води, проектиране, учредяване и изграждане на санитарно-охранителни зони около водоизточниците за питейно-битови нужди и около водоизточниците на минерални води в съответствие с изискванията в нормативни актове; * Осъществяване от Районните инспекции по околната среда и водите на превантивен, текущ и последващ контрол на обекти, формиращи при дейността си отпадъчни води.   Въпреки положителните тенденции, без реализирането на СПРЗСР 2021-2027 г. същите ще бъдат с по-ниски темпове и значимост, отколкото с реализирането на програмата |
| **Земни недра** | Не се очаква промяна в тенденциите |
| **Почви и земеползване** | Не се очаква развитие. Възможно е да се наблюдава задълбочаване на съществуващите проблеми с почвите и земеползването. |
| **Биоразнообразие**  **Горски територии**  **ЗТ** | През последните години в България се наблюдава засилване на стремежа към поддържане и възстановяване на биологичното разнообразие. Въпреки това на лице са и редица негативни тенденции, като загуба и увреждане на местообитания, замърсяване, с изкуствени торове и химикали в земеделието, неустойчиво ползване на ливади и пасища /свръхпаша, ранно косене, неподходящи практики на паша и косене, внасяне на неместни видове и др. Без прилагане на СПРЗСР ще се запазят съществуващите тенденции в развитието.  Прилагането на СПРЗСР ще допринесе благоприятно с инвестициите в екологични съоръжения, стимулиране на биологично земеделие, смекчаване на въздействието на климатичните промени, подобрено качество на води, почви и почвеното биоразнообразие, подобрени условия и редуцирани въздействия за биоразнообразието. Въвеждането на екстензивни земеделски практики ще намали нитрификацията и втока на биогени в естествените и полуестествени екосистеми особено тревните съобщества и водните местообитания. Въвеждането на добри земеделски практики и опазване на традиционните селскостопански практики за опазване на биологичното разнообразие в земеделските земи, базирано на повишаване на компетенциите в резултат от предвидените консултантски услуги, повишаване на консултантския капацитет, професионално обучение и придобиване на знания, също би довело до положително въздействие върху биоразнообразието.  Без прилагането на Стратегията целевото запазване и подобряване на биоразнообразието ще се постигне с по-бавни темпове, тъй като негативните последици от интензификацията на селското стопанство които засягат биологичното разнообразие,  ще продължат да бъдат проблем в следващия програмен период, наред с недостатъчната осведоменост на заинтересованите страни по отношение на биоразнообразието и опазването на околната среда. |
| **Ландшафт** | Тенденциите ще се запазят същите като в момента. |
| **Материални активи** | Дефинираните специфични цели, потребности и интервенции на СПРЗСР ще окажат както пряко, така и косвено положително въздействие върху състоянието и развитието на материалните активи.  В случай на неприлагане на СПРЗСР, не се предполага положително развитие на материалните активи, а по-скоро може да се наблюдава тенденция към влошаване на състоянието им поради не полагане на грижи по поддържането им и липса на целенасочени инвестиции за обновяване и развитие. |
| **Културно-историческо наследство** | В случай на неприлагане на СПРЗСР, ще се запази съществуващото състояние на културно-историческото наследство, а дори може да се наблюдава тенденция към влошаване на състоянието му поради липса на целенасочени инвестиции за обновяване и развитие, като напр. за подпомагане и развитие на туризма и конкурентоспособността, свързани със създаване на регионален туристически продукт, базиран на културното наследство; стимулиране на местното занаятчийство. |
| **Вредни физични фактори** | Не се очаква промяна. |
| **Отпадъци** | Без прилагане на СПРЗСР ще се запази сега съществуващото състояние на средата по отношение на фактор отпадъци. Ще бъдат изпуснати редица ползи и възможности за използване на финансовите инструменти на ЕС за решаване на проблемите, свързани с ефективното управление на образуваните отпадъчни потоци от земеделието. Няма да се постигне значителна промяна на обществените нагласи в полза на екологосъобразното и ефективно управление на отпадъците, като няма да се позволи инвестиции за съоръжения за третиране на отпадъци, съоръжения за съхраняване или оползотворяване на различни отпадъчни суровини от селскостопански продукти получени в резултат на извършваната преработка, инсталации за пречистване на отпадъчни води в преработката и маркетинга, инсталации за ВЕИ за производство на енергия за собствено потребление, включително такива използващи биомаса, включително инвестиции и дейности свързани с подобряване на енергийната ефективност на съществуващи предприятия. |
| **Опасни химични вещества и риск от големи аварии** | Не се очаква промяна в състоянието на управлението на опасните химични вещества и риска от големи аварии. |
| **Здравно състояние на населението и здравен риск** | По отношение населението и човешкото здраве нереализирането на СПРЗСР ще доведе до запазване на сегашното състояние по отношение компонентите и факторите на околната среда или тяхното сравнително по-бавно развитие, като най-силно това ще бъде изразено по отношение КАВ, качество на водите, в т. ч. и питейните води и фактора отпадъци. Ще се забави икономическото развитие на засегнатите от програмата райони. Ще се пропуснат ползи за финансиране и допълнителни инвестиции, както и усвояване на средства от Европейския съюз, допринасящи съответно за подобряване условия на труд, повишаване качеството на живот и здравословният начин на живот, респективно осигуряване на чиста и приятна околна среда и запазване на природните богатства, дължащо се на устойчиво развитие на околната среда. |

# ХАРАКТЕРИСТИКА НА ОКОЛНАТА СРЕДА ЗА ТЕРИТОРИИ, КОИТО ВЕРОЯТНО ЩЕ БЪДАТ ЗНАЧИТЕЛНО ЗАСЕГНАТИ С РЕАЛИЗАЦИЯТА НА СПРЗСР

СПРЗСР ще се реализира в зададения географски обхват: цялата територия на *Република България.* Съответно и в този териториален обхват ще се реализират въздействията върху околната среда, населението и човешкото здраве. Част от специфичните цели, потребности и интервенции, които са без инвестиционен характер – меки мерки (събиране и анализ на информация, обучения и др.) нямат потенциал за засягане на околната среда, в т.ч. към тях се отнася Междусекторна цел № 10: *Модернизиране на селското стопанство и селските райони чрез стимулиране и споделяне на знания, иновации и цифровизация в селското стопанство и селските райони и чрез насърчаване на използването им в по-голяма степен от земеделските стопани чрез по-добър достъп до научни изследвания, иновации, обмен на знания и обучение*.

Дейностите и мерките с инвестиционен характер - твърди мерки - са с ниска подробност – без определено конкретно местоположение, параметри, обхват и съпътстващи дейности, поради което, при съобразяване на принципа на превантивността, като засегната се разглежда цялата територия в обхвата на СПРЗСР.

Анализът на възможното значително засягане на територии от реализирането на СПРЗСР е направен, като са съобразени актуалните насоки на Европейската комисия, в т.ч.:

* Техническите насоки на Европейска комисия за интегриране на принципа за „ненанасяне на значителни вреди“ съгласно Регламента за Механизма за възстановяване и устойчивост, като въздействията са анализирани и спрямо шестте екологични цели, обхванати от Регламента на таксономията, и
* Техническите насоки за климатична устойчивост на инфраструктурни проекти в периода 2021-2027 г., Известие на Европейска комисия, С(2021)5430.
  1. ***НЕМ, биоразнообразие и горски територии***

Подробно описана в т.4.1.10 на ДЕО и ДОСВ, като неразделно приложение към ДЕО

* 1. ***Зони за защита на водите, съгласно чл. 119а, ал. 1 от закона за водите***

Съгласно Плановете за управление на речните басейни (ПУРБ 2016-2021 г.), оценката на състоянието на зоните за защита на водите по басейнови дирекции е както следва:

**Зони за защита на повърхностни води, предназначени за питейно-битово водоснабдяване — повърхностни води**

***Басейнова дирекция „Дунавски район“***

В следствие на извършената актуализация на регистъра на зоните за защита на повърхностни води, предназначени за ПБВ, от 66 броя в първия план за управление на речните басейни в Дунавския район за басейново управление в ПУРБ 2016-2021 г. са определени 72 броя зони за защита на водите, предназначени за питейно-битово водоснабдяване. В добро състояние са оценени 71 от зоните, като не достигаща добро състояние е зона с код BG1DSWIS1109 - РВ „Каменно здание“ на р. Перловска.

Тези зони представляват повърхностни водни тела категория „река“ или „езеро“.

***Басейнова дирекция „Черноморски район“***

В Черноморски район за басейново управление са определени 3 броя самостоятелни питейни повърхностни водни тела. Съгласно ПУРБ Черноморски район 2016-2021 г., състоянието на зоните за защита на повърхностни води, предназначени за питейно-битово водоснабдяване, е оценено като добро.

***Басейнова дирекция „Източнобеломорски район“***

За територията на Басейнова дирекция Източнобеломорски район, в регистъра на зоните за защита на повърхностни води, предназначени за ПБВ са включени 63 зони, които съвпадат с границите и броя на водните тела, в които има водоизточници за ПБВ, обхващащи поречията Арда, Марица и Тунджа.

***Басейнова дирекция „Западнобеломорски район“***

В Западнобеломорски район за басейново управление са определени 63 броя повърхностни питейни тела, представляващи зони за защита, от които в добро състояние са оценени всички 63 зони за защита на повърхностни води, предназначени за ПБВ;

**Зони за защита на подземни води, предназначени за питейно - битово водоснабдяване — подземни води**

***Басейнова дирекция „Дунавски район“***

Оценката на състоянието на зоните за защита на подземните води, предназначени за питейно-битово водоснабдяване, съгласно ПУРБ Дунавски район 2016-2021 г. показва, че 28 зони са в добро състояние и 22 са в лошо състояние.

***Басейнова дирекция „Черноморски район“***

Съгласно ПУРБ Черноморски район 2016-2021 г. са идентифицирани 31 бр. подземни тела, които отговарят на критериите, съгласно Закона за водите и са определени като води, предназначени за човешка консумация.

***Басейнова дирекция „Източнобеломорски район“***

Всички 41 подземни водни тела на територията на Източнобеломорски район са определени като зони за защита на подземните води, предназначени за питейно-битово водоснабдяване. Оценката на химичното състояние на подземните водни тела, е представена в две категории - добро и лошо: 68 % от тях са оценени в добро и 32 % в лошо състояние.

***Басейнова дирекция „Западнобеломорски район“***

Оценката на състоянието на зоните за защита на подземните води, предназначени за питейно-битово водоснабдяване, също показва, че всички 34 зони са в добро състояние.

**Зони за защита – водни тела, определени като води за отдих и водни спортове, включително определените зони с води за къпане**

Поради общото ниво на планиране в СПРЗСР 2021 -2027 г. и това, че дейностите ще се извършват на цялата територия на страната, има вероятност да се припокрият със зони за къпане, като в тези зони ще има повишен риск от засягане. На този етап не може да се установи дали или кои точно води за къпане може да бъдат засегнати.

През сезон 2019г. е извършван мониторинг на водите за къпане във всичките определени 95 зони за къпане (91 по Черноморското крайбрежие и 4 във вътрешността на страната). Данните показват, че и през сезон 2019г. продължава очерталата се през последните две години положителна тенденция за подобряване качеството на водите като цяло. През сезон 2019г. общо 16 зони на къпане са с подобрено качество на водите, а само една е с по-лошо качество спрямо сезон 2018г. Въпреки това следва да се посочи, че все още, макар и в по-малка степен процентът на зоните с отлично качество е по-нисък, а на зоните с добро качество по-висок в сравнение***със средните за ЕС, които за сезон 2019г. са съответно 84,8% и 7,98%).***

**Зони, в които водите са чувствителни към биогенни елементи**

***Басейнова дирекция „Дунавски район“***

***Уязвими зони***

Актуализацията на регистъра на уязвими зони в БДДР е извършена въз основа на действащата към момента Заповед № РД 660/28.08.2019 г. на министъра на околната среда и водите за определяне на нитратно уязвимите зони. В приложения към заповедта са определени водните тела, които са замърсени или са застрашени от замърсяване с нитрати от земеделски източници, териториите на общините или части от тях в обхвата на уязвимата.

***Чувствителни зони***

Съгласно действащата към момента Заповед № РД 970/28.07.2003г. чувствителните зони в повърхностните водни обекти в ДРБУ са: с начало „р. Дунав, от границата при с. Ново село“ и край „р. Дунав, до границата при гр. Силистра“, както и „Всички водни обекти във водосбора на р. Дунав на територията на Р България“. Според така определените чувствителни зони в ДРБУ, само водоприемниците в поречие Дунавски Добруджански реки попадат в нормална зона, а всички останали водоприемници са определени като чувствителни зони.

***Басейнова дирекция „Черноморски район“***

***Уязвими зони***

Със Заповед № РД 660/28.08.2019г. на Министъра на околната среда и водите са определени нитратно уязвимите зони на територията. Регистър на нитратно уязвими зони на подземни и повърхностни водни тела определени като замърсени и такива, които са застрашени от замърсяване с нитрати на територията на БДЧР са представени в раздел 3, №3.3.2.1 на ПУРБ 2016-2021 г.

***Чувствителни зони***

За територията на Черноморския район за басейново управление като чувствителни зони са определени: Черно море, от границата при с. Дуранкулак до границата при с. Резово, както и всички водни обекти във водосбора на Черно море.

***Басейнова дирекция „Източнобеломорски район“***

***Уязвими зони***

За Източнобеломорски район в ПУРБ 2016-2021 г. тази зона е една, но заема 16 620 км2 , което представлява 47% от площта на района за басейново управление. Съгласно последната заповед на министъра на околната среда и водите № РД 660/28.08.2019г. за територията на БДИБР са определени общо 38 уязвими зони.

***Чувствителни зони***

В Източнобеломорски район са определени 6 зони за защита на водите - чувствителни зони. Във водосбор на чувствителна зона попада целият басейн на р. Марица и р. Тунджа и басейна на р. Арда от извори до вливане на р. Крумовица. Водосборите на чувствителните зони заемат 33 116 км2, което представлява 94% от площта на ИБР.

***Басейнова дирекция „Западнобеломорски район“***

***Уязвими зони***

Регистър на нитратно уязвими зони определени като замърсени и такива, които са застрашени от замърсяване с нитратни на територията на БДЗБР са представени в Заповед № РД-660/28.08.2019 г, като и в приложения към Раздел 3 на ПУРБ 2016-2021 г.

***Чувствителни зони***

В териториалния обхват на Западнобеломорски район за басейново управление за чувствителни зони са определени 9 участъка от повърхностни водни тела, всичките в поречието на р. Струма.

**Зони за опазване на стопански ценни видове риби и други водни организми**

***Басейнова дирекция „Дунавски район“***

В ДРБУ в ПУРБ 2016-2021 г. са определени 39 броя зони за опазване на стопански ценни видове риби и други водни организми. В тези определени зони, предмет на опазване са видовете, включени в списъка на стопански ценни видове риби и други водни организми

***Басейнова дирекция „Черноморски район“***

Като приложение № 3.4.1.1 на ПУРБ 2016-2021 г. е представен Регистър на зони за опазване на стопански ценни видове риби и други водни организми в повърхностни води и Регистър на Зони за развъждане на черупкови организми в крайбрежните морски води в БДЧР.

***Басейнова дирекция „Източнобеломорски район“***

На територията на ИБР посочените видове са обект на изкуствено отглеждане (пъстърва, шаран, толстолоб, бял амур, европейски сом, щука, бяла риба), както и на любителски риболов в техните естествени местообитания. На територията на ИБР са определени 49 бр. ЗЗВ за опазвене на стопански ценни видове риби съгласно чл. 119а, ал. 1, т. 4 от ЗВ.

***Басейнова дирекция „Западнобеломорски район“***

В териториалния обхват на Западнобеломорски район за басейново управление няма определени стопански ценни видове риби и други водни организми, респективно не са обявени зони за защитата им.

**Защитените територии и зони, определени или обявени за опазване на местообитания и биологични видове, в които поддържането или подобряването на състоянието на водите е важен фактор за тяхното опазване.**

***Басейнова дирекция „Дунавски район“***

***Защитени зони***

При актуализацията на регистъра на тези зони в ПУРБ на БДДР 2016-2021 г.са извършени следните промени:

* *Защитените зони от Националната екологична мрежа Натура 2000 за опазване на типовете природни местообитания и местообитания на видовете растения и животни (без птици)* -от 110 броя в първия план на 98 броя при актуализацията (в ПУРБ 2016-2021 г. отпадат 15 от зоните, а 3 зони за първи път се включват);
* *Защитените зони от Националната екологична мрежа Натура 2000 за опазване на местообитания на птици и на територии, в които по време на размножаване, линеене, зимуване или миграция се струпват значителни количества птици* *-* от 47 броя в първия план на 50 броя при актуализацията на ПУРБ 2016-2021 г. (3 зони за първи път се включват).

***Защитени територии***

В ДРБУ са определени 190 броя защитени територии (ЗТ) обявени по ЗТТ, в които поддържането или подобряването на състоянието на водите е важен фактор за тяхното опазване. Те включват национални паркове, природни паркове, резервати, поддържани резервати, природни забележителности и защитени местности.

***Басейнова дирекция „Черноморски район“***

***Защитени зони***

За територията на Черноморски район за басейново управление, екосистемите, в които водата е основният фактор, от който зависят екологичните условия и свързаните с тях животни и растения - влажни зони остават 7 бр. Това са Дуранкулашко езеро, Шабленско езеро, Комплекс Поморие (Поморийското езеро и устието на р. Ахелой), Атанасовско езеро, Езеро Вая, Пода (Защитена местност Пода и залива Форос), Комплекс Ропотамо.

***Защитени територии***

В първия ПУРБ на Черноморски район за басейново управление, регистъра на защитените територии включва 195 защитени територии. При актуализацията на ПУРБ (2016-2021 г.) на ЧРБУ, регистъра на защитените територии включва 216 защитени територии.

***Басейнова дирекция „Източнобеломорски район“***

***Защитени зони***

* *Зони за защита на водите от „Натура 2000” съгласно Директива 92/43/ЕИО за запазване на природните местообитания и на дивата флора и фауна, в които поддържането или подобряването на състоянието на водите е важен фактор за тяхното опазване*

За Източнобеломорски район са определени 63 такива зони, като те заемат 34,1% от площта на района за басейново управление.

* *Зони за защита на водите от „Натура 2000” съгласно Директива 79/409/ЕИО за съхранението на дивите птици, в които поддържането или подобряването на състоянието на водите е важен фактор за тяхното опазване*

В Източнобеломорски район са определени 36 зони за защита, които заемат 20,7% от площта на района за басейново управление.

***Защитени територии***

Защитените територии в Източнобеломорски район, целта на обявяване, на които включва опазване на местообитания на животински и растителни видове, за които важен фактор е поддръжката или подобряването на състоянието на водите, заемат 2,11% от площта на района за басейново управление. Това са 46 защитени територии, които са зони за защита на водите.

***Басейнова дирекция „Западнобеломорски район “***

***Защитени зони***

При актуализация на регистъра за защитените зони, обявени за опазване на местообитания и биологични видове, в които поддържането или подобряването на състоянието на водите е важен фактор за тяхното опазване е извършена следната промяна: от общо 42 броя при определянето им в ПУРБ 2010 - 2015 г. на 44 броя за втория планов период.

* *Зони за защита на водите от „Натура 2000” съгласно Директива 92/43/ЕИО за запазване на природните местообитания и на дивата флора и фауна, в които поддържането или подобряването на състоянието на водите е важен фактор за тяхното опазване*

При актуализацията се запазва първоначално определения брой от 25 зони за местообитания, определени в първия ПУРБ.

* *Зони за защита на водите от „Натура 2000” съгласно Директива 79/409/ЕИО за съхранението на дивите птици, в които поддържането или подобряването на състоянието на водите е важен фактор за тяхното опазване*

При актуализацията на регистъра са идентифицирани 19 зони за птици в ПУРБ (2016- 2021) при определени 17 броя в ПУРБ (2010-2015). Същото произтича от обстоятелството, че в периода на действие на първия план са определени две нови зони за опазване на дивите птици - ЗЗ „Пирин буфер”, обявена със Заповед №РД352/11.04.2013г. и ЗЗ „Рилски манастир”, обявена със Заповед №РД- 886/25.11.2013г., които са включени в регистъра.

***Защитени територии***

Към настоящия момент в териториалния обхват на Басейнова Дирекция „Западнобеломорски район“ по смисъла на Закона за защитените територии (ЗЗТ) попадат 96 броя защитени територии. От тях 83 броя са зони за защита, в които поддържането или подобряването на състоянието на водите е важен фактор за тяхното опазване, разпределени както следва: 2 национални парка, 3 природни парка, 12 резервата, 4 поддържани резервата, 21 природни забележителности и 41 защитени местности.

### Зони, повлияни от плана

Състоянието и характеристиката на повърхностните и подземните води по отношение на количественото и качеството им състояние е описано в т.2.1.2 от ДЕО.

Предмет на СПРЗСР не са конкретни планове, проекти, програми или инвестиционни предложения, а общата идейна рамка на визията за развитие, което поражда невъзможност за прецизно определяне как и къде точно ще бъдат засегнати от реализирането на дейностите зоните за защита на водите, съгласно чл. 119а, т.1÷5 от Закона за водите.

### Зони с риск от наводнения

Зоните с риск от наводнения са идентифицирани в изготвените от Басейновите дирекции Предварителни оценки на риска от наводнения, представляващи част от Плановете за управление на риска от наводнения. Необходимо е съобразяването им при реализиране на дейности по СПРЗСР 2021 -2027 г. с оглед превенция на риска от наводнения.

Операции по СПРЗСР 2021 -2027 г. ще се извършват на цялата територия на страната територии от като ще се припокрият с райони определени като райони със значителен потенциален риск от наводнения (РЗПРН). В тези зони ще има повишен риск от засягане на селскостопански територии.

* 1. ***Подземни води***

В плановете за управление на речните басейни всички подземни водни тела, с изключение на четири водни тела в Басейнова дирекция Западнобеломорски район, са определени като зони за защита на водите, от които се извлича вода за консумация от човека със средно денонощен дебит над 10 m³ или служат за водоснабдяване на повече от 50 човека. Следователно предвидените в СПРЗСР 2021 -2027 г. дейности, ще засегнат изцяло подземните водни тела на територията на цялата страна, но преди всичко онези подземни водни тела, които са в лошо количествено и химично състояние. Такива са предимно подземните водни тела с плитко залягащи порови води в крайречните тераси, в това число и в крайдунавските низини, отчасти в междуречните льосови масиви в Мизийския регион и в окарстени райони.

* 1. ***Обекти, които подлежат на здравна защита и обекти със специфичен хигиенно-охранителен статут***

Що се касае до човешкото здраве, то при реализирането на СПРЗСР не се очаква да бъдат реализирани нови, значими източници на емисии във въздуха, водите и почвите, както и такива, които да водят до наднормени шумови емисии и/или образуването на нови по вид и значителни количества отпадъци. Точно обратното, би могло да се сметне, че реализирането на СПРЗСР ще доведе до редица преки и косвени въздействия върху социално-икономическите условия на средата, а от тук и върху населението и човешкото здраве. В случаите на изграждане на нови обекти по програмата от изключителна важност е тяхното местоположение. Същото трябва да бъде съобразено с най-близко разположените зони и обекти, подрежащи на здравна защита, както и да се гарантира спазване на нормативните изискванията по отношение опазване на водите и по-специално забраните и ограниченията в санитарно-охранителните зони на водоизточниците за питейно-битово водоснабдяване и на минерални води, използвани за лечебни, профилактични, питейни и хигиенни нужди. Подробна оценка на очакваните въздействия е представена по-долу в настоящия доклад, като също така са препоръчани мерки за ограничаване на потенциалните неблагоприятни въздействия.

# СЪЩЕСТВУВАЩИ ЕКОЛОГИЧНИ ПРОБЛЕМИ, УСТАНОВЕНИ НА РАЗЛИЧНО НИВО, ИМАЩИ ОТНОШЕНИЕ КЪМ СПРЗСР ВКЛЮЧИТЕЛНО ОТНАСЯЩИТЕ СЕ ДО РАЙОНИ С ОСОБЕНО ЕКОЛОГИЧНО ЗНАЧЕНИЕ, КАТО ЗАЩИТЕНИТЕ ЗОНИ ПО ЗАКОНА ЗА БИОЛОГИЧНОТО РАЗНООБРАЗИЕ

***В т.6 на Доклада за екологична оценка е направен анализ на съществуващите екологични проблеми в страната, установени на различно ниво, имащи отношение към СПРЗСР, в т.ч. на връзката между екологичните проблеми и предвижданията на плана, съответно – изводи дали*** ***СПРЗСР ще доведе до подобряване на екологичната обстановка, или до влошаване и задълбочаване на съществуващи екологични проблеми и/или възникване на нови такива.***

# ЦЕЛИ НА ОПАЗВАНЕ НА ОКОЛНАТА СРЕДА НА НАЦИОНАЛНО И МЕЖДУНАРОДНО РАВНИЩЕ, ИМАЩИ ОТНОШЕНИЕ КЪМ СПРЗСР И НАЧИН, ПО КОЙТО ТЕЗИ ЦЕЛИ И ВСИЧКИ ЕКОЛОГИЧНИ СЪОБРАЖЕНИЯ СА ВЗЕТИ ПОД ВНИМАНИЕ ПРИ ИЗГОТВЯНЕТО НА ПРОГРАМАТА И СТРАТЕГИЯТА

***Т.7 в Доклада за екологична оценка прави анализ на начина по който целите по опазване на околната среда, идентифицирани в европейски и национални документи, се отнасят към предвижданията на СПРЗСР и дали и как предвижданията*** ***СПРЗСР ги съобразява.***

Интегрирането на цели по опазване на околната среда в ***СПРЗСР*** е заложено в самите регламенти за финансова подкрепа за периода 2023-2027 г., с които се изисква съответен процент от средствата да бъде за дейности и мерки, свързани с опазване на околната среда.

В тази връзка, по подразбиране, ***СПРЗСР интегрира цели по опазване на околната среда на европейско и национално ниво***.

# ВЕРОЯТНИ ЗНАЧИТЕЛНИ ВЪЗДЕЙСТВИЯ ВЪРХУ ОКОЛНАТА СРЕДА И ЧОВЕШКОТО ЗДРАВЕ, В Т.Ч. И ТРАНСГРАНИЧНИ ВЪЗДЕЙСТВИЯ ВЪРХУ ОКОЛНАТА СРЕДА В ДРУГИ ДЪРЖАВИ

***В т.8 на доклада за ЕО е направена оценка на очакваните въздействия от реализирането на СПРЗСР върху околната среда и човешкото здраве на двете нива, които Стратегическия план идентифицира (стратегическо ниво -*** *Специфичните цели* на СПРЗСР ***и ниво „мерки/дейности“ -*** *Потребностите/Интервенциите* към *Специфичните цели* на СПРЗСР***), като са взети предвид характера на взаимодействието и синергията между различните въздействия, а именно: вторични, кумулативни (разгледани в отделна подточка 8.3), едновременни, краткосрочни, средносрочни, дългосрочни, постоянни и временни, положителни и отрицателни последици.***

* 1. ***Оценка на вероятните въздействия на Стратегическо ниво***

| **КОМПОНЕНТ/**  **ФАКТОР НА ОКОЛНАТА СРЕДА** | **Специфична цел №1: Подпомагане за надеждни земеделски доходи и устойчивост на селскостопанския сектор в целия Съюз с цел подобряване на дългосрочната продоволствена сигурност и разнообразието в селското стопанство, както и гарантиране на икономическата устойчивост на селскостопанското производство в Съюза.** | **Специфична цел №2:** **Засилване на пазарната ориентация и повишаване на конкурентоспособността на стопанствата, както в краткосрочен, така и в дългосрочен план, включително поставяне на по-голям акцент върху научните изследвания, технологиите и цифровизацията** | **Специфична цел №3: Подобряване позицията на земеделските стопани във веригата на стойността.** |
| --- | --- | --- | --- |
| **Въздействие** | | |
| **Климат, Изменение на климата, Адаптация към изменящия се климат** | Като цяло прилагането на Специфична цел 1 няма да доведе до въздействия върху климата.  Очаква се обаче потребности II.1.5 и II.1.6 да повлияят положително върху адаптационният процес към изменящият се климат. | Очаква се пряко и положително въздействие, свързано с намаляване на емисиите на парникови газове, при изпълнение на потребности II.2.2, II.2.3, II.2.6 и II.2.8. Не се очаква въздействие върху климата, като резултат от реализирането на която и да е от другите потребности на специфичната цел. | С изключение на потребност 6, която се очаква да доведе до директно и положително въздействие, резултат от намаляване на количествата генерирани парникови газове и да позволи на предприятията от ХВП да се развиват, адаптирайки се към променящите се условия на средата и най-вече адаптирайки се към климатичните промени, то всички останали потребности не се очаква да доведат до въздействия върху климатичните промени и адаптацията към същите. |
| **Качество на атмосферния въздух** | Не се очаква изпълнението на специфичната цел да доведе до каквито и да е въздействия върху КАВ. | Аналогично на описаните въздействия върху климата. | Единствено потребност шест се очаква да окаже пряко и положително въздействие върху КАВ, като която и да е от другите потребности няма да повлияят върху качеството на атмосферния въздух. |
| **Повърхностни води**  **Подземни води**  **ЗЗВ**  **Риск от наводнения** | Очакваните въздействия върху водите са: положителни - по Потребности 1.5 и 1.6  Не се очаква въздействие върху водите по Потребности 1.1, 1.2, 1.3 и 1.4.  Очаква се положително, постоянно, пряко, едновременно, кумулативно въздействие върху повърхностните и подземните води, дължащо се на: намаляване на натиска и въздействието върху количественото и химичното състояние на водите, вследствие на устойчивото управление и опазване на екосистемите. Няма пряк потенциал за намаляване на риска от наводнения. | Не се очаква въздействие върху водите поСпецифична цел №2 | Не се очаква въздействие върху водите поСпецифична цел №3 |
| **Земни недра** | Не се очаква въздействие. | Не се очаква въздействие. | Не се очаква въздействие. |
| **Почви**  **Земеползване** | Специфична цел №1 е свързана основно с финансово подпомагане на земеделските производители и няма преки въздействия върху почвите.  Постигането на Специфична цел №1 може да окаже косвени положителни въздействия върху почвите. | Специфична цел №2 е свързана основно с пазарната ориентация, конкурентоспособността и модернизацията на земеделските производители и няма преки въздействия върху почвите.  Постигането на Специфична цел №2 може да окаже косвени положителни въздействия върху почвите. | Специфична цел №3 е свързана основно с достъпа до пазари на земеделските производители и директните продажби на продукция и няма преки въздействия върху почвите. |
| **Биоразнообразие**  **Горски територии**  **ЗТ** | Не се очаква въздействие | Очаква се въздействие със слаба до умерена положителна значимост от П 2.2. и П 2.7  Очаква се въздействие със слаба отрицателна значимост от П 2.8. и П 2.9 | Не се очаква въздействие |
| **Ландшафт** | Не се очакват въздействия върху ландшафта | Не се очакват въздействия върху ландшафта | Не се очакват въздействия върху ландшафта |
| **Материални активи** | Изпълнението на първите три потребности от специфичната цел ще имат косвено положително и дълготрайно въздействие върху материалите активи.  Инвестициите в подходящи превантивни действия, както и подкрепата за възстановяване на земеделски производствен потенциал при потребност ще доведат до директно и положително въздействие върху материалните активи. Чрез интервенцията при изпълнение на потребност 6 ще се подкрепят инвестициите за напояване в рамките на земеделските стопанства, чрез което се цели насърчаване и развитие на поливното земеделие и ще се окаже пряко и положително въздействие върху материалните активи. | Наличие на пряко, положително и дългосрочно въздействие при реализирането на заложените като част от специфичната цел потребности, с изключение на потребност пет. | Потребност шест ще доведе до директно и положително въздействие върху материалните активи. Реализирането на интервенциите от която и да е от другите потребности няма да окажат въздействие върху материалните активи. |
| **Културно-историческо наследство** | Специфичната цел няма пряко отношение към културно-историческо наследство – не се очаква въздействие. | Специфичната цел няма пряко отношение към културно-историческо наследство – не се очаква въздействие. | Специфичната цел няма пряко отношение към културно-историческо наследство – не се очаква въздействие. |
| **Вредни физични фактори** | Не се очаква въздействие върху вредните физични фактори при изпълнението на специфичната цел. | По подобие на оценените въздействия по фактори климат и атмосферен въздух. | Въздействие, характеризиращо се като пряко и положително, ще има единствено и само при реализиране на потребност шест. Другите потребности в специфичната цел не водят до каквито и да е въздействия върху вредните физични фактори. |
| **Отпадъци** | Не се очаква въздействие върху отпадъците фактори при изпълнението на специфичната цел. | По подобие на оценените въздействия по фактори климат и атмосферен въздух и вредни физични фактори. | Въздействие, характеризиращо се като пряко и положително, ще има единствено и само при реализиране на потребност шест. Другите потребности в специфичната цел не водят до каквито и да е въздействия върху отпадъците. |
| **Опасни химични вещества и риск от големи аварии** | Не се очаква въздействие върху опасните химични вещества и риска от големи аварии при изпълнението на специфичната цел. | Не се очаква въздействие върху опасните химични вещества и риска от големи аварии при изпълнението на специфичната цел. | Специфичната цел няма влияние върху опасните химични вещества и риска от големи аварии. |
| **Население**  **Човешко здраве**  **Риск от инциденти** | Не се очаква въздействие върху населението, риска от инциденти и човешкото здраве при изпълнението на специфичната цел. | Като цяло реализирането на специфичната цел ще доведе до положително въздействие върху населението, вкл. и върху неговото здраве. | Реализирането на специфичната цел ще доведе до подобряване на социално-икономическите условия на средата и от тук ще повлияе индиректно и положително и върху здравето на населението. |

| **КОМПОНЕНТ/**  **ФАКТОР НА ОКОЛНАТА СРЕДА** | **Специфична цел №4: Принос за смекчаване на изменението на климата и за адаптиране към него, включително чрез намаляване на емисиите на парникови газове и повишаване на улавянето на въглерод, както и насърчаване на устойчивата енергия.** | **Специфична цел №5: Насърчаване на устойчиво развитие и ефективно управление на природните ресурси като вода, почва и въздух, включително чрез намаляване на зависимостта от химикали** | **Специфична цел № 6: Принос за спиране на загубата на биологично разнообразие и обръщане на тази тенденция, подобряване на екосистемните услуги и опазване на местообитанията и ландшафта.** |
| --- | --- | --- | --- |
| **Въздействие** | | |
| **Климат, Изменение на климата, Адаптация към изменящия се климат** | Като цяло реализирането на специфичната цел ще допринесе за пряко и положително повлияване на климатичните промени, като резултат от намаляване количествата генерирани парникови газове. Положително въздействие по отношение адаптацията към климатичните промени ще окаже и реализацията на потребности 4 и 5, както и 8 и 9. Реализирането на потребност 7 не се очаква да доведе да повлияе по какъвто и да е начин процесите, свързани с климатичните промени, както и да допринесе за адаптацията към същите. | В своята цялост изпълнението на специфична цел 5 ще допринесе за положително въздействие върху процесите, свързани с промяна на климата, като само изпълнението на първата и последната потребност не се очаква да има каквото и да е въздействие върху климатичните промени. | Реализирането на потребностите, в т ч потребности 1, 2, 3 и 5, свързани с опазване на биологичното разнообразие, възстановяване и поддържане на деградирали пасищни територии, както и насърчаване и подпомагане на биологичното земеделие ще окаже положително въздействие върху промените в климата, като ще допринесе до намаляване на парниковите газове пряко или индиректно. Реализирането на останалите потребности не се очаква да окаже въздействие върху процесите, свързани с климатичните промени. |
| **Качество на атмосферния въздух** | Реализирането на специфичната цел ще има положително въздействие върху качеството на атмосферния въздух, в резултат от намаляване на отделяните в атмосферата замърсители. Единствено реализирането на потребност 7 не се очаква да повлияе по какъвто и да е начин КАВ в районите, където се изпълнява. | С изключение на потребности 1 и 7, чието реализиране не е свързано с каквито и да е въздействия върху качеството на атмосферния въздух в районите, където се реализират дейностите, то всички останали потребности ще повлияят положително КАВ, като резултат на намаляване на отделяните емисии в атмосферата. | Положително въздействие върху КАВ ще окаже реализирането на потребности 1, 2, 3 и 5, като същото ще е в резултат на намаляване на емитираните в атмосферата замърсители. Извършването на дейности по която и да е от останалите потребности не е свързано с каквото и да е въздействие върху качеството на атмосферния въздух. |
| **Повърхностни води**  **Подземни води**  **ЗЗВ**  **Риск от наводнения** | Очакваните въздействия върху водите са: положителни - по Потребности 4.1, 4.3, 4.4, 4.5, 4.8 и 4.9.  Не се очаква въздействие върху водите по Потребности 4.2, 4.6 и 4.7.  Очаква се положително, постоянно, пряко, едновременно, кумулативно въздействие върху повърхностните и подземните води, дължащо се на: намаляване на натиска и въздействието върху количественото и химичното състояние на водите, вследствие на устойчивото управление и опазване на екосистемите. Специфичната цел ще допринесе до намаляване на риска от наводнения. | Очакваните въздействия върху водите са: положителни - по Потребности 5.1, 5.4, 5.5 и 5.7.  Не се очаква въздействие върху водите по Потребности 5.2, 5.3 и 5.6 .  Специфичната цел е с косвено, положително постоянно, дългосрочно въздействие по отношение на опазване на водите, зоните за защита на водите. Няма пряк потенциал за намаляване на риска от наводнения. | Очакваните въздействия върху водите са: положителни - по Потребности 6.1, 6.2, 6.4 и 6.5.  Не се очаква въздействие върху водите по Потребности 6.3, 6.6, 6.7, 6.8 и 6.9  Специфичната цел е с косвено, положително постоянно, дългосрочно въздействие по отношение на опазване на водите, зоните за защита на водите. Няма пряк потенциал за намаляване на риска от наводнения. |
| **Земни недра** | Не се очаква въздействие. | Не се очаква въздействие. | Не се очаква въздействие. |
| **Почви**  **Земеползване** | Постигането на Специфична цел №4 ще окаже пряко положително въздействие върху почвите. | Постигането на Специфична цел №5 ще окаже пряко положително въздействие върху почвите. | Постигането на Специфична цел №6 ще окаже пряко положително въздействие върху почвите. |
| **Биоразнообразие**  **Горски територии**  **ЗТ** | Очаква се въздействие със слаба до умерена положителна значимост от П 4.1, и П 4.2, П 4.3, П 4.5, П 4.6, П 4.8, П 4.9  Очаква се въздействие със слаба отрицателна значимост от П 4.3, П 4.5, П 4.9 | Очаква се въздействие със слаба до умерена положителна значимост от П 5.1, П 5.2, П 5.4, П 5.5, П 5.6, П 5.7  Очаква се въздействие със слаба отрицателна значимост от П 5.1, П 5.7 | Очаква се въздействие със слаба до умерена положителна значимост от П 6.1, и П 6.2, П 6.3, П 6.5, П 6.8, П 6.9 |
| **Ландшафт** | Постигането на Специфична цел №4 ще окаже пряко положително въздействие върху ландшафтите. | Постигането на Специфична цел №5 ще окаже пряко положително въздействие върху ландшафтите. | Постигането на Специфична цел №6 ще окаже пряко положително въздействие върху ландшафтите. |
| **Материални активи** | Изпълнението на специфичната цел ще допринесе за пряко и положително въздействие върху материалните активи, като резултат от изграждането на соларни паркове и вятърни перки, единствено чрез изпълнението на потребност 3. Не се очаква реализирането на останалите потребности да окажат въздействие върху материалните активи. | Пряко и положително въздействие, като резултат от изграждане на поливни системи при реализирането на потребност 7. Не се очаква реализирането на останалите потребности да окажат въздействие върху материалните активи. | Пряко и положително въздействие, резултат от повишаване на инвестициите в материални активи при реализирането на потребност 8. Не се очаква реализирането на останалите потребности да окажат въздействие върху материалните активи. |
| **Културно-историческо наследство** | Непряко положително въздействие, свързано с ограничаване на неблагоприятните въздействия на замърсяването върху обекти на културно-историческото наследство. | Непряко положително въздействие, свързано с откриването на неизвестни към момента културни ценности. | Специфичната цел няма пряко отношение към културно-историческо наследство. |
| **Вредни физични фактори** | Като цяло реализирането на специфичната цел не се очаква да окаже каквото и да е въздействие върху шумовите нива в районите на осъществяване на дейностите. Възможни на преки и отрицателни въздействия върху шумовите нива, като резултата от изграждането на вятърни паркове при потребност 3. Спазването на нормативните изисквания в областта и достатъчното отстояние на същите от близко разположените населени места няма да доведе до значителни въздействия върху компонентите на околната среда. | Не се очаква реализирането на специфичната цел да повлияе върху шумовите нива в района на извършване на дейностите. | Реализирането на специфичната цел не се очаква да окаже въздействие върху шумовите нива в районите на реализиране на дейностите. |
| **Отпадъци** | Реализирането на потребности 1 и 6 ще окажат пряко и положително въздействие върху процесите оп управление на образуваните потоци отпадъци. Осъществяването на която и да е от другите потребности няма да повлияе по какъвто и да е начин образуваните отпадъчни потоци и тяхното управление. | Възможно е единствено прилагането на мярката по потребност 6 да доведе до положително въздействие върху управлението на отпадъците, като резултат от подпомагане управлението на специфични отпадъци от земеделието, чието третиране води до отделяне на амоняк. Реализирането на останалите потребности няма да повлияят върху образуваните отпадъчни потоци и тяхното управление. | Реализирането на специфичната цел не се очаква да окаже въздействие върху образуваните отпадъци и процесите на тяхното управление в районите на реализиране на дейностите. |
| **Опасни химични вещества и риск от големи аварии** | Реализирането на потребности 4 и 5, като резултат от ограничаване използването на торове, някои от които с опасни свойства, в селското стопанство, ще окаже пряко и положително въздействие върху процесите по съхранение и управление на използваните химични вещества и смеси. Не ес очаква която и да е от останалите потребности от специфичната цел ад окаже каквото и да е въздействие върху химичните вещества и смеси. | Реализирането на потребности 4 и 5 ще допринесат за пряко и положително въздействие върху опасните химични вещества и смеси, като резултат от ограничаване използването на торове. Осъществяването на останалите потребности няма да повлияе върху използването на ОХВС и процесите по тяхното управление. | Очаква се положително въздействие единствено от реализирането на потребност 5, в резултат от редуциране на вредностите поради намаленото съхранение на торове.. |
| **Население**  **Човешко здраве**  **Риск от инциденти** | Реализирането на специфичната цел ще окаже пряко или индиректно и положително въздействие върху социално-икономическите условия на средата и здравето на населението в районите на реализиране на дейностите. Единствено реализирането на потребности 6 и 7 няма да повлияе населението и човешкото здраве по какъвто и да е начин. | Реализирането на специфичната цел, без потребност 1, ще има положително въздействие върху социално-икономическите условия в района и от тук и върху здравето на населението. | Потребности 1, 2, 3, 5 и 8 ще окажат положително въздействие върху населението и човешкото здраве. Не се очаква останалите потребности да имат каквото и да е отношение към здравето на хората в районите на реализиране на специфичната цел. |

| **КОМПОНЕНТ/**  **ФАКТОР НА ОКОЛНАТА СРЕДА** | **Специфична цел № 7: Привличане и подкрепа на млади земеделски стопани и други нови земеделски стопани и улесняване на устойчивото развитие на стопанска дейност в селските райони** | **Специфична цел № 8: Насърчаване на заетостта, растежа, равенството между половете, включително участието на жените в селскостопанската дейност, социалното приобщаване и местното развитие в селските райони, включително кръговата биоикономика и устойчивото горско стопанство.** | **Специфична цел № 9: Подобряване на реакцията на селското стопанство в ЕС в отговор на обществените изисквания по отношение на храните, здравето включително за безвредна, питателна и устойчива храна, както и за хуманно отношение към животните.** |
| --- | --- | --- | --- |
| **Въздействие** | | |
| **Климат, Изменение на климата, Адаптация към изменящия се климат** | От една страна реализирането на специфичната цел, чрез потребност 1, ще доведе до пряко положително въздействие, свързано с намаляване на емисиите на парникови газове, резултат от модернизацията на земеделските стопанства. Като резултат от увеличаване на подкрепата на младите стопанства, при реализацията на потребност 2, също се очаква пряко и положително въздействие върху климата. Реализирането на потребност 6, като резултат от въвеждането на нови технологии, ще окаже пряко и положително въздействие върху климатичните промени и ще подобри процеса на адаптация ъм климатичните промени.  Реализирането на потребности 3 и 4 няма да окажат каквото и да е въздействие върху климата и процесите на адаптация към климатичните промени.  Реализирането на потребности 2, 5 и 6 създава предпоставки за пряко въздействие върху процесите на климатичните промени, но отчитайки спазването на действащото законодателство в областта на опазването на околната среда, възможността за прилагането на редица мерки, свързани с подобряване на стопанствата, както и прилагането на НДНТ, то не се очаква въздействията върху климата да са с отрицателен характер. | Като цяло прилагането на специфичната цел няма да окаже влияние върху климата в района. Прилагането на потребност 3 ще доведе до косвено и положително въздействие, свързано с подобряване на публична инфраструктурата и технико-комуникационните системи в селските райони в селските райони, което от своя страна индиректно би могло да доведе до намаляване емисиите на парникови газов. При спазването на нормативните изисквания на национално и европейко ниво, както и прилагането на НДНТ в хода на изграждане на определени обекти при прилагане на потребност 1, то не се очаква въздействията върху климата да са с отрицателен характер. | Като цяло реализирането на специфичната цел ще допринесе за подобряване на органичния състав на почвата, а от тук и до положително въздействия върху климата, като резултат от намалените нива на въглероден диоксид. Реализирането на потребности 3, 4, 5 и 6 няма да повлияе изменението на климата и процесите на адаптация към климатичните промени. |
| **Качество на атмосферния въздух** | Очакваните въздействия върху качеството на атмосферния въздух ще бъдат аналогични на тези, описани и оценени по отношение изменението на климата и адаптацията към климатичните промени. | Очакваните въздействия върху качеството на атмосферния въздух ще бъдат аналогични на тези, описани и оценени по отношение изменението на климата и адаптацията към климатичните промени. | Очакваните въздействия върху качеството на атмосферния въздух ще бъдат аналогични на тези, описани и оценени по отношение изменението на климата и адаптацията към климатичните промени. |
| **Повърхностни води**  **Подземни води**  **ЗЗВ**  **Риск от наводнения** | Не се очаква въздействие върху водите по Специфична цел №7 | Не се очаква въздействие върху водите по Специфична цел №8 | Очакваните въздействия върху водите са: положителни - по Потребности 9.1 и 9.8.  Не се очаква въздействие върху водите по Потребности 9.2, 9.3, 9.4, 9.5, 9.6 и 9.7  Очаква се положително, постоянно, косвено, едновременно, дългосрочно въздействие със средна значимост, дължащо се на: подобряване на качеството на води от реализацията на биологичното земеделие, свързани с намаляване на използването на минерални торове, пестициди. Няма пряк потенциал за намаляване на риска от наводнения. |
| **Земни недра** | Не се очаква въздействие. | Не се очаква въздействие. | Не се очаква въздействие. |
| **Почви**  **Земеползване** | Специфична цел № 7 няма пряко въздействие върху почвите, но може да окаже косвено положително въздействие | Специфична цел № 8 няма пряко въздействие върху почвите, но може да окаже косвено положително въздействие | Специфична цел № 9 няма пряко въздействие върху почвите, но може да окаже косвено положително въздействие |
| **Биоразнообразие**  **Горски територии**  **ЗТ** | Очаква се въздействие със слаба до умерена положителна значимост от П 7.3  Очаква се въздействие със слаба отрицателна значимост от П 7.5, П 7.6 | Очаква се въздействие със слаба отрицателна значимост от П 8.1, П 8.5 | Очаква се въздействие със слаба до умерена положителна значимост от П 9.1, П 9.2, П 9.3, П 9.4, П 9.5, П 9.7 |
| **Ландшафт** | Специфична цел № 7 няма пряко въздействие върху ландшафтите, но може да окаже косвено положително въздействие | Специфична цел № 8 няма пряко въздействие върху ландшафтите, но може да окаже косвено положително въздействие | Специфична цел № 9 няма пряко въздействие върху ландшафтите, но може да окаже косвено положително въздействие |
| **Материални активи** | Реализирането на специфичната цел ще доведе, като цяло, до пряко положително, дългосрочно въздействие спрямо материалните активи предвид ускорената модернизация. Единствено реализацията на потребности 3 и 4 не се очаква да окаже каквото и да е въздействие върху материалните активи. | Като цяло, наличие на пряко положително, дългосрочно въздействие спрямо материалните активи, с изключение на потребност 6, която няма да повлияе положително или отрицателно материалните активи. | Не се очаква реализирането на специфичната цел да доведе до каквито и да е въздействия върху материалите активи. |
| **Културно-историческо наследство** | Неблагоприятни въздействия може да възникнат в следствие на земеделска дейност, при която да се засегнат културни ценности. Същевременно дейностите могат да доведат до откриването на неизвестни до момента културни ценности и тяхното по-нататъшното опазване, което ще има положително въздействие. | Специфичната цел няма пряко отношение към културно-историческо наследство. | Специфичната цел няма пряко отношение към културно-историческо наследство. |
| **Вредни физични фактори** | По отношение фактор шум очакваните въздействия са аналогични на тези, описани при климата и атмосферния въздух. И тук не се очаква реализирането на потребности 3 и 4 да доведат до промяна на шумовите нива в рамките на районите, където се прилагат мерките. | По отношение потребности 1 и 3 очакваните въздействия по отношение фактор шум са аналогични с тези, описани по-горе при климата и КАВ. Не се очаква реализирането на другите потребности да повлияят върху шумовите нива в районите на прилагането на мерките. | Не се очаква реализирането на специфичната цел да доведе до промени в шумовите нива в районите на реализиране на мерките по специфичната цел. |
| **Отпадъци** | Реализирането на потребност 1 ще доведе до пряко и положително въздействие, като резултат от ускоряването на модернизацията. Потребности 2 и 6 също така ще доведат до намаляване на образуваните количества отпадъци, макар че, че и двете ще допринесат в известна степен и за повишаване на количествата образувани отпадъци, като при правилното им третиране, то това не би допринесло за отрицателно въздействие върху компонентите на околната среда. Потребности 3 и 4 няма да окажат въздействие върху образуваните отпадъци и тяхното третиране, а при прилагането на потребност 5 от значение ще е спазването на нормативната уредба в областта на управлението на отпадъците, така че да не се позволи образуваните отпадъци да окажат въздействие върху компонентите на околната среда. | При потребност 1 се очаква пряко и положително въздействие върху образуваните отпадъци, дължащи се най-вече на предвиденото финансиране на дейности, свързани с оползотворяване в рамките на стопанствата и предприятията на остатъчната биомаса, получена в резултат на производствените процеси. Развитието на нови услуги и производства ще доведе до образуването на отпадъци, като правилното им третиране съгласно действащото законодателство не се очаква да окаже каквото и да е въздействие върху средата. Реализирането на дейностите от другите потребности няма да доведат до промяна в образуваните отпадъци и тяхното управление. | Прилагането на потребности 7 и 8 ще доведат до намаляване образуването на отпадъци, като резултат от намалената употреба на торове, пестициди и антимикробни средства. Останалите потребности, част от специфичната цел, не се очаква да окажат каквото и да е влияние върху вида и количествата образувани отпадъци, както и върху методите за тяхното третиране. |
| **Опасни химични вещества и риск от големи аварии** | Не се очаква реализирането на специфичната цел да окаже въздействие върху ОХВС и тяхното съхранение и употреба. | Не се очаква реализирането на специфичната цел да окаже въздействие върху ОХВС и тяхното съхранение и употреба. | Намаляването използването на торове, пестициди и антимикробни средства, ще допринесе за намаляване количеството използвани ОХВС. Не се очаква каквото и да е въздействие от потребности 4, 5 и 6. |
| **Население**  **Човешко здраве**  **Риск от инциденти** | С изключение на потребност 3, която няма да повлияе човешкото здраве, вкл. и социално-икономическите условия на средата, то реализирането на специфичната цел ще окаже пряко и положително въздействие върху социално-икономическите потребности на средата, а от тук и индиректно и положително въздействие върху здравето на населението в районите на прилагането на мерките по специфичната цел. | Инвестициите по специфичната цел са свързани с пряко положително въздействие, в резултат на подобряване на социално-икономическата среда в засегнатите райони. Това от своя страна повлиява косвено и положително здравето и населението в района. Единствено реализирането на потребност 6 не се очаква да доведе до каквито и да е въздействия върху населението и човешкото здраве. | Като резултат от прилагането на специфичната цел ще се стигне до пряко и положително въздействие върху населението и здравето на хората, дължащо се основно на прилагането на биологично земеделие и производството на чиста продукция. |

| **Компонент/**  **Фактор на околната среда** | **ХОРИЗОНТАЛНА ЦЕЛ: Междусекторна цел за модернизиране на сектора чрез стимулиране и споделяне на знания, иновации и цифровизация в селското стопанство и селските райони и чрез насърчаване на усвояването им** |
| --- | --- |
| **Въздействие** |
| **Климат, Изменение на климата, Адаптация към изменящия се климат** | Не се очаква въздействие върху климатичните промени и процесите на адаптация към тях. |
| **Качество на атмосферния въздух** | Не се очаква въздействие върху качеството на атмосферния въздух в районите на прилагане на хоризонталната цел. |
| **Повърхностни води**  **Подземни води**  **ЗЗВ**  **Риск от наводнения** | Не се очаква въздействие върху водите. |
| **Земни недра** | Не се очаква въздействие върху земните недра. |
| **Почви**  **Земеползване** | Модернизирането и иновациите в селското стопанство се очаква да окажат косвени, предимно положителни, дълготрайни въздействия върху почвите. |
| **Биоразнообразие**  **Горски територии**  **ЗТ** | Очаква се въздействие със слаба до умерена положителна значимост. |
| **Ландшафт** | Не се очакват преки въздействия върху ландшафта. Възможни са косвени положителни въздействия |
| **Материални активи** | Очаква се пряко и положително въздействие върху материалните активи при прилагане на потребности 4 и 5. Реализирането на другите потребности няма да окаже каквото и да е влияние върху материалните активи. |
| **Културно-историческо наследство** | Целта няма пряко отношение към културно-историческо наследство. |
| **Вредни физични фактори** | Не се очаква въздействие върху фактор шум, като резултат от реализирането на мерките, част от специфичната цел. |
| **Отпадъци** | Очакваните въздействия са преки и положителни, в резултат на внедряването на нови технологии и модернизации в производствата, при прилагането на потребности 4 и 5. Останалите потребности няма да повлияят върху вида, количеството и начина на третиране на отпадъците. |
| **Опасни химични вещества и риск от големи аварии** | Не се очаква въздействие върху ОХВС. |
| **Население**  **Човешко здраве**  **Риск от инциденти** | В резултат на прилагането на мярката не се очаква въздействие върху населението и човешкото здраве в районите на прилагане на хоризонталната цел. |

***В т.8.2 на доклада за ЕО е направена детайлна оценка на очакваните въздействия от реализирането на СПРЗСР върху околната среда и човешкото здраве на двете нива, които Стратегическия план идентифицира ниво „мерки/дейности“ -*** *Потребностите/Интервенциите* към *Специфичните цели* на СПРЗСР***. Обобщение на очакваните въздействия са дадени в т.8.5 на ДЕО и в настоящото нетехническо резюме.***

* 1. ***Оценка на вероятните въздействия на ниво „дейности/мерки“***

***В т.8.2 на доклада за ЕО е направена детайлна оценка на очакваните въздействия от реализирането на СПРЗСР върху околната среда и човешкото здраве на двете нива, които Стратегическия план идентифицира ниво „мерки/дейности“ -*** *Потребностите/Интервенциите* към *Специфичните цели* на СПРЗСР***. Обобщение на очакваните въздействия са дадени в т.8.5 на ДЕО и в настоящото нетехническо резюме.***

* 1. ***Кумулативно въздействие***

Кумулативно въздействие, в резултат реализирането на СПРЗСР се очаква по отношение основната част от компонентите и факторите на средата, както и във връзка с по-голяма част предвидените за осъществяване специфични цели и потребности.

**Климат и атмосферен въздух**

Що се касае до влияние върху климата и атмосферния въздух, то реализирането на СПРЗСР ще доведе до трайно намаляване на генерираните емисии на атмосферни замърсители в т. ч. и парникови газове, което ще окаже благоприятно влияние, както върху качеството на атмосферния въздух в засегнатите райони, така и върху процесите, свързани с промяна в климата. Едно защо може да се обобщи, че кумулативно въздействие върху качеството на атмосферния въздух и климата не ес очаква, както на локално, така и на регионално ниво. Възможно е временно проявление на кумулативни процеси върху климата, които могат да се оценят като отрицателни, само по време на реализирането на дадени мерки от СПРЗСР, свързани с изграждането на нови обекти. Те ще са резултат от генерирането на прахови емисии и емисии от изгорели газове в хода на строителните процеси, като кумулативния ефект ще е с емисии на изгорели газове от транспорт по преминаващи в близост пътни артерии, както и с емисии, отделяни от други, разположени в близост, обекти.

**Води**

Кумулативно въздействие върху повърхностните и подземните води се очаква, като същото може да се характеризира като дългосрочно и положително въздействие от прилагане на мерките.

**Почви**

Кумулативно положително въздействие върху почвите може да се очаква както между специфичните цели и интервенции на СПРЗСР, така и с други действащи програми и планове - Национална програма за опазване, устойчиво ползване и възстановяване функциите на почвите (2020-2030 г.), Планове за управление на речните басейни (ПУРБ), Национална стратегия за адаптация към изменението на климата и План за действие до 2030, Национална стратегия за управление и развитие на водния сектор.

Кумулативно отрицателно въздействие може да се очаква при реализацията на строителни дейности подпомогнати по СПРЗСР и други дейности свързани с изграждането на мащабни инфраструктурни проекти, които засягат трайно големи по площ участъци от земната повърхност.

**Ландшафт**

Кумулативно положително въздействие върху ландшафтите може да се очаква както между специфичните цели и интервенции на СПРЗСР, така и с други действащи програми и планове - Национална програма за опазване, устойчиво ползване и възстановяване функциите на почвите (2020-2030 г.), Планове за управление на речните басейни (ПУРБ), Национална стратегия за адаптация към изменението на климата и План за действие до 2030, Национална стратегия за управление и развитие на водния сектор.

Отрицателни кумулативни въздействия върху ландшафтите може да се очаква при реализацията на строителни дейности подпомогнати по СПРЗСР и други дейности свързани с изграждането на мащабни инфраструктурни проекти, които засягат трайно големи по площ участъци от земната повърхност и превръщат естествените природни комплекси в урбанизирани ландшафти.

**Земни недра**

Не се очаква поява на кумулативно въздействие по отношение на земните недра.

**Биологично разнообразие, НЕМ, горски територии**

Очакват се както положителни, така и отрицателни кумулативни въздействия върху биоразнообразието и горските територии.  Положителни кумулативни въздействия могат да се очакват както между специфичните цели и интервенции на СПРЗСР, така и между тях и дейности, свързани с други програми и планове, като Национална програма за опазване, устойчиво ползване и възстановяване функциите на почвите (2020-2030 г.), Планове за управление на речните басейни (ПУРБ), Национална стратегия за адаптация към изменението на климата и План за действие до 2030, Национална стратегия за управление и развитие на водния сектор, Стратегия за устойчиво енергийно развитие на република България до 2030 г. с хоризонт до 2050 г., Интегриран национален план в областта на енергетиката и климата на република България до 2030 г. и др. минали, настоящи и/или очаквани бъдещи планове, програми и проекти/инвестиционни предложения, с положително въздействие върху биоразнообразието и горските територии. Отрицателни кумулативни въздействия могат да се очакват при реализацията на различни дейности (например строителни), подпомогнати по СПРЗСР и дейности свързани с реализирането на други минали, настоящи и/или очаквани бъдещи планове, програми и проекти/инвестиционни предложения с различен мащаб, оказващи отрицателно въздействие върху биоразнообразието и горите.

**Културно-историческо наследство**

Кумулативно положително въздействие върху културно-историческото наследство може да се очаква от взаимодействието на СПРЗСР с други действащи програми и планове за опазване на КИН - Закон за културното наследство/ЗКН/ (обн. ДВ, бр.19 от 2009 г.), конвенцията за опазване на световното културно и природно наследство приета от Генералната конференция на Организацията на обединените нации за образование, наука и култура – ЮНЕСКО, през 1972 г. в Париж. Конвенция за подводното културно наследство (2001 г.), Конвенция за опазване на нематериалното културно наследство (2003 г.), както и Конвенции, приети под егидата на Съвета на Европа – Конвенция за опазване на архитектурното наследство на Европа (1985 г.), Европейската конвенция за опазване на археологическото наследство (1992 г.).

Кумулативно отрицателно въздействие може да се очаква при възникване на строителни дейности и други дейности свързани с изкопни работи, които да доведат до засягане или унищожаване на неизвестни археологически обекти.

**Материални активи**

По отношение на материалните активи се очаква положително кумулативно въздействие за подобряване състоянието на съществуващите ДМА и/или изграждане на нови екологосъобразни такива, в засегнатите от СПРЗСР райони, тъй като чрез конкретните специфични цели и потребности се очаква подобряване на социално-икономическата среда, свързано основно с изграждането, модернизирането и/или развитието на редица обекти, функциониращи в сектора на земеделието. Не се очаква отрицателен кумулативен ефект.

**Отпадъци**

По отношение на отпадъците се очаква положително кумулативно въздействие за управление на отпадъците и в частност тези, образувани като резултат от работата на обекти, функциониращи в сектора на земеделието. СПРЗСР предвижда прилагане на редица специфични цели, водещи, както до предотвратяване и намаляване образуването на отпадъци, така и подобряване на прилаганите методи за третиране на специфични потоци отпадъци, като например оборския тор и пр. Не се очаква отрицателен кумулативен ефект.

**Опасни химични вещества и предприятия с висок и нисък рисков потенциал**

По отношение на опасни химични вещества и риск от големи аварии не се очаква кумулативно въздействие. Реализирането на СПРЗСР ще доведе до намаляване употребата на антибиотични препарати, торове и пестициди, което от своя страна ще намали количествата съхранявани такива, някои от които с опасни свойства.

**Население и човешко здраве**

Предвижданията на СПРЗСР са като цяло с положителен ефект върху човешкото здраве и здравно-хигиенните аспекти на средата. В основната си част мерките от СПРЗСР ще доведат до директно или индиректно подобряване на социално-икономическите условия на средата, като също така ще повлияят директно или косвено, с положителен ефект, върху здравето на населението в засегнатите райони. Правилният избор на местоположение на новопредвидени за реализиране обекти, така че същите да бъдат разположени на достатъчно отстояние от обекти, подлежащи на здравна защита, няма да позволи проявя на отрицателни кумулативни въздействия с други, разположени в близост обекти, замърсяващи околната среда.

* 1. ***Трансгранично въздействие на СПРЗСР***

Не се очаква реализирането на СПРЗСР да доведе до трансгранично въздействие по отношение на който и да е от компонентите и факторите на средата. В своята същност постигането на заложените в Стратегическия план цели не е съпроводено с образуването на емисии, разпространението на които да засегнат и съседните държави. Реализирането на целите е свързано с незначителни емисии на атмосферни замърсители, напр. по време на изграждане на нови обекти и/или модернизация на съществуващи, които ще бъдат незначителни, за периода на строителство и ще се разпространят на локално ниво, в границите на засегнатите площи.

Експлоатацията на редицата модернизирани и новоизградени обекти ще е свързана с прилагането на иновативни и чисти технологии, което няма да позволи замърсяване на водите, въздуха и почвите, както и образуването на големи количества отпадъци и наднормено шумово натоварване на средата. Това от своя страна няма да доведе до каквито и да е въздействия в трансграничен контекст.

Подобряването на социално-икономическите условия на средата ще окаже, макар и косвен, положителен ефект върху районите, допринасяйки и за намаляване на замърсяването на компонентите на околната среда и недопускане на трансграничен пренос на замърсители, напр. от лоша пътна мрежа или липса на пречиствателни съоръжения.

* 1. ***Обобщение за очакваното въздействие***

**Климат и атмосферен въздух**

По отношение качеството на атмосферния въздух и климата очаква положително въздействие в резултат на реализирането на потребностите по отделните специфични цели на СПРЗСР. Предвижданията на СПРЗСР нямат потенциал за значително отрицателно въздействие, а само за локални въздействия, като цяло обратими и дължащи се основно на етапа на реализация на отделните потребности, свързани с изграждането на нови обекти и/или реконструкция на вече съществуващи.

Както преки, така и индиректни положителни въздействия се очакват във връзка с адаптацията към климатичните промени. Няма предвиждания, които да са свързани с и да водят до генериране на значими емисии на парникови газове или такива, водещи до противоречие/конфликт или намаляване на ефективността на мерки за адаптация.

**Води**

СПРЗСР съдържа дейности, които са с положителен ефект върху състоянието на водите, а останалите дейности не предполагат отрицателно въздействие. Програмата ще окаже положително въздействие върху състоянието на водите в България, главно чрез изпълнението на дейностите по Специфични цели №4, 5 и 6. Останалите специфични цели също съдържат дейности, които могат да доведат до подобрение на състоянието на водите.

**Почви**

Очакваните въздействия върху почвите и земеползването от прилагане на СПРЗСР са основно положителни и са в резултат от интервенциите свързани с модернизация на селското стопанство, намаляване на интензивността на земеделските дейности, въвеждането на биологично земеделие, както и всички мерки свързани с подобряване на качеството на почвите в това число чрез намаляване на използваните торове и пестициди и увеличаване на органичното вещество. Косвени положителни въздействия в дългосрочен план може да се очакват и от всички интервенции целящи предаване на знания, привличане и подкрепа на млади земеделски стопани, устойчивото развитие на стопанска дейност и насърчаването на устойчиво развитие и ефективно управление на природните ресурси.

В ограничена степен отрицателни въздействия могат да се очакват при прилагането на интервенции, предвиждащи финансиране на дейности по изграждане на съоръжения и инфраструктура. Отрицателните въздействия са резултат от засягането (унищожаване или увреждане) на почвения профил от строителни дейности или запечатването на почви при изграждане на инфраструктура и съоръжения. Отрицателни въздействия може да се породят и от насърчаването на земеделски дейности в райони с природни и други специфични ограничения в резултат от засягането на почви не обработвани до момента. Въздействията са отрицателни, локални, постоянни и обратими и необратими, а спрямо района и типа на почвите степента е от ниска до средна.

**Ландшафт**

Очакваните въздействия върху ландшафтите са както положителни, така и отрицателни.

Положителни въздействия се очакват от всички дейности свързани с опазването, съхранението и възстановяването на съществуващите ландшафти и техните компоненти (скали, почва, въздух, вода, флора и фауна).

Отрицателни въздействия се очакват от всички строителни дейности свързани с изграждане на съоръжения и инфраструктура, както и от промяната на съществуващите земеделски ландшафти чрез добавяне на нови елементи, водещо до допълнително антропогенизиране на средата.

**Биологично разнообразие, НЕМ, горски територии**

Както е видно от направения по-горе анализ, по отношение на биологичното разнообразие и защитените зони и територии и горските територии в обхвата на СПРЗСР, на този етап при определени условия могат да се очакват по-скоро повече потенциални ползи, отколкото негативи. Отрицателните въздействия могат да се сведат до минимум с подходящи мерки и чрез провеждане на изискващите се процедури по ОВОС, ЕО и ОС.

**Културно историческо наследство**

Положително устойчиво въздействие върху културно-историческото наследство може да се очаква от предвидените в СПРЗСР (2023 - 2027 г.) инвестиции за подобряване на обектите за развитие на традициите и на културно-историческите обекти, което ще доведе до опазване и популяризиране на културното и природно наследство.

Потенциални отрицателни въздействия върху културно-историческото наследство могат да се очакват при всички видове изкопни работи, които могат да засегнат културни напластявания, да разрушат археологически структури или да унищожат артефакти. Също така изкопните дейности могат да компрометират културната среда на значими археологически обекти. Следва да се предвиждат проучвания на терен от археолози, с оглед установяване наличието на културни ценности. Също и по време на строителството ако се открият такива, да се спазват разпоредбите на чл.160 на ЗКН.

**Земни недра**

Като цяло дейностите предвидени в СПРЗСР няма да окажат значителни въздействия. Възможна е появата на незначително отрицателно въздействие при някои от предвидените за подпомагане дейности, свързани с извършването на строителни работи и по-точно, изграждането на фундаменти за съоръжения и сгради. Въздействията са отрицателни, постоянни, но локализирани на малка площ с много ниска степен.

**Материални активи**

По отношение на материалните активи не се очакват каквито и да е отрицателни въздействия. Като цяло реализирането на отделните потребности по СПРЗСР се очаква да окаже положително въздействие, вкл. и кумулативно такова, целящо подобряване състоянието на съществуващите ДМА и/или изграждане на нови екологосъобразни такива, тъй като се предвиждат инвестиции в активи, свързани, както с подобряване състоянието на околната среда в засегнатите от реализирането на програмата райони, така и с такива, подобряващи състоянието на отделните земеделски стопанства.

**Вредни физични фактори**

Реализирането на СПРЗСР в значителна степен ще окаже непряко положително, дългосрочно и постоянно въздействие върху фактор шум. Това ще е резултат основно от предвижданията на програмата, свързани с модернизация на съществуващи стопанства и развитието на иновативни в съответната област производства. Предвижданията на СПРЗСР нямат потенциал за значително отрицателно въздействие, в т.ч. създаване на риск за човешкото здраве, при съобразяване местоположението на зоните и обектите с нормиран шумов режим. По отношение на другите вредни физични фактори, не се очаква въздействие.

**Отпадъци**

По отношение на фактор отпадъци като цяло се очаква положително въздействие, което може да бъде както пряко, в резултат от реализирането на дейностите, подобряващи прилаганите методи за третиране на специфични за сектор земеделие отпадъчни потоци, така и непряко – дължащо се основно на модернизирането на земеделски стопанства, което би довело до намаляване на генерираните емисии и образуваните отпадъци. Не се очакват отрицателни въздействия от останалите предвиждания на СПРЗСР.

**Опасни химични вещества и предприятия с висок и нисък рисков потенциал**

По отношение на опасните химични вещества и риска от големи аварии не се очаква отрицателно въздействие в хода на реализиране на СПРЗСР при спазване на приложимото законодателство.

**Население и човешко здраве**

Въздействието върху здравно-хигиенните аспекти на средата като цяло е положително. Реализирането на СПРЗСР от една страна ще окаже пряко положително въздействие върху населението и човешкото здраве, чрез реализирането на част от предвижданията, а от друга страна ще окаже директно положително въздействие върху социално-икономическите условия на средата и от тук ще повлияе индиректно и населението и човешкото здраве, като резултат от подобрените условия на живот. Ситуирането на нови производствени обекти следва да се съобразява с териториално–устройствени решения и предвиждания за развитието на населените места, близостта до зони и обекти, подлежащи на здравна защита, в т.ч. зони за защита на водите, с цел недопускане на вредно въздействие върху здравето на хората.

# МЕРКИ, ПРЕДВИДЕНИ ЗА ПРЕДОТВРАТЯВАНЕ, НАМАЛЯВАНЕ И ВЪЗМОЖНО НАЙ-ПЪЛНО КОМПЕНСИРАНЕ НА НЕБЛАГОПРИЯТНИТЕ ПОСЛЕДСТВИЯ ОТ ОСЪЩЕСТВЯВАНЕТО НА СПРЗСР ВЪРХУ ОКОЛНАТА СРЕДА И ЧОВЕШКОТО ЗДРАВЕ

* 1. ***Мерки за отразяване в окончателните варианти на СПРЗСР***

Не са идентифицирани мерки, които следва да се отразят в окончателния вариант на СПРЗСР.

* 1. ***Мерки за изпълнение при прилагането на СПРЗСР***

| **Мярка** | **Очакван ефект** | **Рецептор** |
| --- | --- | --- |
| **Общи мерки** | | |
| Планове, програми, проекти и инвестиционни предложения, произтичащи от прилагането на специфичните цели на СПРЗСР, попадащи в обхвата на Директива 2014/52/ЕС или Директива 2001/42/ЕО или извън тях и попадащи в обхвата на чл.6 на Директива 92/43/ЕИО, подлежат на оценка за съвместимостта им с предмета и целите на опазване на защитените зони и могат да бъдат одобрени само след решение/становище по ОВОС/ЕО/ОС за одобряване/съгласуване, и при съобразяване с препоръките в извършените оценки, както и с условията, изискванията и мерките, разписани в решението/становището. | Недопускане на значителни неблагоприятни въздействия върху околната среда и човешкото здраве, предмета и целите на опазване на защитените зони. | Всички компоненти и фактори на околната среда. |
| Инвестиционни предложения, произтичащи от специфичните цели на СПРЗСР, да се съобразят с действащите териториално устройствени планове на съответната територия, както и националните, регионалните и местни стратегически, планови и нормативни документи, други налични планирани проекти с подобни и/или припокриващи се дейности, с цел постигане на необходимата синхронизация при провеждане на проектните процедури от страна на ангажираните институционални органи. | Недопускане на противоречия, съгласно действащата нормативна уредба и приетите вече стратегически и планови документи. Недопускане на проектни предложения, несъобразени с вече съществуващи такива, водещи до административни затруднения и/или искане на двойно финансиране за припокриващи се дейности. | Всички компоненти и фактори на околната среда. |
| **Атмосферен въздух** | | |
| Одобряване за реализация на производствени дейности/технологични модернизации, съответстващи на най-добрите налични техники с цел недопускане замърсяване на въздуха и влошаване на КАВ, както и спазване на международните ангажименти по Гьотеборгския протокол към Конвенцията за трансгранично замърсяване на въздуха на далечни разстояния – за случаите, когато реализацията на мерките е в гранични райони, създаващо риск от трансгранично замърсяване на въздуха. | Гарантиране на производства с минимални емисии на вредни вещества в атмосферата и недопускане на трансгранични замърсявания | Атмосферен въздух |
| **Климат и адаптация към климатичните промени** | | |
| Съобразяване на относимите дейности и мерки от актуалните стратегически документи за адаптация към климатичните изменения и предвиждане на мерки за гарантиране на устойчивост на проектите, свързани с изграждане и развитие на обекти, съоръжения и инфраструктура. | Осигуряване на климатична устойчивост на проектите. | Адаптация към климатичните промени |
| **Води** | | |
| Видовете дейности и проекти, имащи отношение към водите, относно Плановете за управление на речните басейни, Плановете за управление риска от наводнения и Закона за водите, предвидени за финансиране по СПРЗСР, да се съгласуват с Басейновите дирекции за управление на водите и да се реализират при спазване на мерките и забраните, заложени в съответните планове за управление на речните басейни. | Недопускане замърсяването на повърхностните и подземните води. | Повърхностни и подземни води |
| Да се следи за спазването на съответните забрани и ограничения в поясите на СОЗ, регламентирани в Наредба № 3/16.10.2000 г. на МОСВ, МРРБ и M3 (ДВ бр. 88/2000 г.) за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди при реализирането на проекти, финансирани по СПРЗСР | Недопускане замърсяване на водоизточниците. | Води, предназначени за питейно-битови цели. |
| **Почви** | | |
| Проектирането на нови обекти да става при включването на дейности и мерки за опазване на почвените ресурси и рекултивация с цел предотвратяване появата на ерозионни процеси и максимално възстановяване на нарушените земи. | Недопускане на въздействие върху земите и почвите при изпълнение на проектните решения. | Почви |
| При изпълнение на строителните дейности е необходимо да се вземат мерки за опазване на почвените ресурси (предварително изземване на хумусния слой и оползотворяването му за целите на рекултивацията) | Опазване на почвените ресурси. | Почви |
| **Културно-историческо наследство** | | |
| Инвестиционни предложения, планове и програми да се осъществяват след положително становище на компетентните органи за опазването на културното наследство, в съответствие с режимите за опазване на обектите и приложимата нормативната уредба. При наличие на строителни дейности в райони с регистрирани културни ценности, съответните да се провеждат под контрола на компетентни лица (определени или допустими по съответното национално законодателство). | Недопускане на отрицателни въздействие и/или увреждане на недвижими културни ценности. | КИН |
| **Биоразнообразие, горски територии, ЗТ** | | |
| При създаване на култури с неместни видове да се провежда ежегоден мониторинг по периферията на плантацията и да се премахват растенията, размножили се извън границите ѝ. | Да се предотврати разпространението на неместни видове и трансформация на местообитания. | Биоразнообразие  Горски територии  ЗТ |
| В рамките на интервенции „Консултантски услуги и повишаване на консултантския капацитет”, „-Професионално обучение и придобиване на знания” и „Професионално обучение и придобиване на умения съгл. чл. 72 "Обмен на знания и информация"(ЕЗФРСР)” да се предвиди обучение и действия по осведомяване и обмен на опит на бенефициентите на теми: устойчиво развитие, екологично законод ателство, защитени видове в земеделски земи, екологични изисквания на видовете и местообитанията, зависещи от земеделски и горскостопански практики, възможни негативни въздействия и начини за минимизирането им, разумно ползване на природните ресурси, принципи на управление на ЗТ. | Повишаване на познанията за устойчиво развитие, биоразнообразие, ЗТ, и др. ще допринесат за по-добро разбиране на необходимостта от устойчиво земеделие, опазване на биоразнообразието и начините за намаляване и избягване на негативни въздействия. Прилагането на тези знания и на екологосъобразни технологии ще допринесе за опазване на околната среда и биоразнообразието. | Биоразнообразие  Горски територии  ЗТ |
| При извършването на озеленителни дейности да не се използват инвазивни и чужди видове (списък на чуждите и инвазивни видове съгласно Регламент (ЕС) № 1143/2014 на ЕП е даден на следния линк: <https://www.moew.government.bg/bg/priroda/biologichno-raznoobrazie/nemestni-i-invazivni-chujdi-vidove/invazivni-chujdi-vidove/> | Ще се избегне внасянето и разпространението на ИЧВ | Биоразнообразие  Горски територии  ЗТ |
|  |  |  |
| **Натура 2000 (мерки, заложени в ДОСВ)** | | |
| Конкретни мерки за всяка 33 са заложени в Таблица 5.5.1 на ДОСВ | Опазване на биоразнообразието и ЗТ | Биоразнообразие и ЗТ |
| **Материални активи** | | |
| В случай, че се предвижда изграждане на ново или изменения в съществуващо предприятие и/или съоръжение с нисък или висок рисков потенциал, същото да става при спазване на изискванията на действащото в страната законодателство, свързано с управлението на ОХВС. | Недопускане на рискове, свързани с големи аварии с опасни химични вещества. | ОХВС |
| **Население и човешко здраве** | | |
| При планиране и изпълнение на инвестиционни предложения местоположението им да бъде съобразявано със действащите териториално–устройствени решения и предвиждания за развитието на населените места, и да не се допуска изпълнението да доведе до отрицателно въздействие върху жилищни зони, зони за отдих и спорт, рекреационни и курортни зони и други обекти подлежащи на здравна защита. | Предотвратяване на рискове и опазване на населението и човешкото здраве. | Население и човешко здраве. |

# ОПИСАНИЕ НА МОТИВИТЕ ЗА ИЗБОР НА РАЗГЛЕДАНИТЕ АЛТЕРНАТИВИ И НА МЕТОДИТЕ НА ИЗВЪРШВАНЕ НА ЕКОЛОГИЧНА ОЦЕНКА, ВКЛЮЧИТЕЛНО ТРУДНОСТИТЕ ПРИ СЪБИРАНЕ НА НЕОБХОДИМАТА ЗА ТОВА ИНФОРМАЦИЯ, КАТО ТЕХНИЧЕСКИ НЕДОСТАТЪЦИ И ЛИПСА НА НОУ-ХАУ

* 1. ***Мотиви за избор на разгледаните алтернативи***

Изготвянето на СПРЗСР 2023-2027 включва разработване на различни варианти (версии) на Стратегическия план. Окончателният проект на СПРЗСР 2023-2027г., изпратен в ЕК на 25.02.2022г. след обществени консултации и публикуван на 01.03.2022г., представлява изискваната от Директива 2001/42/EО алтернативна опция и същият е подложен на детайлна оценка в настоящия ДЕО.

В **т.3.3. на Доклада за екологична оценка** са разгледани разработените 2 проектни варианти на Стратегическия план, разгледани в рамките на Тематичната работна група, както следва:

* Версия 1 – разработена към 10.04.2021г., по която е изготвено заданието за обхват на ЕО
* Първи вариант – одобрен от МС на 24.02.2022г., изпратен в ЕК на 25.02.2022г. и публикуван на 01.03.2022г., който е подложен на детайлна оценка в настоящия ДЕО.

Нулевата опция, която се дефинира като “*съществуващо състояние*”, представлява алтернатива в съответствие с Директива 2001/42/EО и е разгледана в раздел 4.2 от Доклада за ЕО (Евентуално развитие без прилагането на СПРЗСР).

Алтернативата за реализиране на СПРЗСР 2023-2027г., е като цяло с комплексно положително въздействие върху околната среда, в т.ч. върху населението и човешкото здраве, тъй като допустимите потребности и интервенции са с преобладаваща екологична насоченост, в т.ч. допринасят за постигане на цели по опазване на околната среда на национално и международно ниво. Независимо от това, с цел предотвратяване на възможно негативно въздействие при прилагането на някои от допустимите дейности по Стратегическия план, са препоръчани мерки в т. 9 на ДЕО, обвързани с опазването на околната среда, вкл. населението и човешкото здраве.

Въз основа на изложения анализ алтернативата за реализиране на СПРЗСР 2023-2027г.,е предпочитана пред нулевата алтернатива.

* 1. ***Методи на извършване на екологичната оценка***

***В т.10.2 на Доклада за екологична оценка са описани методологията на изготвяне на доклада и използваните основни методически документи, нормативна уредба и източници на информация, в т.ч. трудности при събиране на информацията***

* 1. ***Трудности при събиране на необходимата информация, като технически недостатъци и липса на ноу-хау***

Не са установени трудности при изготвянето на настоящия доклад за ЕО.

# ОПИСАНИЕ НА НЕОБХОДИМИТЕ МЕРКИ ВЪВ ВРЪЗКА С НАБЛЮДЕНИЕТО ПО ВРЕМЕ НА ПРИЛАГАНЕТО НА СПРЗСР

В изпълнение на чл.10 от Директивата за СЕО, съобразно резултатите и изводите от прогнозите за въздействие на СПРЗСР върху околната среда и човешкото здраве се идентифицират мерки и индикатори, въз основа на които да се извършва наблюдението и контролът на прогнозирани възможни значителни, както и възможни непредвидени отрицателни въздействия.

При идентифициране на мерките и индикаторите са съобразени предложените индикатори във формите за наблюдение и оценка за всяка интервенция, предвидена със СПРЗСР, с оглед избягване на дублиране.

*Таблица 40: Мерки по наблюдение и контрол на въздействието върху околната среда и човешкото здраве при прилагане на СПРЗСР*

| **№** | **Мярка за наблюдение и контрол** | **Индикатори** | **Период/Отговорен орган за изпълнението** |
| --- | --- | --- | --- |
|  | За потребностите и интервенциите с инвестиционен характер да се съобразяват относимите цели, насоки и мерки за адаптация към изменението на климата за гарантиране на устойчивостта им | - Предвидени мерки за устойчивост в проектните предложения. | - При одобряване на проектните предложения/  Управляващ орган, Национален орган |
| - Брой населени места/ производствени обекти/ земи/гори, водни обекти, които са повлияни от проекти за намаляване на замърсяването и негативните ефекти от изменението на климата. | След прилагане на интервенцията/ Управляващ орган, Бенефициенти |
|  | Подобрена инфраструктура за напояване | Дължина на изградена/ възстановена/модернизирана хидромелиоративната инфраструктура | Периодично/  Бенефициенти |
|  | Допустимост на проектните предложения спрямо действащите ПУРБ и ПУРН . | Наличие на становище от компетентните органи | Преди одобряване на проектните предложения /  Бенефициенти |
|  | Недопускане на замърсяване на водни тела | Предвидени превантивни мерки | По време на изготвяне на проектното предложение/ Бенефициенти |
|  | Подобрени условия за устойчиво развитие на секторите в земеделието | Внедрени иновации и цифровизация в стопанствата | Периодично/  Бенефициенти |
|  | Проекти в лозаро-винарския сектор за обновяване на производствения потенциал | Брой реализирани проекти | Периодично/  Бенефициенти |
|  | Производство на енергия от възобновяеми източници от селското стопанство (от водна, вятърна, слънчева, геотермална енергия и остатъчна/отпадъчна биомаса от селското стопанство) | Брой реализирани проекти | Периодично/  Бенефициенти |
|  | Използване на култури и сортове, приспособени към климата | Засадени площи/годишно от реализирани проекти | Периодично/  Бенефициенти |
|  | Производството на биомаса с животински произход | Произведена биомаса/годишно от реализирани проекти |  |
|  | Залесяване на земеделски и неземеделски земи | Залесени площи/годишно от реализирани проекти |  |
|  | Спазване на приетите режими на управление на защитените зони, в това число ограничаване на вероятността от отрицателно въздействие върху защитените зони и приоритетите на опазване в тях | Одобрени инвестиционни проекти на територията на защитени зони, заета площ (дка);  Начин на съобразяване на режимите на управление. | Периодично/Бенефициенти |
|  | Недопускане на нарушаване/ увреждане/унищожаване на ценни растителни видове, както и животински видове и техни местообитания | Проведени процедури по ОВОС/ЕО/ОС (когато са приложими)  Изпълнение на мерките от крайните актове по ОВОС/ЕО/ОС (когато са предвидени за биологично разнообразие) | Периодично/Бенефициенти |
|  | Развитие на традициите и на културно-историческите обекти | Наличие на съгласувателно становище от компетентен орган | Преди започване на дейностите/ Бенефициент |
|  | Нови производства в областта на биоикономиката и кръговата икономика | Брой реализирани проекти | Периодично/  Бенефициенти |
|  | Развитие на биологичното земеделие | Земеделски площи/ отглеждани селскостопански животни годишно | Периодично/  Бенефициенти |
|  | Подобряване използването на торове и продукти за растителна защита в земеделието | Намаляване използването на ПРЗ и торове на площ/годишно | Периодично/  Бенефициенти |
| 1. 8. | Повишаване степента на климатична неутралност на местната икономика | Брой обекти, за които е постигната климатична неутралност | След въвеждане в експлоатация/ Управляващ орган, бенефициенти |

# ЗАКЛЮЧЕНИЕ НА ЕКОЛОГИЧНАТА ОЦЕНКА

Въз основа на направените анализи, прогнози и оценки, въздействието от реализирането на СПРЗСР, при изпълнение на препоръчаните мерки в т.9 на Доклада за ЕО, е:

Като цяло, ***по отношение на атмосферния въздух и климата*** се очаква положително въздействие в резултат на реализирането на потребностите по отделните специфични цели на СПРЗСР. Предвижданията на СПРЗСР нямат потенциал за значително отрицателно въздействие, а само за локални въздействия, като цяло обратими и дължащи се основно на етапа на реализация на отделните потребности, свързани с изграждането на нови обекти и/или реконструкция на вече съществуващи.

Както преки, така и индиректни положителни въздействия се очакват във връзка с ***адаптацията към климатичните промени***. Няма предвиждания, които да са свързани с и да водят до генериране на значими емисии на парникови газове или такива, водещи до противоречие/конфликт или намаляване на ефективността на мерки за адаптация.

Не са предвидени потребности и интервенции, които биха довели до риск за населението, природата или активите на база прогнозите за изменящия се климат и последствията от това.

По отношение на ***водите, в т.ч. зоните за защита на водите и риска от наводнения*** СПРЗСР съдържа дейности, които са с положителен ефект върху състоянието на водите, а останалите дейности не предполагат отрицателно въздействие. Стратегическият план ще окаже положително въздействие върху състоянието на водите в България, главно чрез изпълнението на дейностите по Специфични цели №4, 5 и 6. Останалите специфични цели също съдържат дейности, които могат да доведат до подобрение на състоянието на водите.

Като цяло дейностите предвидени в СПРЗСР няма да окажат значителни въздействия върху ***земните недра***. Възможна е появата на незначително отрицателно въздействие при някои от предвидените за подпомагане дейности, свързани с извършването на строителни работи и по-точно, изграждането на фундаменти за съоръжения и сгради. Въздействията са отрицателни, постоянни, но локализирани на малка площ с много ниска степен.

Очакваните въздействия върху ***почвите и земеползването*** от прилагане на СПРЗСР са основно положителни и са в резултат от интервенциите свързани с модернизация на селското стопанство, намаляване на интензивността на земеделските дейности, въвеждането на биологично земеделие, както и всички мерки свързани с подобряване на качеството на почвите в това число чрез намаляване на използваните торове и пестициди и увеличаване на органичното вещество. Косвени положителни въздействия в дългосрочен план може да се очакват и от всички интервенции целящи предаване на знания, привличане и подкрепа на млади земеделски стопани, устойчивото развитие на стопанска дейност и насърчаването на устойчиво развитие и ефективно управление на природните ресурси.

В ограничена степен отрицателни въздействия могат да се очакват при прилагането на интервенции, предвиждащи финансиране на дейности по изграждане на съоръжения и инфраструктура. Отрицателните въздействия са резултат от засягането (унищожаване или увреждане) на почвения профил от строителни дейности или запечатването на почви при изграждане на инфраструктура и съоръжения. Отрицателни въздействия може да се породят и от насърчаването на земеделски дейности в райони с природни и други специфични ограничения в резултат от засягането на почви не обработвани до момента. Въздействията са отрицателни, локални, постоянни и обратими и необратими, а спрямо района и типа на почвите степента е от ниска до средна. Спазването на мерките от т.9 на ДЕО ще ограничи очакваните неблагоприятни последици.

По отношение на ***биологичното разнообразие, защитените зони, защитените територии и горите*** в обхвата на СПРЗСР, при спазване на смекчаващите мерки от т.9 на ДЕО и при провеждане на изискващите се процедури по ОВОС, ЕО и ОС, не се очаква значителна степен на отрицателно въздействие. В резултат от реализирането на предвижданията се очаква пряко и косвено положително въздействие. Повишаването на консултантския капацитет и специализираните обучения ще окажат косвено положително въздействие в дългосрочен аспект, в резултат на повишаване на капацитета и познанията, вкл. за екологосъобразни технологии и опазване на биоразнообразието. Положително въздействие се очаква и от осигуряването на по-добри условия за устойчиво развитие на сектор пчеларство, инвестициите, насочени към опазване на околната среда, прилагането на добри практики за управление на пасища и горски територии, насърчаването и подпомагането на биологично земеделие.

Очакваните въздействия върху ***ландшафтите*** са както положителни, така и отрицателни. Положителни въздействия се очакват от всички дейности свързани с опазването, съхранението и възстановяването на съществуващите ландшафти и техните компоненти (скали, почва, въздух, вода, флора и фауна). Отрицателни въздействия се очакват от всички строителни дейности свързани с изграждане на съоръжения и инфраструктура, както и от промяната на съществуващите земеделски ландшафти чрез добавяне на нови елементи, водещо до допълнително антропогенизиране на средата.

Положително устойчиво въздействие върху ***културно-историческото наследство*** може да се очаква от предвидените в СПРЗСР (2023 - 2027 г.) инвестиции за подобряване на обектите за развитие на традициите и на културно-историческите обекти, което ще доведе до опазване и популяризиране на културното и природно наследство. Потенциални отрицателни въздействия могат да се очакват при всички видове изкопни работи, които могат да засегнат културни напластявания, да разрушат археологически структури или да унищожат артефакти. Спазването на мерките от т.9 на ДЕО ще ограничи очакваните неблагоприятни последици.

Реализирането на СПРЗСР в значителна степен ще окаже непряко положително, дългосрочно и постоянно въздействие върху фактор ***шум***. Това ще е резултат основно от предвижданията на Стратегическия план, свързани с модернизация на съществуващи стопанства и развитието на иновативни в съответната област производства. Предвижданията на СПРЗСР нямат потенциал за значително отрицателно въздействие, в т.ч. създаване на риск за човешкото здраве, при съобразяване местоположението на зоните и обектите с нормиран шумов режим. По отношение на ***другите вредни физични фактори***, не се очаква въздействие.

По отношение на фактор ***отпадъци*** като цяло се очаква положително въздействие, което може да бъде както пряко, в резултат от реализирането на дейностите, подобряващи прилаганите методи за третиране на специфични за сектор земеделие отпадъчни потоци, така и непряко – дължащо се основно на модернизирането на земеделски стопанства, което би довело до намаляване на генерираните емисии и образуваните отпадъци. Не се очакват отрицателни въздействия от останалите предвиждания на СПРЗСР.

По отношение на ***опасните химични вещества и риска от големи аварии*** не се очаква отрицателно въздействие в хода на реализиране на СПРЗСР при спазване на приложимото законодателство.

Въздействието върху ***здравно-хигиенните аспекти на средата*** като цяло е положително. Реализирането на СПРЗСР от една страна ще окаже пряко положително въздействие върху ***населението и човешкото здраве***, чрез реализирането на част от предвижданията, а от друга страна ще окаже директно положително въздействие върху социално-икономическите условия на средата и от тук ще повлияе индиректно и населението и човешкото здраве, като резултат от подобрените условия на живот.

По отношение на ***материалните активи*** не се очакват каквито и да е отрицателни въздействия. Като цяло реализирането на отделните потребности по СПРЗСР се очаква да окаже положително въздействие, вкл. и кумулативно такова, целящо подобряване състоянието на съществуващите ДМА и/или изграждане на нови екологосъобразни такива, тъй като се предвиждат инвестиции в активи, свързани, както с подобряване състоянието на околната среда в засегнатите от реализирането на програмата райони, така и с такива, подобряващи състоянието на отделните земеделски стопанства.

***Предвид горното, реализирането на СПРЗСР 2023-2027г. е предпочитано от гледна точка на въздействие върху околната среда и човешкото здраве пред „нулевата“ алтернатива.***

# СПРАВКА ЗА РЕЗУЛТАТИТЕ ОТ ПРОВЕДЕНИТЕ КОНСУЛТАЦИИ В ПРОЦЕСА НА ИЗГОТВЯНЕ НА СПРЗСР И ИЗВЪРШВАНЕ НА ЕКОЛОГИЧНАТА ОЦЕНКА

***В т.13 на Доклада за екологична оценка е представена информация за всички постъпили становища в резултат на проведените на предходния етап от процедурата по екологична оценка консултации по Заданието за определяне на обхвата и съдържание на Доклада за екологична оценка.***

Становища и начинът им на съобразяване с мотивите за това, са представени в ***Таблица 13-1 към т.13 на Доклада за екологична оценка.***

1. <https://public-seveso.moew.government.bg/enterprises> [↑](#footnote-ref-1)